গ্ৰেপ্তাৰৰ ভয়ত পেঁপুৱা লাগিল গৰ্গ চেতাৰ্জী; ঘটনাক সাম্প্ৰদায়িক ৰূপ দিয়াৰ চেষ্টা\nঅসম আৰক্ষীৰ হাতত গ্ৰেপ্তাৰ হোৱাৰ ভয়ত পেঁপুৱা লাগিছে পশ্চিম বংগৰ বিতৰ্কিত তথা তথাকথিত বুদ্ধিজীৱি গৰ্গ চেতাৰ্জী।\nটুইটাৰত বৰ অসমৰ ভেটি গঢ়োতা চাওলুং চ্যুকাফাক চীনা আক্ৰমণকাৰী আখ্যা দি এতিয়া আকৌ অসমৰ বাঙালী আৰু অসমীয়াৰ মাজত থকা সাতামপুৰুষীয়া বান্ধোন ভাঙিবলৈ উঠি-পৰি লাগিছে গৰ্গ চেতাৰ্জী।\nঅলপ আগতে দিয়া এটা ফে’চবুক প’ষ্টত তেওঁ কয়, ‘বাঙালীৰ পক্ষে কথা কোৱাৰ বাবে বাঙালীৰ শত্ৰু অসমৰ বিজেপি চৰকাৰে মোক গ্ৰেপ্তাৰ কৰিব বিচাৰিছে।‘\nইয়াৰ পূৰ্বে আহোম সম্প্ৰদায় আৰু অসম চৰকাৰক আক্ৰমণৰ লক্ষ্য কৰি দিয়া এটা টুইটত তেওঁ কৈছিল, ‘ভাৰতত এখন ৰাজ্য আছে য’ত অসম বিজেপিয়ে ‘ৰাজ্য দিৱস’ৰ দিনটোত চীনা আক্ৰমণকাৰীক শ্ৰদ্ধা জনায়। যিজনে ভাৰতক চীনা সৈন্য লগত লৈ অতি নৃশংসভাৱে আক্ৰমণ কৰিছিল। এইজন আক্ৰমণকাৰীক নায়ক সজাই ভাৰত বিৰোধী সশস্ত্ৰ সংগঠন আলফাই।’\nমুখ্য মন্ত্ৰী সোণোৱালক উদ্দেশ্যি দিয়া দ্বিতীয় টুইটত কয়, ‘কি কাৰণত সৰ্বানন্দ সোণোৱালে নিয়মীয়াকৈ চীনা আক্ৰমণকাৰী আৰু তেওঁৰ সৈন্যবাহিনীৰ জন্মদিৱস উদযাপন কৰে? ঠিক সেইদৰে কিয় নিষিদ্ধ ঘোষিত সংগঠন আলফাই চীনা আক্ৰমণকাৰীসকলৰ দিৱস উদযাপন কৰে? কিয় বিজেপি চৰকাৰে ভাৰত চৰকাৰৰ ধন চীনা আক্ৰমণকাৰীৰ মূৰ্তি নিৰ্মাণ কৰাৰ নামত খৰচ কৰে?’’\nএই দুটা টুইট দৃষ্টিগোচৰ হোৱাৰ পাছতে আজি মুখ্য মন্ত্ৰী সৰ্বানন্দ সোণোৱালে মহানগৰ আৰক্ষী আয়ুক্ত মুন্না প্ৰসাদ গুপ্তাক কলকাতাৰ পৰা গৰ্গ চেটাৰ্জীক গ্ৰেপ্তাৰ কৰি অসমলৈ আনিবলৈ নিৰ্দেশ দিছিল।\nকিন্তু অসমীয়াক শত্ৰুজ্ঞান কৰি প্ৰকাৰন্তে সমালোচনাৰ লক্ষ্য কৰি অহা গৰ্গই এইবাৰ ইয়াক সাম্প্ৰদায়িক ৰূপ দিবলৈ উঠি-পৰি লাগিল।\nগ্ৰেপ্তাৰৰ নিৰ্দেশৰ পিছতে ফেইচবুকত দিয়া পোষ্টত অসমৰ বিজেপি চৰকাৰক বাঙালীৰ শত্ৰু আখ্যা দিয়াৰ উপৰিও গৰ্গৰ কাষত থিয় হ’বলৈ ভাৰতৰ সকলো বাঙালী লোকক আহ্বান জনায়।\nযি কথাই জাতি-ধৰ্ম-বৰ্ণ নিৰ্বিশেষে থকা একতাৰ এনাজৰীডাল কিছু পৰিমাণে হ’লেও ঢিলা হৈ পৰিব।\nতেওঁৰ এই মন্তব্যৰ পাছত ৰাজ্যৰ বিজেপি চৰকাৰখনে কেনে ব্যৱস্থা গ্ৰহণ কৰে সেয়া লক্ষণীয় হ’ব।


Pregnyl in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pregnyl ar byavahar, ppali, parshwakriya, upkaar, kriya-pratikriya aaru satarkatabani\nPregnyl के प्रकार चुनें\nPregnyl 1500 Iu Injection Pregnyl 5000 Iu Injection\nPregnyl ৰ মূল্য আৰু পেকৰ চাইজ - Pregnyl Price and Pack Size in Assamese - Pregnyl ar mulya aaru pakor size\nPregnyl 1500 Iu Injection ₹184.0 दवा खरीदें\nPregnyl 5000 Iu Injection ₹441.0 दवा खरीदें\nPregnyl की जानकारी\nPregnyl ৰ লাভ আৰু ব্যৱহাৰসমূহ- Pregnyl Benefits & Uses in Assamese- Pregnyl ar laabh aaru byavaharsamuh\nPregnyl ৰ পালি আৰু সেয়া কেনেদৰে ল'ব- Pregnyl Dosage & How to Take in Assamese - Pregnyl ar paali aaru xeya kenedore lobo\nPregnyl ৰ পাৰ্শ্চক্ৰিয়াসমূহ- Pregnyl Side Effects in Assamese- Pregnyl ar parshwakriyasamuh\nPregnyl সংক্ৰান্ত সতৰ্কতাবাণীসমূহ- Pregnyl Related Warnings in Assamese- Pregnyl xonkranta xatarkatabanisamuh\nঅইন দৰৱৰ সৈতে Pregnylৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pregnyl with Other Drugs in Assamese- Oinor xoite Pregnyl ar gurutor kriya-pratikriya\nPregnyl মতভেদসমূহ- Pregnyl Contraindications in Assamese- Pregnyl nishedhsamuh\nPregnyl ৰ বিষয়ে সততে সোধা প্ৰশ্নসমূহ- Frequently asked Questions about Pregnyl in Assamese- Pregnyl ar bikhoye satate xodha prashnasamuh\nখাদ্য আৰু মদৰ সৈতে Pregnyl ক্ৰিয়া-প্ৰতিক্ৰিয়া- Pregnyl Interactions with Food and Alcohol in Assamese- khadya aaru modor xoite Pregnyl kriya-pratikriya\nPregnyl ৰ লাভ আৰু ব্যৱহাৰসমূহ - Pregnyl Benefits & Uses in Assamese - Pregnyl ar laabh aaru byavaharsamuh\nPregnyl তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPregnyl ৰ পালি আৰু সেয়া কেনেদৰে ল'ব - Pregnyl Dosage & How to Take in Assamese - Pregnyl ar paali aaru xeya kenedore lobo\nPregnyl-ৰ উপাদানসমূহ - Pregnyl Active Ingredients in Assamese - Pregnyl-ar upadaansamuh\nPregnyl ৰ পাৰ্শ্চক্ৰিয়াসমূহ - Pregnyl Side Effects in Assamese - Pregnyl ar parshwakriyasamuh\nগৱেষণাৰ ভিত্তিত, Pregnyl ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPregnyl সংক্ৰান্ত সতৰ্কতাবাণীসমূহ - Pregnyl Related Warnings in Assamese - Pregnyl xonkranta xatarkatabanisamuh\nPregnyl-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPregnyl গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nPregnyl-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPregnyl এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Pregnyl গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Pregnyl কি প্ৰভাৱ দেখা গৈছে?\nবৃক্ক ৰ ওপৰত Pregnylৰ পাৰ্শ্ব-প্ৰতিক্ৰিয়াৰ বিষয়ে জনা নাযায় কাৰণ এইটো বিষয়ৰ ওপৰত গৱেষনা কৰা হোৱা নাই।\nযকৃতত Pregnyl কি প্ৰভাৱ দেখা গৈছে?\nকলিজা ৰ ওপৰত Pregnylৰ পাৰ্শ্ব-প্ৰতিক্ৰিয়াৰ কোনো গৱেষনা উপলব্ধ নহয়। গতিকে ইয়াৰ প্ৰভাৱৰ কথা জনা নাযায়।\nহৃদযন্ত্ৰৰ ক্ষেত্ৰত Pregnyl ৰ কি প্ৰভাৱ দেখা গৈছে?\nহৃদয় ৰ ক্ষেত্ৰত Pregnylৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Pregnyl গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nঅইন দৰৱৰ সৈতে Pregnylৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pregnyl with Other Drugs in Assamese - Oinor xoite Pregnyl ar gurutor kriya-pratikriya\nPregnyl তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPregnyl মতভেদসমূহ - Pregnyl Contraindications in Assamese - Pregnyl nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pregnyl লোৱা অনুচিত যাতে -\nPregnyl ৰ বিষয়ে সততে সোধা প্ৰশ্নসমূহ - Frequently asked Questions about Pregnyl in Assamese - Pregnyl ar bikhoye satate xodha prashnasamuh\nএই Pregnyl-এ অভ্য়াস বা নিচাৰ সৃষ্টি কৰে নেকি?\nনহয়, আপনি Pregnylৰ প্ৰতি আসক্ত নহয়।\nPregnyl আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Pregnyl লওক।\nনহয়, মানসিক ৰোগৰ চিকিত্সাৰ ক্ষেত্ৰত Pregnylৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Pregnyl ক্ৰিয়া-প্ৰতিক্ৰিয়া - Pregnyl Interactions with Food and Alcohol in Assamese - khadya aaru modor xoite Pregnyl kriya-pratikriya\nখাদ্য আৰু Pregnylৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Pregnyl আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Pregnylৰ মাজৰ প্ৰতিক্ৰিয়া\nPregnylৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nPregnyl ৰ অনুকল্প - Substitutes for Pregnyl in Assamese\nPregnyl के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Pregnyl লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pregnyl ব্যৱহাৰ কৰিছিল নেকি?\nআপুনি কিমান পৰিমাণে Pregnyl সেৱন কৰিছিল?\nআপুনি Pregnyl ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pregnyl সেৱন কৰে?


বহুবৃত্ত - অসমীয়া ৱিকিপিডিয়া\nস্বপ্না দত্ত ডেকা\n২৪ জানুৱাৰী, ২০১৯\n৯ মিনিট ৩ ছেকেণ্ড\nবহুবৃত্ত (ইংৰাজী: Bohubritta (CIRCLES)) উৎপল দত্ত পৰিচালিত অসমীয়া ভাষাৰ এখন চুটিছবি। স্বপ্না দত্ত ডেকাৰ ”মই’ নামৰ কবিতাৰ আধাৰত নিৰ্মাণ কৰা এই ছবিখনৰ দৈৰ্ধ ৯ মিনিট ৩ চেকেণ্ড। ২০১৯ চনৰ ২৪ জানুৱাৰিত ছবিখনৰ প্ৰথম প্ৰদৰ্শন হয় ২০১৯ৰ ৫০তম আন্তঃৰাষ্ট্ৰীয় চলচ্চিত্ৰ মহোৎসৱৰ ভাৰতীয় পেনোৰামালৈ নন-ফিচাৰ ফিল্ম শাখাত বহুবৃত্ত নিৰ্বাচিত হয়।\n4 মুক্তি আৰু প্ৰদৰ্শন\n5 সন্মান তথা স্বীকৃতি\nএগৰাকী নাৰীৰ বিভিন্ন সপোন থাকে, বাস্তবত কিছু ফলিয়ায় কিছু অসম্পূৰ্ণ ৰৈ যায়। তেওঁৰ জীৱন আৰু চিন্তা আৱদ্ধ হৈ থাকে বিভিন্ন বৃত্তৰ মাজত। সেই কথাকে বহুবৃত্ত ছবিখনৰ মাজেৰে কোৱা হৈছে।\nকবিতা ৰচনা আৰু পাঠ স্বপ্না দত্ত ডেকা, চিত্ৰনাট্য উৎপল দত্ত আৰু স্বপ্না দত্ত ডেকা, দৃশ্যগ্ৰহণ নগেন বৈশ্য, সম্পাদনা অসীম সিনহা, সংগীত আৰু শব্দ অমৃত প্ৰীতম, সহকাৰী পৰিচালক সীমান্ত বাৰ্মা, প্ৰযোজনা সহযোগী অনুপম হাজৰিকা, প্ৰযোজনা বেনাৰ অভীক আৰু ইউ ডি ফাউণ্ডেচন। অভিনয় প্ৰণামী বৰা আৰু উদয়ন দুৱৰা। ল’গ’ অংকন সৌৰীশ মিত্ৰ, পোষ্টাৰ ড॰ সঞ্জীৱ বৰা।\n২০১৭ চনৰ ৪ মে’ত পানীখাইতিত, ব্ৰহ্মপুত্ৰ নদীৰ পাৰত ছবিখনৰ দৃশ্যগ্ৰহণ আৰম্ভ হয়। এখন বিলাসী ধাবাত ছবিখনৰ মেক আপ ৰূম, জিৰণি কোঠা আৰু খাদ্যৰ ব্যৱস্থা কৰা হৈছিল। দৃশ্যগ্ৰহণ সমাপ্ত হৈছিল সিদিনাই ৰাতি চচলৰ ভিআইপি ৰোডত থকা লেখক ফনীন্দ্ৰ কুমাৰ দেৱচৌধুৰীৰ এপাৰ্টমেণ্টত। ছবিখনৰ প্ৰাথমিক সম্পাদনা কৰা হৈছিল কাদম্বিৰী ক্ৰিয়েচনৰ ষ্টুডিঅ’ত। কামখিনি কৰিছিল সহকাৰী সম্পাদক কাৰ্তিক বৰুৱাই। মূল সম্পাদনা কৰিছিল অসীম সিনহাই তেখেতৰ মুম্বাইস্থিত ষ্টুডিঅ’ত। তাৰ পাছত ছবিখনৰ শব্দ আৰু সংগীতৰ কাম কৰে মুম্বাইত, অমৃত প্ৰীতমে। তেখেতে সংগীত পৰিচালনা কৰা এইখন প্ৰথম ছবি। ছবিখনৰ সমাপ্তিৰ সময়ৰ অলপ কাম আৰু দুটামান শ্বটৰ ৰঙৰ শুধৰণি কৰি দিয়ে সম্পাদক আৰু পৰিচালক ৰমেন বৰাই। পৰৱৰ্তী পৰ্যায়ত মহোৎসৱলৈ পঠিয়াবলৈ ছবিখনৰ ডিচিপি প্ৰস্তুত কৰি দিছিল সম্পাদক আৰু চিত্ৰ পৰিচালক ৰতন শীল শৰ্মাই। ছবিখনৰ ল’গ’টো কলকাতাৰ প্ৰসিদ্ধ শিল্পী সৌৰীশ মিত্ৰৰ পৰা কৰাই আনি দিছিল অভিনেতা হেমন্ত দেবনাথে।[উদ্ধৃতিৰ প্ৰয়োজন]\nমুক্তি আৰু প্ৰদৰ্শন[সম্পাদনা কৰক]\n২০১৯ চনৰ ২৪ জানুৱাৰিত ছবিখনৰ প্ৰথম প্ৰদৰ্শন হয় গুৱাহাটীত অনুষ্ঠিত গুৱাহাটী আন্তৰ্জাতিক তথ্যচিত্ৰ চুটিছবি এনিমেচন চলচ্ছিত্ৰ মহোৎসৱত। তাত ছবিখনৰ প্ৰতি সমালোচকৰ সঁহাৰি আছিল সেমেকা। তাৰ পাচত ছবিখন প্ৰদৰ্শিত হয় গোৱাত অনুষ্ঠিত ভাৰতৰ আন্তৰ্জাতিক চলচ্চিত্ৰ মহোৎসৱৰ ইণ্ডিয়ান পেন’ৰামা শিতানত, ২০১৯ চনৰ ২২ নবেম্বৰত। তেতিয়াই ছবিখনে দৰ্শক অাৰু সমালোচকৰ পৰা বিপুল সমাদৰ লাভ কৰে। তাৰ পাছত ছবিখন ৰাজস্থান আন্তৰ্জাতিক চলচ্চিত্ৰ মহোৎসৱ, কলিংগ গ্লোবেল ফিল্ম ফেষ্টিভেল, কৌটিক ইণ্টাৰনেচনেল ফিল্ম ফেষ্টিভেল, মুম্বাই ইণ্টাৰনেচনেল ফিল্ম ফেষ্টিভেলত প্ৰদৰ্শিত হয়। ৬৬তম ৰাষ্ট্ৰীয় চলচ্চিত্ৰ বঁটা আৰু ২০১৯ ভাৰতীয় পেনোৰামা চলচ্চিত্ৰ মহোৎসৱত দিল্লীৰ চিৰি ফোৰ্ট প্ৰেক্ষাগৃহত ২৮ ফ্ৰেব্ৰুৱাৰী ২০২০ তাৰিখে ছবিখনৰ এটা প্ৰদৰ্শনী হৈ যায়। আন কেইবাটিও চলচ্চিত্ৰ মহোৎসৱলৈ ছবিখন আমন্ত্ৰিত হৈছিল যদিও কৰ’ণা মহামাৰীৰ বাবে সেই মহোৎসৱবোৰ অনুষ্ঠিত নহ’ল।\nছবিখনে বিভিন্ন সমালোচকৰ পৰা বিভিন্ন ধৰণৰ প্ৰশংসা লাভ কৰিছিল।\nThe poem, and the film, is also very evocative, sensuous and erotic, as the shot draws the viewers into the visual play of words inviting them to the inner recess and sanctum sanctorum of the poet’s mind and what she is seeking to state. In sum, Bohubritta, truly is visual poetry in motion.\nVishnath Subramanium[উদ্ধৃতিৰ প্ৰয়োজন]\nIt isarare film inagenre that amalgamates the use of spoken words, poetry, visual images and sound to createastrong presentation and interpretation of the meaning being conveyed.\nMeghachandra Kongbam[উদ্ধৃতিৰ প্ৰয়োজন]\nThe film isatribute to Assam’s heritage and rich tradition of worshipping the Tree and River, unique to this northeastern state. It isavivid portrayal of the symbolic nuggets and nuances of the poetess’ words and flawlessly conveys to the viewer the deeper meanings and symbolisms.\nManu Shrivastava[উদ্ধৃতিৰ প্ৰয়োজন]\nছবিখনৰ কোনো মুহূৰত আয়োজন কৰা হোৱা নাছিল। এগচি জ্বলি থকা চাকিৰ শ্বটেৰে ছবিখনৰ দৃশ্যগ্ৰহণৰ কাম আৰম্ভ কৰা হৈছিল। এই ছবিখনৰ আনুষ্ঠানিক সামৰণি মৰা হৈছিল ২০২০ চনৰ ২৪ জানুৱাৰি তাৰিখে গুৱাহাটীৰ এডমিনিষ্ট্ৰেটিভ ষ্টাফ কলেজৰ এটা প্ৰেক্ষাগৃহত একেলগে তিনিখন পৰ্দাত ছবিখন প্ৰদৰ্শন কৰা অনুষ্ঠান এটিৰে। ছবিখনৰ ল’গ’টো অঁকাই অনা অভিনেতা হেমন্ত দেবনাথে পৰিচালক উৎপল দত্তৰ পৰবৰ্তী ছবিখনৰ মূল চৰিত্ৰত অভিনয় কৰে। মই নামৰ কবিতাটি পাচত কবিৰ কাব্যগ্ৰন্থ ’প্ৰেম অলকানন্দা’ত সন্নিবিষ্ট হৈছে।[উদ্ধৃতিৰ প্ৰয়োজন]\n↑ 1.0 1.1 "Bohubritta picturisation ofapoem: Utpal Dutta". pib.gov.in. https://pib.gov.in/PressReleasePage.aspx?PRID=1593281। আহৰণ কৰা হৈছে: 31 May 2020.\n↑ 2.0 2.1 "Indian Panorama 2019 Press Release". DIRECTORATE OF FILM FESTIVALS (Ministry of I&B). http://dff.nic.in/images/News/1083_Indian_Panorama_2019_Final_Press_Release.pdf। আহৰণ কৰা হৈছে: 1 June 2020.\n↑ "Assamese short film to be screened at Odisha fest". Assam Tribune. 18-1-2020. http://www.assamtribune.com/scripts/detailsnew.asp?id=jan1920/city055। আহৰণ কৰা হৈছে: 1 June 2020.\n↑ "3 films from Northeast selected to be screened at IFFI 2019". Northeast Now. https://nenow.in/north-east-news/assam/3-films-from-northeast-selected-to-be-screened-at-iffi-2019.html। আহৰণ কৰা হৈছে: 1 June 2020.\n↑ "66th National Film Award & Indian Penorama, 2019 Film Festival". DIRECTORATE OF FILM FESTIVALS (Ministry of I&B). https://dff.gov.in/images/News/1084_NFA_IP.pdf। আহৰণ কৰা হৈছে: 1 June 2020.\nডেইলীহাণ্ট নিউজ পোৰ্টেলত বহুবৃত্তৰ বিষয়ে প্ৰকাশিত প্ৰবন্ধ\n"https://as.wikipedia.org/w/index.php?title=বহুবৃত্ত&oldid=251227"ৰ পৰা অনা হৈছে\nএই পৃষ্ঠাখন ১৩ নৱেম্বৰ, ২০২০ তাৰিখে ১৯:৩৩ বজাত অন্তিম সংশোধন কৰা হৈছিল।


দেউতাৰ লগৰ দেউতা — প্ৰদীপ বৰা – ফটাঢোল\nদেউতাৰ লগৰ দেউতা — প্ৰদীপ বৰা\nগুৱাহাটীৰ সোণালী নগৰত আমাৰ সংগঠনৰ এখন প্ৰতিনিধি সভা আছে সন্ধিয়া ছয় বজাৰ পৰা৷ পূৰ্ব পৰিকল্পনা অনুযায়ী বিজয় মহন্তও মোৰ লগত যাব৷ মহন্তই বোলে,\n: কিমান সময়ত যাব?\n: সন্ধিয়াহে সভা আৰম্ভ হ’ব৷ গতিকে ঘৰতে গৰম ভাত এমুঠি খাই দিনৰ ন’ বজাত যাত্ৰা আৰম্ভ কৰিম৷ আপুনি আমাৰ ঘৰলৈকে আহিব দুয়োজন একেলগ হৈ ধীৰে ধীৰে গৈ থাকিম৷\nফলঙনি ডাকঘৰ চাৰিআলিতে ট্ৰেকাৰ বা টাটা মেজিকত ৰঙাজানলৈকে যাম৷ ৰঙাজান বা বোকাখাত নহ’লে নগাঁও বা একেকোবে গুৱাহাটীৰ গাড়ীত উঠিম৷ কথা মতে কাম৷ মহন্ত ন’ বজাত মোৰ ঘৰ পালেহি৷ মহন্তই বোলে,\n: ক’তা আপুনি দেখোন ড্ৰেছ কৰাই নাই৷\n: দহ মিনিট বহক৷\nবিজুলীৰ বেগেৰে মই ড্ৰেছ পোছাক কৰি ফিটিং হ’লোঁ৷ বোৱাৰীয়ে বোলে,\n: ইমানদূৰ যাব গুৰুগৃহত সেৱা এভাগ জনাই লওক দেউতা৷\nতাই ঠিকেই কৈছে বুলি আমি দুয়োজনে গোসাঁই ঘৰৰ দুৱাৰ মুখতে সেৱাা এভাগ জনাই যাত্ৰা আৰম্ভ কৰিলোঁ৷ এশ মিটাৰ খোজকাঢ়ি গৈ ডাকঘৰ চাৰি আলিত গাড়ীৰ বাবে অপেক্ষা কৰিলোঁ৷ পোন্ধৰ মিনিট পিছত এখন মেজিক আহিল৷ ড্ৰাইভাৰে ক’লে বাবা উঠক যেনেতেনে৷ ইতিমধ্যে তাত বাৰ জন যাত্ৰী আছেই৷ পিছৰ ছীট দুটাত নবজাতক এটা বহিব পৰাকৈ দুটা ছীট আছে৷ প্ৰতিটো ছীটত ছয় ইঞ্চি মানকৈ জেগা আছে৷ আমি শোকোতাকে মুকুতা বুলি ভাবি দুয়োজনে ছয় ইঞ্চিকৈ জেগা দখল কৰি ল’লোঁ৷ তাৰমানে আমি প্ৰত্যেকে আমাৰ একোটা তপিনাক সংস্থাপন দি একোটা তপিনা শূন্যত ওলোমাই যাত্ৰা আৰম্ভ কৰিলোঁ৷\nযিখন গাড়ীত দহজন মানুহ যাব পাৰে সেইখন গাড়ীত চৈধ্যজন যাত্ৰী উঠি গৈ আছোঁ৷ বাটত ঠেলি হেঁচি আৰু পাঁচজন যাত্ৰী উঠাই ল’লে৷ মাজ মাজে বহুত দিন স্নান নকৰা যাত্ৰীৰ শৰীৰৰ পৰাও একোটা চিনাকি গোন্ধ আমাৰ নাকত লাগিছে এবাৰ আকৌ পঁচা কণীৰ দৰে আন এটা গোন্ধে মলমলাইছে৷ মহন্তই বোলে\n: কি গোন্ধাইছে বৰা?\n: বিজ্ঞানৰ ভাষাত হাইড্ৰজেন ছালফাইড গেছৰ গোন্ধ৷\nদুজনমান যাত্ৰীৰ মুখৰ পৰা ওলোৱা ৰঙা পানীৰ\nদুৰ্গন্ধয়ো মলমলাই আহিছে৷ ৰঙাজানলৈকে তেৰ কি:মি: দূৰত্ব অতিক্ৰম কৰোঁতে এঘণ্টা বাৰ মিনিট সময় লাগিল৷ আমি নমাৰ লগে লগে তাত ৰৈ থকা গাড়ী বিলাকৰ কৰ্মচাৰী বিলাকে বিভিন্ন ধৰণৰ শুৱলা শুৱলা সম্বোধন ধৰি সিহঁতৰ গাড়ীত যাবলৈ নিমন্ত্ৰণ জনাইছে৷ আমি একেবাৰে আগত থকা গাড়ীখনলৈ গ’লোঁ৷ তাত থকা কৰ্মচাৰীজনে মোক খুড়া আৰু মহন্তক দেউতা বুলি সম্বোধন ধৰি অনুৰোধ সূচক আহ্বান জনাইছে৷ মহন্তই ধুতি পঞ্জাৱী পৰিধান কৰাৰ বাবেই সম্ভৱ দেউতা বুলি কৈছে৷ সিহঁত হেনো তিনি ঘণ্টাত নগাঁও পাবগৈ৷ তেতিয়া এঘাৰ বাজিছে৷ আমি ভাবিলোঁ দুই বজাত নগাঁও পাবগৈ আৰু পিছৰ চাৰিঘণ্টাত গুৱাহাটী পামগৈ৷ আমি দুয়োজন সেই ট্ৰেভেলাৰখনত উঠি ল’লোঁ৷ সিহঁতৰ কাৰবাৰ দেখি আমাৰ বিৰক্তি জন্মিল৷ এক কি:মি: দুই কি:মি:ৰ অন্তৰে অন্তৰে সিহঁতে গাড়ী ৰাখি মানুহ উঠোৱা নমোৱা কৰি কৰি গৈ আছে৷ সংযোগী ৰাষ্টাৰে যদি মানুহ খোজকাঢ়ি আহি থকা দেখে তেতিয়াও সিহঁতে দুই মিনিট গাড়ীখন ৰাখি থয়৷ মই অলপ খঙেৰে ক’লোঁঁ,\n: হেৰা তোমালোকে এনেকৈ প্ৰাকৃতিক দৃশ্য চাই গৈ থাকিলে আজি নগাঁও পাবাগৈ নে?\nইফালে আমি তাৰপৰা আকৌ গুৱাহাটীৰ গাড়ীত যাব লাগিব৷ আৰু কেইজনমান যাত্ৰীয়েও সিহঁতক কুকুৰে কাঁইট নোখোৱা কৰিলে৷ তাৰ পিছত ট্ৰেভেলাৰে গতিবেগ বৃদ্ধি কৰি ট্ৰেভেল আৰম্ভ কৰিলে৷ এক বজাত বোকাখাট পালেগৈ৷ সকলোকে নামিবলৈ ক’লে৷ আমি বোলো,\n: নগাঁও যাম বুলি তোমালোকে কিয় ফাকি দিলা৷\nসিহঁতে ভাবিলে ধুতি পিন্ধাজনকে অনুৰোধ কৰা হওক৷ মহন্তক হাতজোৰ কৰি ক’লে,\n: চাওক দেউতা সকলো যাত্ৰী ইয়াতে নামি গ’ল মাত্ৰ দুজন যাত্ৰীক লৈ কেনেকৈ নগাঁৱলৈ যাম বেয়া নাপাব৷\nদেউতা বুলি কৈ অতিৰিক্ত ভাড়াখিনি আমাক ওভতাই দিলে আৰু পাব্লিক কাউণ্টাৰটো দেখুৱাই ক’লে,\n: তাতে অলপ বহক ঢেৰ গাড়ী পাই যাব৷\nকাউণ্টাৰৰ পৰা এজন ডেকাই আমাক আদৰ সাদৰ কৰি সিহঁতৰ কাউণ্টাৰত খন্তেক বহি আৰাম কৰিবলৈ কৈ ক’লে যে,\n: দুই মিনিটতে চুপাৰ গাড়ী পাই যাব ডাইৰেক্ট গুৱাহাটীৰ৷ গহিনছে বহি আৰামছে সোনকালে গুৱাহাটী পাইযাবগৈ, আপোনালোকে দুটা টিকট সোনকালে লৈ লওক, এনেই তিনিশ পঞ্চাশ টকা হয় আপোনালোকে তিনিশকৈ দিলেই হ’ব৷\n: আমাৰ কঁকালত বিষ আছে আগত বা মাজত চিত দিবা৷\nমহৰিজনে ক’লে বোলে,\n: আপোনালোক মোৰ দেউতাৰ লগৰ দেউতা কিয় পিছত দিম৷\nমহন্তয়ো ক’লে বোলে,\n: বোপাই বেমাৰী মানুহ পিছত ছীট নিদিবা৷\nমহৰিয়ে পুনৰ ক’লে,\n: আপোনালোক মোৰ দেউতাৰ লগৰ দেউতা৷ কিয় অবিশ্বাস কৰিছে পিছৰ ছীট নিদিওঁঁ নহয়৷\nআমিও হোলাৰ ভাই মোলা৷ সি যেতিয়া আমাক দেউতাৰ লগৰ দেউতা বুলি ভাবিছে কিয়নো পিছৰ ছীটত দিব৷ আমিও তাক পোৰ লগৰ পো বুলি ভাবি টিকট দুটা কিনি ল’লোঁ৷ অলপ পিছত এখন আটক ধুনীয়া চুপাৰ আহিল৷ মহৰিয়ে বোলে,\n: সেইখন বেয়া গাড়ী৷\nঅলপ পিছত অন্য এখন চুপাৰ আহিল মহৰিয়ে গাড়ীৰ মহৰিৰ লগত টিপতে কথা পাতি আমাক উঠি ল’বলৈ ক’লে৷ আমি ষ্টেপত ভৰি দিয়াৰ লগে লগে গাড়ী ষ্টাৰ্ট দিলে৷ কেবিনৰ দুৱাৰ খুলি চলন্ত গাড়ীৰ ভিতৰে ভিতৰে আমি গৈ আছোঁ গৈ আছোঁঁ৷ একেবাৰ গেলেৰীত সোঁফালে মাত্ৰ ডেৰটা ছীট আছে৷ একেবাৰে চুকত এটি শিশু আৰু কাষত মাক৷ মই মহিলা গৰাকীৰ কাষতে বহিলোঁ৷ মহিলা গৰাকীক ক’লোঁঁ,\n: ল’ৰাটো মাজত দি আপুনি চুকলৈ যাওক৷\nল’ৰাটো নাছোৰবান্দা৷ সি চুকটো এৰি নিদিয়ে ৷ উপায়ন্তৰ হৈ মহিলা গৰাকীয়ে ল’ৰাটোক কোচত বহুৱাই ল’লে৷ গাড়ীখনৰ বয়স হৈছে, বাহিৰে ৰংচং ভিতৰে কোৱাভাতুৰি৷ সোঁফালে পিছৰ পৰা দুইনম্বৰ খিৰিকীৰ গ্লাছখন নাই তাৰঠাইত প্লাইউদৰ খিৰিকী এখন লগোৱা আছে৷ ইফালসিফাল কৰিব নোৱাৰি সেইখন৷ গাড়ী কাজিৰঙাৰ মাজেৰে গৈ আছে৷ স্পিড ব্ৰেকাৰবিলাকত একোটা হাই জাম্প মাৰে৷ মহন্তই বোলে দেউতাৰ লগৰ দেউতা৷\nমাকৰ তুলনাত ল’ৰাটোৰ ওজন বেছি, মাকৰ যে কোচত লৈ যোৱাত কষ্ট হৈছে মোৰ অনুভৱ হৈছে আৰু মনতে দুখো লাগিছে৷ মই বোলো,\n: আপোনাৰ কষ্ট হৈছে তাক নমায়ে দিয়ক চুকতে বহিবলৈ দিয়ক৷\nমহিলা গৰাকীয়ে ল’ৰাটো চুকত বহুৱাই তেওঁৰ আৰু মোৰ মাজত স্পৰ্শ দোষৰ পৰিত্ৰাণৰ অৰ্থে ভেণ্টি বেগটো আমাৰ দুজনৰ মাজত দি দিলে৷ মাজে মাজে মানুহ গৰাকীলৈ দুখন ঘৰৰ পৰা ফোন আহে৷ এখন ঘৰে অসমীয়াত কথা পাতে আৰু সিখন ঘৰে বাংলাত কথা পাতে৷ ল’ৰাটোৱে কিন্তু অসমীয়াত কথা পাতে৷ তেতিয়া মই থাৱৰ কৰিলোঁ যে মহিলা গৰাকীৰ স্বামীৰ ঘৰ অসমীয়া আৰু মাতৃগৃহ বঙালী৷ আৰু তেওঁ মাকৰ ঘৰলৈ আহিছে৷ মাজে মজে গাড়ীৰ হাই জাম্প আৰু মহন্তৰ মুখত স্বতঃস্ফূৰ্ত মহৎবাণী “দেউতাৰ লগৰ দেউতা” আৰু মোৰ চিন্তা মই কেনেকৈ সেই হাই জাম্প বিলাকত মহিলা গৰাকীৰ লগত স্পৰ্শ দোষ নঘটাকৈ নিষ্ঠাৰ পাওঁ৷ ঈশ্বৰৰ কৃপাত মহিলা গৰাকী যেনিবা ৰহাত নামিলে৷ এতিয়া কিছু সকাহ পোৱা গ’ল৷ ঠেতেলা বেঙেনা হৈ আমি যেনিবা কাণে-কাণমাৰি ছয় বজাত খানাপাৰাত নামিলোঁগৈ৷\nএতিয়া আকৌ সোণালী নগৰলৈ চিটি বাছ যাত্ৰা৷ চিতি বাছৰ পৰা নামি আকৌ বেটাৰী ৰিক্সা৷ ৰিস্কাৱলাই আমাক ক’লে যে,\n: আপোনালোকৰ সভা দিনতে হৈ গ’ল৷\n: কিয় হ’ব আমাৰ হাতত চিঠি আছে নহয়৷ সন্ধিয়া ছয় বজাতহে মিটিং আছে৷\n: হেৰি দেউতাৰ লগৰ দেউতা চিঠিখন উলিয়াওকচোন আকৌ আমি বেঙেনা পাবলগীয়া হ’ব নেকি!\nমহন্তই চিঠিখন উলিয়াই মোক দেখুৱালে সন্ধিয়া ছয়বজাত বিশেষ প্ৰতিনিধি সভা৷ ছয় বাজি পোন্ধৰ মিনিটত আমি সোনালী নগৰৰ আমাৰ কাৰ্যালয় পালোঁগৈ৷ নিমাওমাও পৰিবেশ, আমাৰ গা চেবালে, তাৰমানে আকৌ ৰামটাঙোন৷ কাৰ্যালয়ত খবৰ কৰি জানিব পাৰিলোঁ ৰিস্কাৱলাৰ কথাই সচাঁ৷ আমাক চতুৰ্থ শ্ৰেণীৰ কৰ্মচাৰী বৰ্মনে ক’লে,\n: সভাৰ সময় বদলি কৰাৰ কথা আপোনালোকে গম নাপালে নেকি? কেইবাখনো জিলাৰ প্ৰতিনিধিয়ে এনেকৈ ঘূৰি যাব লগীয়া হ’ল৷ আপোনালোকক জিলাৰ বিষয়ববীয়াই খবৰটো নিদিলে নেকি? যি হ’ল হ’ল ইয়াতে খাইবৈ ৰাতিটো শুই থাকক৷\nআমি সংগঠনৰ চেয়াৰমেন আৰু সম্পাদকলৈ ফোন লগালোঁ৷ তেওঁলোকে চুইচ অফ কৰি থৈছে৷ জিলা পৰ্যায়ৰ সম্পাদকলৈ ফোন লগালোঁ৷ জিলা সম্পাদকে ক’লে যে ৰাজ্যিকে হেনো সময়সূচী বদলি কৰাৰ কথা অৱগত নাই কৰা৷ বৰ্মনে আমাক ৰূম এটালৈ আনি বিছনাবিলাক দেখুৱাই দিলে৷ আমি দুখন বিছনা বাছি ল’লোঁ৷ কিছু সময়ৰ পিছত আমাক ভোজনালয়লৈ মাতিলে৷ তেতিয়াও দিনতে সিদ্ধ কৰা দুশজনে উদৰ পূৰাই খাব পৰাকৈ খাদ্য বস্তু কুহুমীয়া উত্তাপত আছিল৷ প্ৰাচীন কালত হোৱা হ’লে খঙতে গোটেইখিনি খাদ্য বকাসুৰৰ দৰে গিলি পেলালোঁহেঁতেন৷ শোকোতাকে মুকুতা কৰি পেটটো পূৰালোঁ৷\nতাৰ পিছত বিছনালৈ আহিলোঁঁ৷ পেণ্ট, চোলা, জোতা নোখোলাকৈয়ে শুই থাকিবলৈ মন গৈছিল৷ কিন্তু কছোৱাৰ আক্ৰমণত ধৰাসায়ী হৈ হাজাৰ হাজাৰ মহৰ ডেডবডি বেডকভাৰত পৰি আছে৷ সেই বিলাক আঁতৰাই বিছনাত পৰিলোঁ৷ মহন্তই ক’লে,\n: বৰা দুখ কৰি লাভ নাই “দেউতাৰ লগৰ দেউতা” বুলিয়েই বৰ্মনে যেনিবা এইকণ সুবিধাকে দিলে৷\nপিছ দিনা সোনকালে উঠি গৃহাভিমুখী হ’লোঁ৷ নিয়ম মতে বিছনাৰ বাবদ এশ টকা আৰু খোৱাৰ বাবদ পঞ্চাশ টকা আদায় দিব লাগে৷ সেই সম্পৰ্কত সংগঠনৰ প্ৰধান সম্পাদকলৈ এখন চিঠি লিখিবলৈ মন আছিল৷ কিন্তু বৰ্মনক আমনি নকৰোঁ বুলি গুছি আহিলোঁ৷\nবাটত মহন্তই নাগৰিকত্ব সংশোধনি বিল ২০১৬ ৰ কথা উলিয়ালে৷ মই মহন্তক ক’লোঁ,\n: এই সম্পৰ্কত মই এজন দাগী অসমীয়া বুজিছে৷ মোৰ পঞ্চাশ বিঘা মাটিত ধান খেতি কৰিবলৈ বিশ্বাসী খিলঞ্জীয়া বনুৱা নাপালোঁ৷ এবাৰ কৰিমগঞ্জলৈ গৈছিলোঁ৷ তাত বাংলাদেশীবিলাকে দোকমোকালিতে চাৰকীয়া নদী পাৰহৈ অসমত দিনৰ দিনটো হাজিৰা কৰি ৰাতি ঘূৰি যায়৷ কেতিয়াবা নগৰতে থাকি যায়৷ সিহঁতে ব্ৰহ্মপুত্ৰ উপত্যকাত থাকি কাম কৰিবলৈ বৰ হেঁপাহ কৰে৷ মই সিহঁতৰ মোবাইল নম্বৰ লৈ আহিলোঁ৷ খেতিৰ সময়ত সিহঁতক ফোন কৰি দিওঁ সিহঁতে ৰেলত আমাৰ ঘৰলৈ আহে৷ পূৰ্ণোদ্যমে খেতিৰ কাম কৰে, মোক দেউতা বুলি মাতে৷ মোৰ সেই সময়ত স্বদেশপ্ৰেম জাগি নুঠে, নিজৰ আৰ্থিক প্ৰতিপত্তিতকৈ জাতি, মাটি, ভেটি বা খিলঞ্জীয়াৰ ভাষা সংস্কৃতিৰ কথাই মোৰ মগজুত স্থান নাপায়৷ সিহঁত অসমলৈ অহা সাত বছৰ হ’ল৷ সিহঁতে যদি নাগৰিকত্ব পাই মোৰ লাভেই লাভ৷ ফাৰ্মৰ জৰিয়তে মোৰ ধন ঐশ্বৰ্য লগতে প্ৰতিপত্তি বাঢ়িব৷ মই নিৰ্বাচন খেলিলে সিহঁতে মোক দেউতাৰ লগৰ দেউতা বুলি ভোট দিব৷ মোৰ আসন গদগদীয়া হ’ব৷ কিন্তু এতিয়া তিৰাশীৰ দৰে পৰিস্থিতি হয় বুলি অলপ চিন্তা হৈছে৷\n« বীৰেণৰ বিৰহ – অভিজিত মেধি\nসাক্ষাৎকাৰ– অভিনেতা সিদ্ধাৰ্থ শৰ্মা (কে কে)ৰ সৈতে এখন্তেক। »\nঅতীজৰ পৰা ধোদ আছিলো ।এই সকলে পচলা কৰিলে ।বৰ সচা ছবি ।\nসুন্দৰ৷ দেউতাৰ লগৰ দেউতা বৰ ভাল লাগিল৷


সীতা হৰণ নাটক - ৱিকিউৎস\nসীতা হৰণ নাটক\nসীতা হৰণ নাটক (১৯০৮)\nলেখক: দুগ্ধনাথ খাউন্দ\n55498সীতা হৰণ নাটকদুগ্ধনাথ খাউন্দ১৯০৮\nবেচ ৷৷৹ আঠ অনা মাথোন\nনাটকত লিখা ভাৱৰীয়া সকল।\nশ্ৰীৰাম চন্দ্ৰ, খৰ।\nঋষি ও শিষ্য সকল; রাক্ষস\nসেনা, আরু কিছুমান\nঅপেশ্বরী সকল ওদেৱকন্যা\nসকল সখী সকল আৰু\nসীতা হৰণ নাটক।\nশ্ৰীৰাম লক্ষণ ও সীতা।\nনাই হোৱা সাক্ষাত আমাৰ\nমুনি পত্নী, মুনি কন্যা,\nঅথবা মুনিৰ পদ বহু দিন ধৰি—\nলাগিছে মনত দুখ এই দুখুনীৰ।\nৰাম— নকৰিবা দুখ,\nআহিব অগস্তি ঋষি কৰিবা দৰ্শন।\nলক্ষ্মণ— দেখিবা নিশ্চয় দেবী!\nঋষি পত্নী ঋষি কন্যা মুনিৰ চৰণ।\n(হাতত কুঁকিলৈ শূৰ্পণখাৰ প্ৰবেশ)\nশূৰ্প— (গছৰ তলত বহি) সমাজত থাকি কটাৰপো হেঁতৰ ৰেহ ৰূপ দেখি গাত সাত কুৰা জুয়ে দহিথাকে; সেই গুণেই অলপ সস্তা পাওঁ বুলি এই নিজান বনত সোমালোঁহি; পিছে ইয়াত সস্তা পাওঁ চাৰি আকৌ দেখোন একাছি চাৰিলহে! যিমানে হাবিৰ কুলিৰ মাত কাণত পৰে সিমানে নুমুৱা জুই দপ্ দপ্ কৰে জলি উঠে। কলৈ যাম! কি কৰিম। ক’ত সস্তা পাম? কণা বিধতাই এইখন নিকাৰ ভূগিবলৈকে জনম দিয়াই ছিলে! ময় বুঢ়ীমাকটিয়েকে এবাৰ পোৱাহলে ভালকৈ কণা বিধতাক চিনাকি দিলোঁ হেতেন! উস্! ইয়াত আৰু এইদৰে চৰাইৰ মাত শুনি থাকিব নোৱাৰোঁ, ভগা বহালকে যাওঁ।\n(থিয় হৈ দোখোজ মান যায় আৰু থমক্ খাই ৰয়)\nএ’! এইনো হাবিৰ মাজত আকৌ এইটো কোনে [ ৭ ] বহা সাজিলেহি! এই বাটেই সদায় আহ যাহ কৰোঁ পিছে এদিনো দেখা নায়। কোনোবা পহুমৰিয়াৰ হে পজা হ’বলা, নহলেনো এই ৰাক্ষসৰ বনত কোনে বহা সাজি মৰিবলৈ আহিব? (জুমি জুমি চাই)\nএ’ আই! বহাৰ মূখত দেখোন মটা দুটাই তিৰোতা এজনীয়ে বহি আছে! এনেকুৱা শুৱনি মটা তিৰোতা ময় কাহানিও দেখা নায়! কোনোবা দেৱতাহে হ’ব পাই। উস্! চাইছো মানে দেখোন হেপাহ বাঢ়িহে গৈছে! কিঔ! এই কেটানো ক’ৰ পৰা আহিছে? ইয়াৰ এজনক যদি মোৰ গৰাকী কৰি ল’ব পাৰোঁ তেনেহলে মোকনো আৰু কি লাগিছে? আগেয়ে ভাবিছিলো বোলো মোতকৈ ৰূপৱতী তিৰোতা আন নাই, পিছে আজিহে দেখিলোঁ; এই জনী মোত কৈও একাছি চৰা! যিহক, এই দুজনৰ এজনকে ময় বৰিবই লাগিব। নহলে মোৰ জীৱনতে কাম নায় পিছে সেই মাইকী জনীৰ পৰাহে অলপ দিগ্‌দাৰ হয়নে কি? কিনো হ’ব? তেনে কিবা আহুকাল হোৱা দেখিলে চোন তাইক গুৰি দাঁতত দি চোবায়ে থ’ম? লালুকিলৈ তপত পানী লাগিচেনে? কিন্তু এইটো ৰূপেৰে যে গৈ সিহঁতৰ মনত সোমাব পাৰিম [ ৮ ] তাৰো আশা নায়। এঃ! তালৈকো আমুকীৰ ভয়নে? যি কেটা ফুল তুলিছোঁ তাৰেই এধাৰ মালাগাঁঠি হাতত লওঁ! আৰু এইটো ৰূপ এৰি সুন্দৰীৰ ৰূপ ধৰোঁ তেতিয়া এটা নহয় এটা মোৰ ৰূপৰ ফান্দত পৰিবই পৰিব! এতিয়া আৰু বেলি কৰাৰ সকাম নাই। বেগেতে যাওঁ।\n(সেই ফালৰ পৰা যায় ও আন ফালৰ পৰা হাতত ফুলৰ মালালৈ সুন্দৰীৰ বেশ ধৰি ৰামৰ আগলৈ গই)\nশূৰ্প— হে বনবাসি!\nদেৱতা গন্ধৰ্ব্ব কিম্বা নৰ—\nকৰিছা বনত বাস ছদ্ম ৰূপ ধৰি?\nসততে ফুৰিছোঁ বনে বনে—\nকিন্তু এনে লোক\nনাই দেখা বনৰ মাজত।\nনেজানানে ৰাক্ষসৰ পঞ্চৱতী ইটো?\nদেখে যদি নিশাচৰে\nততালিকে কৰিব ভক্ষণ।\nনাইনে প্ৰাণৰ ভয় মনত সমুলি?\nকি কৰিব ৰাক্ষসে আমাক!\nসূৰ্য্য় বংশে জন্ম যাৰ—\nদশৰথ ৰাজাৰ সন্তান;\nপিতৃ সত্য পালি—\nখাটিছো বনত বাস তপস্বীৰ বেশে।\nবিমাতা তনয় মোৰ;\nজনক জিয়াৰী সীতা,\nৰামচন্দ্ৰ নাম মোৰ কৌশল্যা নন্দন।\nকিয়বা বিজন বনে ফুঁৰিছা অকলে?\nশূৰ্প— শূৰ্পণখা নাম মোৰ;\nলঙ্কাত জনম, যাৰ অধিপতি লঙ্কেশ্বৰ;\nতেঁওৰ নুমলি ভণী,\nফুৰো সদা বনে বনে,\nতপশ্বীৰ তেজ খাই।\nপতিহীনা অভাগিণী আজি পৰিমিত-\nউপযুক্ত স্বামীৰ অভাবে।\nদেখি তব ৰূপ—\nমজিল দাসীৰ মন,—\nআহিছো মনেৰে স্বামী বৰি।\nআনিছোঁ ফুলৰ মালা,\nআদেশিলে দিব পাৰোঁ সাদৰে গলত\nৰাম— সাক্ষাতে দেখিছা\nলগত সুন্দৰী ভাৰ্য্যা মোৰ;\nতিৰী জাতি হই—\nনেজানানে? সতিনী স্বভাৱ!\nকিমতে বঞ্চিবা সতিনীৰ লগে?\nসুলক্ষণ ভাই মোৰ সুমিত্ৰা কুমাৰ,\nতেওঁক বৰিলে তুমি,—\nপূৰ্ণ হব পাৰে অভিলাষ।\nশূৰ্প— (লক্ষ্মণৰ আগলৈ গই) হে সুন্দৰ!\nআহিলো তোমাৰ পাশে,—\nস্বামী ৰূপে বৰিবৰ হেতু\nসহিছা বিস্তৰ দুখ\nযৌবন কালত ভাৰ্য্যাহীন থাকি।\nলোৱাঁ কৰি চৰণৰ দাসী;\nগুছক যাতনা সবে অন্তৰৰ পৰা।\nলক্ষণ— ভূবন মোহিনী!\nপৰাধীন দাস ময় শ্ৰীৰাম চন্দ্ৰৰ;\nদাস ভাৰ্য্যা দাসী হই—\nকিসুখে বঞ্চিবা তুমি,\nজানকীৰ পদে সেৱা কৰি?\nনোহোৱা দাসীৰ যোগ্য;\nনহয় সুন্দৰী সীতা,\nভুলিব নিশ্চয় দাদা—\nদেখিলে তোমাৰ এই ৰূপ;\nলভিলে তোমাক এৰিব জানকী,\nযোৱাঁ পুনু তেওঁৰে ওচৰ;\nঅযোধ্যাৰ ৰাণী হ’বা-\nশ্ৰীৰামক কৰিলে বৰণ।\nশূৰ্প— সাদৰক নেওচিলি!\nনিশ্চয় কপাল মন্দ তোৰ।\n(ৰামৰ আগলৈ গই)\nলক্ষ্মণৰ বাক্যে ঘূৰি আতুৰা অৱলা।\nআহিলোঁ তোমাৰ আশে,\nকৰা প্ৰভো আশাপূৰ্ণ\nচৰণত কৰিছোঁ মিনতি।\nৰাম— (সীতালৈ চাই) কেনে দেখা প্ৰিয়ে?\nসতিনী খাতিব খোজে;\nএই শূৰ্পণখা সতী লগত তোমাৰ!\nসীতা— ক’ৰ পিশাচিনী!\nমোৰ লগে সতিনী খাতিব?\nআন পুৰুষক ৰাক্ষসীয়ে;\nআহিছে তোমাৰ পাশে!\nছিঃ! নাই লাজ নিলাজীৰ\nভজিবৰ বাঞ্চা কৰে পৰৰ স্বামীক!\nনোৱাৰে থাকিব যদি;\nনহয় শীতল প্ৰাণ,\nজলে জাঁপ দিলে হ’ব প্ৰাণৰ শীতল।\nপথত কণ্টক মাথো জানকী আমাৰ,\nকৰিছা সীতাৰ হেতু ভয়;\nগিলি থওঁ মুহুৰ্ত্ততে—\nঅকামিলা জানকীক ময়।\nমুখ মেলি সীতাক খাবলৈ যাই, সীতা ৰামৰ কেউপিনে\nসীতা— ৰক্ষা কৰাঁ!\nৰক্ষা কৰা! প্ৰাণনাথ খাই ৰাক্ষসীয়ে।\nৰাম— (লক্ষ্মণলৈ চাই) কি দেখিছা বোপা?\nৰাক্ষসীয়ে কৰে সৰ্ব্বনাশ।\n(লক্ষ্মণে শৰ মাৰে, শূৰ্পণখাৰ নাক কাণ কাটে )\nশূৰ্প— (কাণ নাকত হাতদি) মৰিলোঁ। খালেঔ\nনিগমে মৰিলোঁ ময়।\nলক্ষ্মণ- এনেয়ে সুন্দৰী তুমি;\nততোধিক কৰিলোঁ এতিয়া।\nশূৰ্প- অজ্ঞান মনিষ!\nকিদোষে দণ্ডিলি মোক?\nনুবুজি নিজৰ হিতা হিত\nচিন্তিললি মহামাৰ নাক কাণ কাৰ্টি,\nৰাক্ষসৰ হাতত তোৰ অখণ্ড মৰণ;\nকোনে তোক নিস্তাৰিব আজি?\nৰাম— বোপা। নকৰিলা ভাল কাৰ্য্য!\nনেজানো কিকৰে আজি দুষ্টাৰাক্ষসীয়ে।\nবলা যাওঁ অশান্তি কুটিৰে।\nলক্ষ্মণ— দাদা। নকৰিবা ভয়,\nকি কৰিব পাৰে ৰাক্ষসীয়ে।\nদুজন ঋষি জুই ধৰি যজ্ঞৰ আয়োজন কৰি হাতত\nশ্ৰুব শ্ৰুস্ লৈ বহে।\n১ম ঋষি- যাগ যজ্ঞ সবে নষ্ট হ’ল;\nদুৰাচাৰ পিশাচ জাতিয়ে—\nকৰিলে সকলো নাশ\nবধিলে সকলো ঋষি—\nনিষ্ঠুৰ অদ্ভুত অত্যাচাৰে।\nযিবা আছে এজন দুজন,\nদিনত পলাই যাকে অন্যান্য বনত\nনাহে যজ্ঞ কালে;\nৰাক্ষসৰ ভয়তে আতুৰ।\n২য় ঋষি— আমিও পলাই যাওঁ আশ্ৰয় বিচাৰি\nএৰি এই ৰাক্ষসৰ শঙ্কাকুল বন।\nনাই আৰু শান্তিৰ কণিকা;\nদুৰাচাৰ অসুৰ জাতিয়ে—\nকৰিলে সকলো ভস্মীভূত।\n১ম— শুনিছো কোঢ়াল!\nপালেহি হ’বলা আহি অধম ৰাক্ষস।\n(দুয়োজন থিয়হই ও হে)\n২য়— উঃ! পালেহি ওচৰ।\nনাই অজি আমাৰ নিস্তাৰ\n(নেপথ্যে— ধৰ্ ধৰ্ পলাল্ পলাল্!! )\n(দুয়োজন ঋষি লৰমাৰে ও হাতত অস্ত্ৰলৈ কেতবোৰ\nৰাক্ষস সেনাৰ প্ৰবেশ)\n১ম সেনা— ভাল সাৰিলিহঁত আজি। কথমপিহে\n২য় সেনা— আজি তাহেতৰ কপাল কিখন ভাল\nআছিল সেইহে আমি নেপালোঁহি।\n৩য় সেনা— হেৰ কি অ?\n১ম— এঃ তই আৰু দেখাই নাই। এটাইবোৰ ঋষি\n৪ৰ্থ— থহে! তহতে আৰু সদাই ঋষি মুনিকেহে\nচকুৰ আগতে দেখি থাক।\n১ম— মই এতিয়া মিছা কথাহে কলোঁ?\nচাছোন সৌৱা বস্তু বাঢ়নী গোটায় লৈ\nজুই ধৰিলৈছিল। আমি অহা কিবা\nএটা গম পাইহে পলাল। বামুণ বোৰ\n৩য়— ক’তনো পলাই সাৰিব অ’। এতিয়াই ধৰি\n৪ৰ্থ— আহ হতচোন। আমি এই বস্তুবোৰ খাইমেলি\nসিহঁতক বিচাৰি যাওঁ।\n২য়— এৰা! দেহি; বৰ ভাল ভাল আম কঠাল\nলেটেকু পণীয়ল বোৰ গোটাই ছিলেহি\nহেঁকাই খাহে খা।\n৫ম— তাৰপইনামে এতিয়া বেছি বেলি কৰি এই-\nদৰে থাকিলে তাৰপইনামে সিহঁতক\nপাবলৈ টান হে হ’ব।\n২য়— বল হ’ত যাওঁ।\n(বস্তুবোৰ খাই ও কিছুমান লৈ প্ৰস্থান)\nখরদূষণ ও সভাসদ বহে।\nখৰ— দেখিছানে ভাই!\nদণ্ডকৰ ঋষি মুনি আজি পৰিমিত,\nনহ’ল সকলো শেষ!\nঅকামিলা সেনাবোৰ আমাৰ লগত—\nকৰিছে মিছাতে বাস;\nধিক্ ধিক্ শতধিক ৰাক্ষসৰ সেনা!\nদূষণ— নাই দাদা! আগৰ নিচিনা\nআছে মাথো ক’ৰবাত দুজন এজন,\nসিওথাকে বনত লুকাই\nৰাক্ষসৰ সেনাৰ ভয়ত।\nত্ৰিশিৰা— সঁচা বীৰমণি!\nনাই আৰু মুনি ঋষি দণ্ডকৰ মাজে,\nআছে যদি কোনোজন\nনোৱাৰে ধৰিব তাক;\nনকৰিলে বুদ্ধিৰ ছলনা।\n(কান্দি কান্দি শূৰ্পৰ প্ৰবেশ)\nখৰ— কি ঘটিল শূৰ্প।\nকোনে তোৰ কৰিলে দুৰ্গতি?\nকাৰ আজি আয়ু হ’ল শেষ!\nৰাৱণৰ ভণী বুলি নিছিনিলে তোক?\nকোন সিটো পশু তুল্য!\nহাতেৰে চাপৰি মাৰি;\nকোন মূৰ্খে ছপালে বিপদ!\nদূষণ— প্ৰাণৰ ভগিণী!\nকোৱাচোণ ভাঙ্গি মোক\nজীৱন্ত সৰ্পৰ মুখে কোনে দিলে হাত;\nকোনেনো মাতিলে আজি মৰণ সাদৰি!\nশূৰ্প— (কান্দি২) কিবা সোধা শূৰ্পৰ বিলাই?\nবনফুল তোলোঁ বলি—\nগইছিলোঁ পঞ্চৱতী বনে;\nতপস্বীৰ বেশ ধৰি\nশ্ৰীৰাম লক্ষ্মণ নামে দশৰথ সুত,\nআছে পজা কৰি\nলগত সুন্দৰী ভাৰ্য্যালই;\nনবৰ তেজত অভাগীৰ,\nখাবৰ ভাবেৰে গলোঁপাশ চাপি;\nকিন্তু হ’ল বিপৰীত ফল;\nশৰ মাৰি তপস্বীয়ে—\n—কৰিলে এনুৱা দণ্ড মোক।\nখৰ— কি! কি! নৰে তোক দিলে শাস্তি এনে!\nৰাক্ষসৰ খাদ্য নৰে\nনকৰিলে আমাক সংশয়!\nভক্ষকে নাশিলে ভক্ষকক।\nমনিষে কৰিলে শূৰ্পক এনুৱা দশা!\nততালিকে দিয়া পঠিয়াই,\nবধক তপস্বী নৰ এই মুহূৰ্ত্ততে।\nদূষণ— যোৱাঁ চৌদ্ধবীৰ!\nছলে বলে তপন্থীক বধি-\nতুৰন্ততে আহা সবে ঘূৰি।\nশূৰ্প! যোৱাঁ তুমি সৈন্যৰ লগতে।\n(শূৰ্প ও চৌদ্ধবীৰৰ প্ৰস্থান)\nখৰ— ব’লা ভাই; খন্তেক বিশ্ৰাম কৰোঁ আমি।\nকেইটামান রাক্ষস বহে।\n১ম ৰাক্ষস— হেৰ’ ককাইহঁত! আমিনো ৰ'দে\nবৰষুণে কিমান টলৌ টলৌ কৰি ফুৰিম\nহঁত। আজি কালি ভণ্ডতপস্বীও পাব-\nলৈ নাই। মিছাতে সদাই২ মাথোন\nদুঃখ কৰা হৈছে। গাৰ পিনেও এপ-\nৰাল পৰিল, ব’ল হঁত অ'। আমি\nআৰু ইয়াত এইদৰে মিছামিছি দুখ\nকৰাতকৈ লঙ্কালৈকে গুছি যাওঁ।\n২য়— ভাল কথাতো কইছ বোপাই!\nআমাৰ কোনকাহানি এই দুখ গুছিব?\nদিনৰ দিনতো এইদৰে ফুৰিও যে, বামুণ\nগোটাছেৰেক মাৰিব নোৱাৰিলে\nসকলো দুখ মিছা হয়। লঙ্কালৈ গলেও\nআমাৰ দুখ নকৰাকৈ নহয়।\n৩য়— এ-এৰা বোপাই। ত-ত-তই থিক ক-ক-কথা\nকৈছ। আ-আ-আ-আমাৰনো কে-কে-\nকেতিয়াবা সু-সু-সুখ হ’ব পা-পা-পা-\n৪ৰ্থ— আকৌ কিনা বোলে এটা কথা শুনিছ নে?\nকিনা বোলে শূৰ্পণখাৰ হেনো কিনা\nবোলে কৰবাৰ তপস্বী বামুণে কিনা\nবোলে নাক কাণ কাটিলে! এতিয়া\nহেনো কিনা বোলে সেইবাবে ভীম,\nকৰ্কট আদি প্ৰধান চৌধবীৰ কিনা\nবোলে যুঁজ কৰিবলৈ গৈছে।\n২য়— কোনে ক’লে অ’!\n৫ম— হয় কিন্তুৰূপে সৈতে, যদিহে এই চোধবীৰে\nনৰক মাৰিব নোৱাৰে, কিন্তুৰূপেসৈতে\nপাছত অমিও যাব লাগিব।\n৩য়– ন-ন-নৰ মনিষ এটাৰ ল-ল-লগত যুঁজ ক-ক-\nকৰিলৈ চৌধটা মা-মা-মা-মানুহ গৈ-\nগৈছেনে? চ-চৰ এটাৰ ব-ব-বহতি\nনহয়; তা-তা-তালৈকে আকৌ চৌ-\nচৌধতা বী-বী-ৰ যাই।\n৫ম— কিন্তুৰূপেসৈতে সেই কিটা কম মানুহ নহয়।\nশূৰ্পণখাৰ কিন্তুৰূপেসৈতে কাণ নাক\nকাটে। উঃ কোদোৰ বাঁহত কিন্তুৰূপ-\nসৈতে জুই দিয়ে ঐ!\n১ম— আমি হ’লে ৰণ্ সন্ কৰিবলৈ নেযাওঁ, তাহানি\nইন্দ্ৰৰ লগত ৰণ কৰাৰে পৰা গাৰ\nভাগৰ গুচা নাই। এতিয়া আকৌ\n২য়— এৰা! এই কুলক্ষণী গজমূৰী খাইমূৰী শূৰ্পণ-\nখাই আমি এটাই বোৰকে নেখাই মানে\nনেৰে! আমি মনিষক হে খাওঁ, শূৰ্প ই\nআমাকো খাব। ৰাক্ষসৰ কুলত এই\nজণী শাকিনী জনমিল।\n৪ৰ্থ— কিনা বোলে এতিয়া মিছামিছিকৈ ইয়াত\nগপ্ক‌ৰি থাকিলে কিনা বোলে আমাৰ\nকি হ’ব? ব’লহঁত যাওঁ। কি জানি\nনৰৰ লগত কিনাবোলে যুঁজ কৰিবলৈ\nযাবই লাগে। এতিয়া তেওঁ যাবৰ নৌ\nহওঁতেই কিনাবোলে অলপ মান ভগা\nবহাত বহি জীৰাও গৈয়েচোন।\n৩য়— ভা-ভা-ভালেই হে হ’হ’ল অ’!\nভা-ভা-ভালেমান দিনো নৰৰ তে-তে-\nতেজ খাবলৈ পোৱা নাই কি-কি-কি-\nজানি আ-আ-আ-আমাৰ কপালেৰে\nঈ-ঈ-ঈপ্সৰে তাকে মি-মি-মিলায়েই।\n৪ৰ্থ— ব’লহঁত কিন্তৰূপেসৈতে যাওঁ।\nখর দূষণ ও সভাসদ বহে।\nদূষণ— দাদা! যেই দশানন ভয়ে;\nস্বৰ্গৰ দেৱতা মৰ্ত্ত্যৰ মনিষ;\nপাতালৰ পাতাল বাসীয়ে—\nকাঁপিথাকে থৰ থৰি,\nচেনেহৰ ভণী শূৰ্পণখা\nকৰিলে তপস্বী নৰে এনুৱা প্ৰমাদ।\nকি বলিব লঙ্কেশ্বৰ দাদা\nশুনিলে বাতৰি ইটো?\nকৰিব আমাক শতধিক্।\nখৰ— ভিক্ষাৰি মনিষে\nৰাখিলে কুযশ এই\nৰাক্ষসৰ উজ্জ্বল বংশত।\nকিম্বা ভীৰু নৰ\nগ’ল ভয়ে পঞ্চৱতী এৰি?\nশূৰ্প— চকু পছাৰতে\nবধিলে সকলো বীৰ\nনেথাকিল এজনৰো শেষ।\nময় হত ভাগী\nকথমপি আহিলোঁ পলাই;\nচোৱাছোন কি ঘটিল গতি\nকৰিলে ৰাঙলী দেহ মোৰ।\nদূষণ— অদ্ভুত ঘটনা।\nচৌধ বীৰ তুৰন্তে নাশিলে,\nনহয় সামন্য নৰ সিটো।\nখৰ— যেনেকি নহক,\nনোৱাৰে শাৰিব আৰু,\nখৰৰ হাতত হ’ব নিশ্চয়ে প্ৰলয়।\nআজ্ঞা কৰাঁ বীৰ গণে,\nআজি ৰাতি কৰোক বিশ্ৰাম,\nথাকোক যুদ্ধৰ সাজে সাজি,\nকালি পূৱা যুদ্ধ হ’ব নৰ-ৰাক্ষসৰ।\nদূষণ— যোৱাঁ সবে বীৰগণ ,\nসভাভঙ্গ হোক আজি,\nথাকা সবে সাজো হই যুদ্ধৰ হেতুকে।\nখৰ- নকৰিবা শোক।\nশত্ৰুৰ নিধন হ’ব নিশ্চয় নিশ্চয়।\nযুদ্ধৰ উদ্যোগ কৰোঁ আমি।\nহাতত দাপোণলৈ শূৰ্পনখা বহে।\nশূৰ্প— হে কপটীয়া বিধি! কিয় এনে দুখ দিলি।\nৰাজঘৰে জনমাই অৱশেষে কি কৰিলি।\nকিবা কৰিছিলো পাপ,\nকিয় এনে দিলি তাপ,\nঅভাগী কপালে বিধি কত দুখ লেখি ছিলি\nহৰিলি প্ৰাণৰ পতি;\nকৰিছ কত দুৰ্গতি;\nকিবা দোষে দাসী প্ৰতি\nহে বিধতা! এই দুখুনীক নো আৰু কিমান দুখ দিবা? কি কৰিব খুজিছা? প্ৰভো। তোমাৰ মনত নো আৰু কি আছে? যৌৱন কালতে স্বামী সুখৰ বঞ্চিত হৈ আইৰ ঘৰতে আছিলো, তাতো আয়ে কথায় কথায় মিছামিছিকৈয়ে “দন্দুৰী” বোলে। সেই বেজাৰতে আইৰ ঘৰ এৰি বৰ বৌৰ ঘৰলৈ গলোঁ। পিছে বৰ বৌৱে আকৌ সাদৰৰ মাত দিয়ে কি; “কুলক্ষণী” “খাই মুৰী” এই বোৰ হে। এ’ আই ময়নো কাক খালোঁ ঐ। সেই মাত এসাৰ-নো কোনে সদায় শুনিব পাৰে? সেই খঙ্গতে মন্দোদৰীৰ লগ এৰি প্ৰমীলাৰ লগলৈ গলোঁ। তাত আকৌ আৰু একাচি চৰিল হে। এনেকুৱা শুৱনি তিৰোতা হৈয়ো প্ৰমীলাৰ লগত গৰিহণা খাব লগাত পৰিলো- গৈ। (দাপোণ চাই) উসকটা। মোক নো কি [ ২৮ ] বেয়া দেখিলে ঐ! যেয়ে দেখেসেয়ে দেখোন মোক ফিচিঙ্গা ফিচিঙ্গী খন কৰে। মোৰ নো কি কপাল! ইমান শুৱনি হৈয়ো যে কাৰো আগত শুৱনি বোলাব নোৱাৰিলোঁ। এইবোৰ দুখ বেজাৰতে সোণৰ লঙ্কালৈ পিঠি-দি এই নিজান বনত সোমালোহি, অভাগীৰ কপালেৰে ইয়াতো যে বিধি পথালি! মোৰ কপালতনো অকণো সুখ নেলেখিলে নে? প্ৰভো! তোমাৰ চৰণত নো দাসীয়ে কি মহা অপৰাধ কৰি- ছিলো; সেই দোষতে এনে নকৰিব লগা গতি কৰিলা? বিধতা! যদি তোমাৰ মনত এনেকুৱা ভাব আছিল; তেনে সৰুতে মাৰি নিনিলা কিয়? এতিয়া ময়নো খাঁড়ীনাকী হৈ লঙ্কাত কি লাজেৰে মুখ উলি য়ামগৈ। হে প্ৰভো! মোৰ নো কি গতি হ’ব?\n(কান্দে ও শোৱে)\nশ্ৰীৰাম লক্ষ্মণ ও সীতা।\n(নেপথ্যে— জয় লঙ্কেশ্বৰৰ জয়! জয় লঙ্কেশ্বৰৰ জয়!!\nজয় লঙ্কেশ্বৰৰ জয়!!!)\nৰাম— শুনিছানে বোপা!\nউঠিছে সৈন্যৰ ৰোল;\nবাজিছে ৰণৰ বাদ্য,\nউঠিছে ৰথৰ শব্দ পৃথিবীক ভেদি।\nআহিছে ৰাক্ষস পুনু—\nযুদ্ধৰ সাজেৰে সাজি,\nনিশ্চয় কৰিব আজি ৰণ।\nশূৰ্পনখাৰ বিভৎস ৰূপত;\nআৰু চৌদ্ধ বীৰৰ নিধনে\nজ্বলিছে দুৰাত্মা সব অগ্নিৰ সদৃশ,\nনেজানো কি আছে আজি আমাৰ\nথাকা তুমি জানকীক ৰাখি—\nআনফালে বনত লুকাই;\nশত্ৰুক নিধন কৰোঁ ময়।\nলক্ষ্মণ— থাকোতে লক্ষ্মণ-দাস;\nনিজে তুমি কৰিবা সমৰ!\nআজ্ঞা কৰা অধমক\nৰাক্ষসৰ ঘটাওঁ প্ৰলয়।\nৰাম— বোপা। নেলাগে যুঁজিব তুমি;\nকিমতে সহিবা বাছা;\nৰাক্ষসৰ বজ্ৰহেন শৰ?\nথাকা তুমি জানকীৰ লগে;\nযাওঁ ময় ৰণৰ সাজেৰে।\nনকৰিবা ভয় প্ৰিয়ে!\nনিশঙ্কে থাকিবা চাই;\nতুৰন্তে আহিম ময় ঘূৰি।\n(খৰদূষণ আদি সৈন্যৰ প্ৰবেশ, লক্ষ্মণ ও সীতাৰ\nপ্ৰস্থান, ৰামে হাতত ধনুশৰ ধৰি সৈন্যৰ\nসৈন্য- জয় লঙ্কেশ্বৰৰ জয়! জয় লঙ্কেশ্বৰৰ জয়!!\nদূষণ— (আগবাঢ়ি গই) বনবাসী! অধুম মনিষ!\nকি দোষে শূৰ্পৰ\nনাক কাণ কাটি তয়\nকৰিলি যন্ত্ৰনা দুৰাচাৰ!\nখৰ দূষণক নকৰিলি ভয়\nকত শক্তি আছে তোৰ অধম ভিক্ষাৰি!\nৰাম— বৰ ভাগ্য আছিল শূৰ্পৰ,\nসি হেতু বাচিলে প্ৰাণ লক্ষ্মণৰ হাতে।\nকি সাহসে ৰাক্ষস দুৰ্ম্মতি\nইচ্ছা কৰি মৰিবৰ\nআহিলি বাম পাশে সংশয় নকৰি!\nদূষণ— নেলাগে মুখৰ কথা!\nযুদ্ধ কৰি দেখা তোৰ বলৰ চিনাকি।\n(ৰাম ও ৰাক্ষসৰ যুদ্ধ, দূষণ আৰু কেতবোৰ\n১ম-সেনা— (আনটোলৈ চাই) হেৰ’ বোপাই!\nআমাৰ ফালে দেখোন গতি কিবা যেন\nহে পাইছোঁ। যি সেনাৰ লগত সাদিন\nসাত ৰাতি যুদ্ধ কৰি ইন্দ্ৰয়ো গাৰ নোম\nএডাল লৰাব নোৱাৰিলে, তেনে সেনা\nদেখোন এই মানুহ পাতে মাৰি খাস্তাং\nকৰিলে! দূষণৰ ফালে খতম হ’ল\nএতিয়া আমি আৰু কেনেকৈ সাৰিম।\n২য়-সেনা— ময়ো তাকেহে ভাবিছোঁ! এইটো কম\nমানুহ নহয়। দূষণকো মাৰিলে, আৰু\nআমাৰ সেনা বোৰৰ ফালেও আইধা\nপেলালে! কি মানুহ তোৰ লগত\nখাইমুৰী শূৰ্পণখাই ৰণখণ লগালেহি!\n৩য়-সেনা— এৰা; গতি বিষম হে! ময় এটা বুদ্ধি\nপাতিছো আমি ৰণ কৰি মিছাতে\nকেলেই মৰোঁ! শূৰ্পই ৰণ লগাইছে\nশূৰ্পৰ ভাই ককাই মৰক; আমি কিয়\nমৰোঁ? ব’ল অ’ আমি গুচি যাওহত।\nসকলোৱে— বেচ কথা কৈছ হয়। ব’ল হঁত আমি\n(ইটে সিটে ঠেলাঠেলি কৰি যাবলৈ ধৰে)\nখৰ— (আগবাঢ়ি গৈ) নাই ভয় সৈন্যগণ!\nথাকোঁতে জীবিত খৰ\nঅনৰ্থক নকৰা সংশই,\nআহাঁ পুনু যুদ্ধ দিও অধম ৰামেৰে।\nখৰ—(ৰামলৈ চাই) নৰ পশু!\nবৰ যশ পালি!\nঅকলে বনত পাই,\nনাক কাণ কাৰ্টিলি অধম!\nছি! ছি! নেলাগিল লাজতোৰ,\nদেখালি বীৰৰ চিন;\nচোৰৰ নিচিনা কাম কৰি।\nৰণ কৰি খৰৰ লগত,\nদেখা তোৰ বীৰৰ প্ৰতাপ?\nৰাম— অবোধ ৰাক্ষস!\nঅগ্নিত পতঙ্গ দৰে,\nকিহেতু অকালে আহি—\nবাঞ্চি লাল নিজৰ মৰণ?\nখৰ— ফল মুলা হাৰি।\nনোৱাৰ সাৰিব আৰু অধম মনিষ!\nতিৰোতাৰ কাণ নাক কাটি,\nকাৰ্য্যতে দেখালি তোৰ বীৰৰ চিনাকি\nৰাম— নিৰ্ব্বোধ ৰাক্ষস!\nনডৰো মুখৰ বাক্যে তোৰ!\nক্ষত্ৰিয় কুলৰ বীৰচুড়ামনি ময়,\nকৰ যুদ্ধ মুঢ়মতি\nযদি নাই প্ৰাণৰ মমতা,\nনতুবা পলাই যা অবোধ দুৰ্ম্মতি!\n(খৰ ও ৰামৰ যুদ্ধ )\nখৰ— (হাতত শূললৈ) ভিখাৰি মানৱ!\nনহ তয় সামান্য তপসী\nবুজিলোঁ প্ৰমাণ তোৰ!\nকিন্তু নেপাৱ নিস্তাৰ আজি,\nললো এই মহাশূল,\nব্যৰ্থকৰ সাধ্য আছে যদি;\nনতুবা কৰিম তোক যমৰ আলহি।\n(নেপথ্যে— দুই বাহু কাটি কৰা ৰাক্ষসক নাশ)\n(ৰামে শৰ মাৰে, খৰৰ মৃত্যু ও বাকী\nসৈন্য লৰমাৰে ৰামৰ মূৰত পুষ্প\nআৰু অপেশ্বৰী সকলৰ—)\nকৰুণা সাগৰ তুমি ৰঘুবৰ\nহ’লা অৱতাৰ ৰাম ৰূপ ধৰি।\nকৰোঁ চৰণত সহস্ৰ প্ৰণাম\nনৰৰূপ ধৰি কৰিলা নিস্তাৰ\nদেব ঋষিগণ দায়া সৃষ্টি কৰি॥\nজয় শ্ৰীৰাম চন্দ্ৰৰ জয়! জয় শ্ৰীৰাম চন্দ্ৰৰ জয়!!!\nজয় শ্ৰীৰাম চন্দ্ৰৰ জয়!!!\n(লক্ষ্মণ ও সীতাৰ প্ৰবেশ)\nসীতা— ৰণৰ বেলিকা নাথ!\nবিন্ধিলে কোমল দেহ\nৰাক্ষসৰ বজ্ৰহেন শৰে;\nদেখি হিয়া বিদৰিল মোৰ,\nদেখি শ্ৰীচৰণ পুনু—\nহ’ল সুস্থ দুখুনীৰ প্ৰাণ,\nকত দুখ পালে দেহি যুদ্ধৰ সময়ে!\nৰাম— নকৰিবা শোক প্ৰিয়ে।\nক্ষত্ৰিয়ৰ ধৰ্ম্ম ইটো,\nকিয় দুখ কৰাঁ অকাৰণে?\nনাই পোৱা দুখ,\nঅক্লেশে কৰিলোঁ ৰণ-\nসিংহৰ সমৰে যেনে শিয়ালৰ দল,\nসিমতে কৰিলোঁ ময় ৰাক্ষসক নাশ।\nজীৰাওঁ অশান্তি দেহ\nতৃণৰ শয্যাত কিছুপৰ।\nকেইজন ঋষি ও শিস্য বহে।\n১ম-ঋষি— আজি ধৰি নিষ্কণ্টক আমাৰ আশ্ৰম;\nঅন্ত হ’ল দুৰাত্মা সৱৰ;\nন’হব কিঞ্চিতো আৰু;\n২য়-ঋষি— ধৰ্ম্মৰ ব্যাঘাত দেখি-ঋষি সকলৰ\nৰাক্ষস নিৰ্ম্মূল কৰি\nশান্তি দিলে দেৱকাৰ্য্যে\nদয়াময় ৰামচন্দ্ৰ কৌশল্যাকুমাৰ।\n১ম-ঋষি— শিষ্যলৈ চাই চোৱাঁ বাছা,\nধৰ্ম্মৰ কি সূক্ষ্ম গতি অধৰ্ম্মৰ নাশ।\n১ম-শিষ্য— নেদেখিলোঁ দাসে\nধৰ্ম্মৰ উন্নতি-আৰু অধৰ্ম্মৰ ক্ষয়।\nকি ৰাখিলে বাকী প্ৰভো ধৰ্ম্মৰ বিলাই?\n২য়-শিষ্য— কৰিলে যজ্ঞৰ নাশ,\nযতপালে ঋষি মুনিগণ।\nনহ’ল সন্দেহ দূৰ\nনেদেখিলোঁ ধৰ্ম্মৰ উন্নতি।\n২য়-ঋষি— নাই বুজা বাছা তুমি।\n“সন্তৰ সকাল দুস্টৰ একাল”\nবেদৰ বচন ইটো।\n“ধৰ্ম্মৰ সততে জয় অধৰ্ম্মৰ নাশ”\nএই কথা ফাকী\nৰাখিবা মনত যতনেৰে।\n১ম-ঋষি— যোৱাঁ বাছা-নকৰি পলম;\nযজ্ঞৰ উদ্যোগ কৰা সবে;\nআহো আমি স্নান কৰি ,\nনিৰ্ব্বিঘ্নে কৰিম আজি তপ জজ্ঞ যপ।\nশিষ্য সকল— যি আদেশ ভগৱান।\nৰাৱণ ও সভাসদ বহে।\nপ্ৰাণৰ সখি অ’,\nআহা আমি যাওঁ\nফুলনী বাৰীত গই ফুল-শোভা চাওঁ।\nসেউতী মালতী, ফুলিছে ফুল জাতী জুতী\nহেপাহেৰে গাথি মালা-\nখোপা ভৰি লওঁ।\nকুলিএ কৰিছে গান,\nশুনিলে জুৰাব প্ৰাণ,\nবহিছে মলয়া বাৰ\nশীতল হ’ব গাৱ॥\nহ’লনে নহল শেষ।\nদণ্ডকৰ ঋষি মুনিগণ,\nনেপালোঁ বাতৰি বহুদিন।\nজানো কিবা অথন্তৰ-\nঘটিছে দণ্ডক ৰাজ্যে মোৰ!\nপঠোৱা দূতক শীঘ্ৰে, আনোক বাৰতা।\nমন্ত্ৰি— চিন্তা কৰাঁ দুৰ।\nতুৰন্তে অনাম বাৰ্ত্তা দাসে।\n( দুতলৈ চাই) দূত! নকৰি পলম—\nদণ্ডকৰ শুভ সমাচাৰ।\nদূত— শিৰোধাৰ্য্য যিবা আজ্ঞা।\n(দূতৰ প্ৰস্থান, শূৰ্পৰ প্ৰবেশ)\nৰাৱণ— কি ঘটিল শূৰ্প তোৰ!\nনাক কাণ কাৰ্টি—\nএনুৱা দোৰ্ঘোৰ দণ্ড আজি?\nথাকোতে জীবিত লঙ্কেশ্বৰ;\nকঠোৰ যন্ত্ৰনা দিয়ে তোক!\nকোন মূঢ় সিটো।\nগৰুড়ক সৰ্পে,-শৃগালে বাঘক,\nনকৰিলে মৃগেন্দ্ৰক ভয়।\nটুটিল আয়ুশকাৰ অৱণীৰ মাজে?\nশূৰ্প— (কান্দি২) কিবা শোধা অভাগীৰ কথা!\nনকৰা খবৰ তুমি\nদণ্ডকৰ কি হ’ল বিলাই।\nশ্ৰীৰাম লক্ষ্মণ নামে;\nপজাকৰি আছে দুই নৰ,\nলগত সুন্দৰী সীতা ৰামৰ তিৰোতা।\nগইছিলো অভাগিণী-গোদাবৰী ঘাটে,\nনিশঙ্কে কৰিছে বাস নৰে\nলাগিল সন্দেহ মোৰ\nকোন সেই বনবাসী,\nকিয়বা কৰিছে বনেবাস;\nগলোঁ দাদা নৰৰ পাশত।\nকি কম দুৰ্দ্দশা;\nবিনা দোষে কঠুৱা লক্ষ্মণে—\nঘোৰ শাস্তি দিলে মোক কাণনাক কাটি\nৰাৱণ— শুনিলানে মন্ত্ৰিবৰ!\nকি কৰিলে অপমান ৰক্ষৰ বংশত।\nশূৰ্প— শুনা দাদা আৰু আচৰিত!\nখৰ দূষণকে আদি\nদণ্ডক ৰখিয়া সেনা বধিলে সকলো।\nসপোণ বাতৰি যেন,\nঅসম্ভৱ বাৰ্ত্তা ইটো\nনহয় প্ৰত্যয় মোৰ মনে।\nমন্ত্ৰি— মহাৰাজ! নহয় সপোন,\nৰৱণ- খৰ দুষণকে আদি\nমহা মহা বীৰগণ মোৰ;\nসংহৰিলে বনবাসী নৰে।\nকি আশ্চৰ্য্য কথা।\nযাওঁ ময় পঞ্চৱৰ্তী\nতুৰত্তে পূস্পকৰ ৰথ।\nৰাজ কাৰ্য্য থাকোক স্থগিত আজি;\nযোৱা সবে সভা ভঙ্গ কৰি।\nমন্ত্ৰি- শিৰোধাৰ্য্য যিবা আজ্ঞা।\n(সভা সদ সকলৰ প্ৰস্থান )\nৰাবণ— শূৰ্প! থাকতই আন্তঃপুৰে;\nনিশ্চয় আনিম বান্ধি—\nবনবাসী ৰাম লক্ষ্মণ।\nশূৰ্প— যোৱাঁ দাদা নকৰাঁ পলম৷\nসাৰথি— সজালোঁ পূষ্পক বথ দাসে।\nৰাবণ— কৰিলোঁ প্ৰস্থান ময়।\nপচ্ছালত বহি, মাৰিচে চকুযুৰি ধ্যান করে।\nৰাবণ- তপৰ বিঘিনি কৰি—\nকৰিছোঁ অকাৰ্য্য বৰ\nক্ষমা কৰি সেই অপৰাধ,\nকৰাঁ মামা উপকাৰ অজি৷\nমাৰিচ— (চক্ মক্ খাই উঠি) পৰা আছে কুশাসন\nআশ্ৰমৰ সিংহাসন ভাবে৷\nকিয়বা আহিলা অকস্মাতে\nকিবা কাৰ্য্য় সাধিম তোমাৰ?\nৰাৱণ— (আসনত বহি) কিজনাম দুখৰ বাতৰি!\nঘটিছে অদ্ভুত কাণ্ড দণ্ডক ৰাজ্যত\nকি শুনিবা ভীষণ ঘটনা!\nশ্ৰীৰাম লক্ষ্মণ নামে,\nদশৰথ ৰাজাৰ সন্তান\nপঞ্চৱতী বনে থাকি তপস্বীৰ বেশে\nজন শূন্য কৰিলে দণ্ডক ৰাজ্য মোৰ।\nনেভাবি নিজৰ হিত,\nকৰিলে কঠোৰ সান্তি\nশূৰ্পণখা ভগিণীৰ নাক কাণ কাটি,\nত্ৰিশিৰা দূষণ খৰ আদি\nকৰিলে সকলো ক্ষয়;\nৰক্ষৰ উজ্বল কুলে—\nৰাখিলে কলঙ্ক বৰ তপস্বী মানৱে।\nহোৱাঁ তুমি লগত সহায় মোৰ\nবান্ধি আনো মনিষক এই মুহুৰ্ত্ততে।\nনানিবা মনত তেনে ভাব।\nনহয় সামান্য নৰ—\nবনবাসী শ্ৰীৰাম লক্ষ্মণ।\nভূভাৰ হৰণ হেতু\nবিষ্ণু অংশী ভগৱান\nনৰ ৰূপে ধৰিছে জনম,\nপিতৃ সত্য পালিবৰ মনে\nকৰিছে বনত বাস ফল মুল খাই।\nনেজানা মহিমা তুমি;\n—কৰিছা মনত এনে মন্দ অভিপ্ৰায়-\nৰামৰ বিৰুদ্ধে ভাব কৰি।\nশুনা যদি হিত উপদেশ,\nনিজৰ মঙ্গল চিন্তাকৰি\nযোৱাঁ পুনু লঞ্চাত উলতি।\nযোগ্য মন্ত্ৰি ৰাৱণ লঙ্কাৰ,\nত্ৰিজটাকে আদি কৰি\nআছে যত বিজ্ঞ-সভাসদ;\nসি সবৰ উপদেশ শিৰোগত কৰি\nকাৰ্য্য কৰা যুগুত তোমাৰ।\nযেনে দেখা ভাল\nতেনে কাৰ্য্য কৰা লঙ্কেশ্বৰ।\nৰাৱণ— (অলপ পৰ ভাবি) মানি উপদেশ\nকৰিলো প্ৰস্থান ময় লঙ্কাত দুনাই।\nকেইজনী তিৰোতা হাতত কালহ লৈ বহে।\n১ম-তিৰোতা— শুনিছানে হে জেটুলী মাক! শূৰ্পণ-\nখাৰ হেনো নাক কাণ কাটি কোনোবাই\n২য়— ক’তা! আমি হলে নাই শুনা!\n৩য়— এ’! অথনি মোৰ বৰ ল'ৰাটিয়ে কোৱা শুনি-\nছিলো হয়, বোলে বলোহঁতৰ বৰ নিম\nজোপাৰ তলত হেনো নাক কাণ নথকা\nভূত এটা বহি মঙ্গল চাই আছে পিছে,\nআমাৰ তেৰাই আকৌ তাকে শুনিল’ৰা-\nটিক ডাবি হুকিহে দিছিল। এৰা,\nমোৰ ল'ৰাটিয়ে মিছা কথা কেতিয়াও\nনকয়, মোৰ মনেৰে হলে সিও শূৰ্পণ-\nখাকেহে দেখিছিল হবলা।\n২য়— বাই কছোন? শূৰ্পণখাৰনো কোনে নাক কাণ\nকাটিলে তই কিবা বুজ পাৱনে?\n১ম— শূৰ্পণখাৰ কথানো কোনে কব পাৰে? তাই\nজানিবা ৰাক্ষসৰ মাজত খাই মূৰী হৈ\nউপজিলক’ৰ বাৰ বনৰ মাজত ৰাম\nলক্ষ্মণ নামে হেনো নৰ মনিষ দুটা আছে,\nশূৰ্পণখাই সিহতক খাবলৈ গৈছিল;\nপিছে লক্ষ্মণ নামৰ মানুহটোৱে শৰ-\nমাৰি খাড়ী নাকী কৰিলে।\n৪ৰ্থ— নহয় আই? ময় কালিয়েই আমাৰ তেওঁৰ\nমুখে শুনিছিলোঁ; বোলে বনত থকা\nমানুহ কেটাক শূৰ্পণখাই গৰাকী কৰিব\nখুজিছিল; পিছে সিহঁতে তিৰোতা কৰি\nনোলোৱাত হে সিহঁতক খাবলৈ ধৰিছিল\nতেতিয়াহে লক্ষ্মণ নামৰ মানুহটোৱে\nশৰ মাৰি নাক কাণ কাটিলে।\n১ম— দেহিঐ? তাইনো এতিয়া কি কৰিব, কেনেকৈ\nথাকিব দেহি! তাইৰনো গতি কি হ'ব?\n৩য়— তাইৰ হ’বপাই তেনে গতি তায়নো এই পীথবীত\nৰাক্ষসক বৰিবলৈ নেপাই, ক’ৰ বনৰ\nমাজত মানুহ এটা আছে তাক হে মনত\nভাল পালেগৈ? যেন কুকুৰ তেন টাঙ্গোন,\nশূৰ্পও যেনে, সিহঁতো তেনে, জোৰাই\n৪থ— সেইতোও নকবি আই , যাৰ মনত যি ভাল\nলাগে সি তাকেহে ভাল পাই, শূৰ্পৰ\nমনত মানুহকেই ভাল লাগিছিল এতা-\nইৰে একে মন নহয়।\n২য়— আনি এতিয়া ইয়াত মিছামিছিকৈ বহি থাকিলে\nকি হ'ব, যাৰ যিহকে হক লাগে নিজে\nভালকৈ থাকিব পাৰিলেই ভাল।\n১ম— এৰা; সৌৱা মনুৰ মাক হঁত আমাত কৰি পিছত\nআহিও, পানী লৈ গৈ ঘৰ পালেগৈ,\nআমিও যাওঁ হত বলা, নহলে আমাৰ গাত আকৌ\nগোটঔ গোটে গোটেই পৰিব।\n৩য়— মোৰ ছাগৈ ল'ৰাটিয়ে কান্দি কান্দিয়েই এধা\nসান্তি হৈছে দেহি? ব’লা দেও যাওঁহত\nবেগতে। (সকলোৰে প্ৰস্থান)\nৰাৱণ ও সভাসদগণ বহে।\nআনিলানে তপসাক বান্ধি?\nৰাৱণ- এৰিলোঁ বধৰ ভাব;\nনকৰোঁ মিছাতে আৰু ৰামেৰে বিবাদ।\nশূৰ্প— নাই এনে সুমন্ত্ৰি তোমাৰ\nযিজনে সুবুদ্ধি কৰি\nকৰিব তোমাক জ্ঞানী লোক।\nতিৰোতা সেৰুৱা তুমি,\nআনফালে আওকান কৰি;\nথাকা মাখোঁ অন্তঃপুৰে হৰিষ মনেৰে।\nৰাজ কাৰ্য্যে নকৰিবা মন,\nনোৱাঁৰা বুজিব তুমি,\nমিছাতে লভিলা বৰ,\nমিছাতে পূজিলা শিৱ,\nহ’ল ভ্ৰষ্ট সৱে এতিয়াই।\nকৰিলে দণ্ডক প্ৰাণী হীন;\nৰাখিলে অখ্যাতি কেনে স্বৱৰ্ণ লঙ্কাৰ?\nধিক্ ধিক্ লঙ্কেশ্বৰ নামে।\nৰাৱণ — স্নেহৰ ভগিণী।\nকোৱাঁ চোন বাৰু\nকি অস্ত্ৰ ৰামৰ হাতে,\nকেনেকুৱা ৰামৰ আকৃতি।\nশূৰ্প — দাদা! শ্ৰীৰাম মনিষ মাখো,\nনাই ৰথ সাৰুখি সহায় তাৰ\nকৰে যুদ্ধ হাতে ধৰি ধনুধৰি৷\nজিনিব ৰামক তুমি\nআছে তাৰ শৰীৰত অভেদ্য কৱচ\nনোৱাৰাঁ বিন্ধিব তাক লক্ষশৰ মাৰি।\nশুনা দাদা! ৰামৰ নিধন হেতু\nদিওঁ ময় উত্তম উপায়।\nজানকী নামেৰে আছে\nঅযোনী সম্ভৱা সীতা\nযাৰ আগে লাজ পায়\nসৰগৰ অপেশ্বৰে সৱে।\nৰামৰ মাথোন জীৱ জানকীত;\nনোৱাৰে ধৰিব প্ৰাণ ৰামে;\nনিশ্চয় দুৰ্ব্বল হ’ব নৰ;\nসহজে তেতিয়া তুমি\nবিনাশিব পাৰিবা তপসী।\nসীতা সতী সোণাৰ লঙ্কাৰ;\nনেৰিবা সুযোগ এই\nকৰাঁ দাদা বলে ছলে সীতাক হৰণ\nনিশ্চয় স্বৰ্গৰ সুখ লভিবা তেতিয়া।\nদিলোঁ ময় বাতৰি মাথোন;\nযেনে ইচ্ছা হয় মনে কৰা তেনেমতে।\nযাওঁ ময় মাৰিচৰ পাশে;\nআজ্ঞা কৰাঁ সাৰথিক\nতুৰন্তে আনক মোৰ পযুক্ত ৰথ।\nজানকী হৰিলে তুমি\nনোৱাৰাঁ ৰাখিব লঙ্কা\nছাৰখাৰ কৰি ৰাঘৱে;\nনষ্ট হ’ব তোমাৰ এই অমূল্য শৰীৰ।\nৰাৱণ— নেমানে প্ৰবোধ মোৰ মনে,\nনিতান্তই হৰিম জানকী।\nআজ্ঞা দিয়া সাৰথিক নকৰি পলম।\nমন্ত্ৰি— (সাৰথিলৈ চাই) আনা ৰথ তুৰন্ততে সাজি।\nজনাওঁ মিনতি ময়;\nনকৰিবা ৰামেৰে বিবাদ।\nহৰা যদি জানকীক\nনিশ্চয় কৰিব ৰামে সবংশে সংহাৰ।\nজগতৰ পতি ৰাম\nযাৰ আজ্ঞাধীন ত্ৰিজগত,\nতেওঁৰে বিবাহ কৰি\nকোনে পাব পাৰে পৰিত্ৰাণ?\nকু- আশাক এৰি\nকটোৱা ৰঙেৰে কাল\nসুৱৰ্ণ লঙ্কাৰ সিংহাসনে।\nকি বুজাম ময়?\nনাই একোনজন তোমাৰ।\nৰাৱণ— নকৰাঁ বাৰণ;\nকৰিলোঁ প্ৰতিজ্ঞা যিটো\nনিশ্চয় পালিম যতনেৰে।\nসাৰথি— আনিলোঁ অধমে ৰথ।\nৰাৱণ— কৰিলো প্ৰস্থান ,\nনাহো ময় লঙ্কাত উলতি।\nসেনাপতি ৰাখোক সজাই—\n—যুদ্ধৰ সাজেৰে সৈন্যগণ।\nআগ পাছ মনত নুগুণি\nলগায় বিবাদ জানো ৰাঘৱৰ লগে?\nযোৱাঁ মন্ত্ৰি প্ৰচাৰা আদেশ।\nমন্ত্ৰি— নকৰিবা ভয়!\nনিশ্চিন্ত মনেৰে থাকা তুমি।\nমাৰিচ বহি ধ্যান কৰে।\nমাৰিচ–(মনে মনে) কিবা অভিপ্ৰায়ে জানো\nআহিছে দুনাই লঙ্কেশ্বৰ?\nদিলে হিত উপদেশ\nকেতিয়াও হিত বুলি নেভাবে মনত।\n(প্ৰকাশ কৰি) নিশাচৰ নাথ!\nকিয়বা আহিলা ঘূৰি?\nৰাৱণ— মামা! তোমাৰ নিষেধ মানি\nএৰিলোঁ ৰণৰ ভাব।\nসীতা নামে জনকনন্দিনী\nযাৰ ৰূপে পৰাজিত বিদ্যাধৰী গণ,\nতেনে ৰূপৱতী সীতা—\nকৰিছে ৰামৰ লগে বাস।\nদিয়া যুক্তি মোক;\nযাতে মোৰ লাভ হয় জানকী ৰতণ।\nমাৰিচ— ৰাক্ষস ঈশ্বৰ!\nধৈৰ্য্যধৰা— স্থিৰ হোৱা;\nনহবা বিভ্ৰম তুমি\nনিদিবা মনক লাই, সামান্য কাৰণে।\nনুবুজা বলৰ পৰিমাণ;\nনাই চিনা কোন সেই নৰ\nসিহেতু কৰিছা তুমি এনে ভাব মনে।\nজগতৰ হৰ্ত্তা কৰ্ত্তা;\n—কৰিছা সুখেৰে বাস\nসেই তেওঁ পুৰুষ প্ৰধান—\nৰাম ৰূপে ধৰিছে জনম।\nকোনে দিলে আজি—\nতোমাৰ মনত এনুৱা কুমতি,\nকোন সেই দুৰাচাৰ?\nশুনা সাৱধানে ৰামৰ বিক্ৰম কিছু।\nকৰিছিলে যজ্ঞ মিথিলাত,\nযজ্ঞ হিংসি বামুণৰ বিপদ ঘটাও;\nউচৰ্গ কৰিলে প্ৰাণ-\nআমাৰ পেঢত সেই কালে।\nভয় পাই মনে\nআনিলে ৰামক পাশে\nযজ্ঞ ৰক্ষা কৰিবৰ হেতু।\nনুবুজি বীৰত্ব তাৰ\nচাপিলোঁ ওচৰ আমি—\nভয়ঙ্কৰ ৰূপ ধৰি ভক্ষিবৰ মনে।\nপ্ৰাণ দিলে সৱে নিশাচৰে;\nপেলালে সাগৰে মোক\nদয়াকৰি নবধিলে দেহ।\nজানা তুমি সেই কথা;\nসেই দিন ধৰি—\nএৰিলো হিংসাৰ কাৰ্য্য\nঅগাধ বনত আহি—\nজপিছোঁ ৰামৰ পদ হৃদয়ত ভাবি।\nৰ বৰ্ণ আদিৰ নাম\nশুনিলে মনত লাগে ভয়,\n–যিহকে দেখিছো মানে–\n“ৰাম” বুলি কঁপিছে শৰীৰ।\nদেখোঁ মাথো চিৰাকাল-ৰাম ময় ৰূপ।\nলঙ্কেশ্বৰ! শুনা যদি হিত উপদেশ;\nৰামৰ অহিত চিন্তা এৰি—\nৰাজ্য কৰা লঙ্কাত সুখেৰে।\nজানকী হৰিবা যদি\nসংহৰিব বঘুনাথে ৰাক্ষসৰ কুল,\nনেথাকিব কণামানো চিন!\nপানীত ওপঙ্গে শিল,\nমেঘে দিয়ে বৰষুণ—\nপশ্চিমে ওলায় বেলি,\nৰঘুপতি কৰিলে আদেশ।\nৰাৱণ— নাই সোধা সুমন্ত্ৰ তোমাক,\nনোহোৱা মন্ত্ৰিৰ যোগ্য তুমি,\nনিচ মতি কা-পুৰুষ\nজন্মিলা ৰক্ষৰ বংশে,\nনেজানা ভদ্ৰৰ ব্যৱহাৰ,\nমিছাতে পকালা ডাঢ়ী চুলি!\nযাৰ আজ্ঞাধীন ত্ৰিভূবন,\nসামান্য নৰৰ লগে।\nকৰিলাঁ তুলনা তুমি,\nনহল কিঞ্চতো মনে ভয়?\n(খাপৰ পৰা তৰোৱাল উলিয়াই)\nললোঁ এই তৰোৱাল,\nঅনন্ত কালৰ হেতু\nকৰিম এতিয়া তোক দীঘল বিদায়;\nৰাখক তপস্বী ৰামে সাধ্য আছে যদি!\nযি আদেশ কৰো\nততালিকে পাল যতনেৰে।\nসুবৰ্ণ হৰিণ হই-\nসীতাৰ আগত যাবি,\nনিশ্চয় কৰিব বাঞ্চা\nলওঁ বুলি স্বৰ্ণ মৃগ,\nআদেশিব ৰামক সুন্দৰী।\nভাৰ্য্যা আজ্ঞাধীন ৰাম\nমৃগৰ কাৰণে বনে,\nনিবি তাক চলে বহুদুৰ;\nমাতিবি ৰামৰ বাক্যে লক্ষ্মণৰ নামে\nশুনিলে ৰামৰ মাত\nআঁতৰিব নিশ্চয় লক্ষ্মণ\nশুণ্য ঘৰে থাকিব জানকী;\nনিশঙ্ক মনেৰে ময়\nহৰিনিম ৰামৰ তিৰোতা।\nমাৰিচ— (মনে মনে) ভাল বিপদত পৰিলোঁ আজি!\nৰাৱণৰ কথা মতে নছলিলে এতিয়াই\nৰাৱণৰ হাতত প্ৰাণ যাব, ৰাৱণৰ কথা\nশুনি ৰামৰ বিৰুদ্ধে গলেও নিশ্চয়\nৰামে বধিব, মহা সঙ্কটত পৰিলোঁ, নিস্তাৰ\nনায়! ভাবিলেবা হ’বনেকি? পৃথিবীত\nজনমিলে অৱশ্যে এদিন মৰিব লাগিবই\nলাগিব? এতেকে ৰাৱণৰ আদেশ ৰাখি\nৰামৰ হাতত প্ৰাণ এৰোঁগই, এয়ে ভাল\nতেতিয়া হলে দুয়োটা মোৰ মঙ্গল জনক\nহ’ব। ৰাৱণৰ হুকুম ৰখাও হ’ব,\nৰামৰ হাতত মৰি সদ্গতিও পাম। এয়ে\nভাল উপায়; ইয়াতকৰি আৰু আন\nসহজ উপায় নাই।\nৰাৱণ— কি ভাবিছ বুঢ়া!\nউচিত উত্তৰ কিয় নিদিয় বেগতে?\nমাৰিচ— নেভাবো নিজৰ হেতু—\nযাব এই ক্ষুদ্ৰ প্ৰাণ\nনাই তাত একো দুখ মোৰ;\nকিন্তু, একৰ দোষত\nসহস্ৰ প্ৰাণীৰ নাশ\nনিতান্ত তোমাৰ গৰিহিত।\nতিৰী বাক্য শুনি\nপশু তুল্য হ’লা তুমি\nভ্ৰষ্ট হ’ল হিতাহিত জ্ঞান।\nএৰিলা প্ৰাণৰ মায়া,\nএৰিলা ৰাজাৰ ধৰ্ম্ম,\nচিন্তিলা ৰাজ্যৰ দ্ৰোহ তুমি;\nৰাজনীতি কৰি অবিচাৰ\nজলাঞ্জলী দিলা আজি—\nপত্নী পুত্ৰ ৰাজ্যৰ মমতা!\nদিলো মই জ্ঞান নীতি\nনেমানিলা বাক্য মোৰ তুচ্ছভাব কৰি।\nদেখিবা প্ৰত্যক্ষে তাৰ যেতিয়া প্ৰমাণ,\nসোঁৱৰিবা অৱশ্যে ই কথা।\nনাশিলা নাশিলা তুমি লঙ্কাৰ গৌৰৱ!\nবলা যাওঁ পঞ্চৱতী\nদেখোঁ সেই ৰাঘৱৰ অৰুণ চৰণ\nকৰোঁ অভাগাৰ এই জীৱন সাৰ্থক।\nৰাৱণ— প্ৰশংসিলো এতিয়াহে ময়।\nসহস্ৰ হস্তীৰ বল গাত\nমায়ায় ঈশ্বৰ তুমি—\nকিয় কৰা ভয় ৰাঘৱক?\nকৰিলো প্ৰতিজ্ঞা এই,\nতোমাৰ কৃপাত যদি হয় সীতা লাভ\nঅৰ্দ্ধলঙ্কা অকপটে কৰিম প্ৰদান,\nহ’বা তুমি অৰ্দ্ধ লঙ্কেশ্বৰ।\nমাৰিচ— সত্য কথা!\nযদি হয় জানকীক লাভ\nঅৰ্দ্ধ লঙ্কেশ্বৰ হ’ম সুবৰ্ণ লঙ্কাৰ।\nকিন্তু! নেদেখোঁ লক্ষণ তাৰ,\nযদি মৰোঁ ৰামৰ শৰত\nকোনে খাব অৰ্দ্ধৰাজ্য;\nকোন হ’ব অৰ্দ্ধেশ্বৰ—\nনেপাওঁ বিচাৰি দেখোঁ সেইজন ময়!\nথাকোতে সহায় দশানন;\nকোনে কৰে তোমাৰ বিনাশ?\nনকৰা সন্দেহ তুমি,\nযদি আছে দেবী কৃপা অধীনৰ প্ৰতি\nবিনাকষ্টে হ’ব লাভ বাঞ্চিত ৰতণ।\nজয় জয় দূৰ্গা দুৰ্গতি নাশিনী;\nজয় জয় তাৰা ত্ৰিতাপ হাৰিণী।\nতোমাৰ প্ৰসাদে; যেন অপ্ৰমাদে\nজানকী হৰিব পাৰোঁ নাৰায়ণী॥\nবাঞ্চা সিদ্ধি দাত্ৰি; তুমি হৈমৱতী\nদাসে দয়া কৰা দনুজ দলনী।\nত্ৰিলোক তাৰিণী; গণেশ জননী ,\nচৰণে মিনতি কৰোঁ কাত্যায়ণী॥\nহে অভয়ে বৰদে তাৰা!\nদিয়াবৰ নকৰি বঞ্চনা,\nঅভয় চৰণে কৰিছো কাকুতি\nবাঞ্চাপূৰ্ণ কৰা এই কিঙ্কৰ দাসৰ\n(নেপথ্যে⸺ বাঞ্চা সিদ্ধি হ’ব অচিৰতে।)\nৰাৱণ— শুনা মামা!\nদেবী তুষ্ট মোৰ প্ৰতি\nদিলে মনোমত বৰ\nবলা শীঘ্ৰে পঞ্চৱতীযাওঁ।\nদেৱকন্যা সকলৰ প্ৰৱেশ।\nবনেবনে ফুৰোঁ আমি\nবন শোভা চাওঁ,\nআহা সখি যাওঁ।\nলাহৰ হাহিৰে চাওঁ,\nমুখে মিঠা গীত গাওঁ,\nলাগিব মলয়া বা,\nশীতল পৰিব গা,\nফুল শোভা চাওঁ\nআহা সখি যাওঁ॥\n১ম-কন্যা— ৰাক্ষসৰ সচঁমাৰি,\nআমাৰ জিৰণি ঠাই—\nদণ্ডকক কৰিলে মুকলি।\n২য়— চোৱাঁ সখী!\n—লাহৰ ফুলনী কেনে জক্‌মক্ কৰি\nফুলিছে চাৰিও ফালে,\nগুটি মালী, মাধবী, গোলাপ,\nনানা জাতি ফুল\nউলাহতে হালি জুলি\nমাৰিছে মিচিকা হাঁহি জুমি জুমি চাই।\n৩য়— স্নেহৰ ফুলনী।\nৰাক্ষসৰ হাত সাৰি\nহ’লা ঘূৰি আমাৰে অধীন।\n১ম— দেখিছানে সখি!\nধীৰে ধীৰে আহিছে ইফালে?\n২য়— কিঔ! পালেহি ৰাৱণ দেখোঁ!\nকুৰি হাত দাঙ্গি\nআহিছে আমাৰ ফালে যমৰ নিছিনা।\n৩য়— ব’লা সখি!\nপালেহি ৰাৱণে আৰু নোৱাৰি সাৰিব।\nদেৱকন্যা সকলৰ প্ৰস্থান, ৰাৱণ ও মাৰিচৰ প্ৰবেশ)\nৰাৱণ— দেখিছো ৰামৰ পজা;\nনাই বেচি দূৰ\nহোৱাঁ মামা, মৃগৰ আকাৰ\nবিলম্বৰ নেদেখোঁ কাৰণ!\nমাৰিচ— হে প্ৰভু! কমললোচন!\nমুক্তি দিবা অধমক\nপৰি পৰি কৰিছোঁ প্ৰণাম,\nমৰ্ষিবা ভৃত্যৰ অপৰাধ।\nচিন্তিলা নিজৰ মাৰ\nআনৰো কৰিলা সৰ্ব্বনাশ!\nনিদ্ৰিত সিংহক অকালে জগাই\nকৰিলা কণক লঙ্কা শ্মশান সদৃশ!\nহে জন্ম ভূমি!\nতোমাৰ অভাগা পুত্ৰ অধম মাৰিচে\nদণ্ডৱতে কৰিছো প্ৰনাম,\nদিয়া মাতৃ দাসক বিদায়।\nৰাৱণ কুপুত্ৰ দোষে\nপৰিণত হ’বা তুমি অচিৰ কালতে।\nএৰিগল ভাগ্য লক্ষ্মী নাহিব উলতি;\nকৰিব প্লাবিত ৰামে\nবীৰ শূন্য হ’বা বীৰ ভূমি\nশ্ৰীৰাম লক্ষ্মণ আৰু সীতা।\nসীতা— নাথ! আজি ৰাতি—\nহঠাতে দেখিলো কু-সপোণ;\nবিশ্বামিত্ৰ ঋষি যেন ওচৰত বহি\nক’লেহি বুজাই মোক;\nচাপিছে তোমাল পাশ-শকট বিপদ\nভুগিবা বিস্তৰ দুখ অতি অচিৰতে”।\nভাগিল কুনিদ্ৰা মোৰ আঁত-ৰিল ঋষি,\nউঠিলো শয্যাৰ পৰা;\nকঁপিছে শৰীৰ মোৰ,\nলৰিছে দক্ষিণ চকু;\nএনে ভাব লাগিছে মনত\nকিবা যেন বিপদত পৰিম দুনাই।\nৰাম— শঙ্কা নকৰিবা!\nৰাজাৰ বোৱাৰী হই,\nভক্ষিছা বনৰ ফল মূল;\nপিন্ধিছা বাকলী বস্ত্ৰ\nমৃত্তিকা শয়ন কৰি\nবনে বনে কৰিছা ভ্ৰমণ!\nতাতো কৰি কিবা দুখ আছেনে মহীত?\nলক্ষ্মণ— বনবাস খাটি—\nভূগিছা কোমল প্ৰাণে যন্ত্ৰনা অশেষ;\nলাগিছে সি হেতু ভাব—\nদুনাই দুনাই যেন পৰোঁ বিপদতে।\nডাঠ কৰা হৃদয়ক!\nসাক্ষাতে থাকোতে ৰঘুনাথ\nনকৰিবা চিন্তা অকাৰণে।\nধাতু মণ্ড হই যদি;\nমাজে মাজে নয়নেও নাচে।\nসীতা— ধাতুৰ লক্ষণ যেন নেদেখোঁ সমূলি\nনোৱাৰোঁ কৰিব মন বলেৰেও থিৰ।\n(বনৰ ফালে চাই)\nচৰিছে বনত কেনে সোণাৰ হৰিণ,\nএ’হে! কেনে মন মোহা ৰূপ\nকিবা তাৰ চকু দুটি,\nকেনেনো শুৱনি সিং\nজিলিকিছে কেনেদৰে সোণালি বৰণ\nফুৰিছে বনত খাই কুমলীয়া ঘাঁহ।\nযদি আছে কিঞ্চিতো চেনেহ\nচৰণৰ দাসী ভাবি\nধৰি দিয়া পহুটিক\nযতনে পালিম দুখুনীয়ে।\nৰাম— ধৰিম তুৰন্তে মৃগ নকৰাঁ ভাবনা।\nবোপা! আনা ধনু শৰ\nযাওঁ ময় মৃগৰ উদ্দেশে।\nলক্ষ্মণ— সৰ্ব্ব দৰ্শি তুমি ৰঘুনাথ!\nকাননে সুবৰ্ণ মৃগ অসম্ভব কথা!\nনোৱাৰি বুজিব একো ৰাক্ষসৰ মায়া,\nবিশেষতে ৰক্ষ সব\nআমাৰ পৰম ৰিপু,\nযিমতে কৰিব পাৰে আমাৰ নিধন।\nস্বৰ্ণ মৃগ স্বভাবিক বুলি;\nৰাম— প্ৰকৃত্ব হৰিণ কি মায়াবী ৰাক্ষস,\nযেনে তেনে কৰি আজি\nঅৱশ্যে ধৰিম তাক,\nঅক্ষমে বধিম প্ৰাণ তিক্ষ্ণ শৰ মাৰি\nএৰাব নোৱাৰে কিন্তু ৰামৰ হাতত।\nসীতা— যোৱাঁ শীঘ্ৰে নাথ!\nবিলম্বে পলাব মৃগ কাননৰ মাজে।\n(লক্ষ্মণে ধনুশৰ আনি দিয়ে ৰামে হাতত লই।\nৰাম— বোপা! যেতে পৰ নাহো ঘূৰি,\nজানকীক নেৰিবা অকলে,\nগতালোঁ তোমাৰ হাতে,\nসাবধানে থাকিব লক্ষ্মণ।\nসীতা— লভিম অতুল সুখ\nপাওঁ যদি দুখুনীয়ে সোনাৰ হৰিণ।\nলক্ষ্মণ— বহু দিন দেবী,\nফুৰিছো অৰণ্যে ময়\nদেখিছো নানান মৃগ\nনানা জাতি বনচৰ দাসে,\nদেখা শুনা নাই কিন্তু\nসূৱৰ্ণৰ মৃগ আছে বনৰ ভিতৰ।\nসীতা— থাকিবও পাৰে বোপা!\nনানা বৰ্ণ পশু আছে এই সংসাৰত।\nক’ৰ পৰা সতকাই,\nদেখা দিলে আগত আমাৰ।\nলক্ষ্মণ— নেদেখিলে প্ৰত্যক্ষে আগত,\nনোৱাৰোঁ সঠিক ক’ব,\nনহয় সন্দেহ দুৰ দাসৰ মনৰ।\n(নিতাল মাৰি থাকে)\n( নেপথ্যে— প্ৰাণৰ লক্ষণ! বেঢ়িলে ৰাক্ষসে;\nআহা শীঘ্ৰে ধনু ধৰি, ৰাখা মোৰ প্ৰাণ। )\nসীতা— (কাণ পাতি শুনি) শুনিলে নাথৰ মাত!\nপৰিছে ৰাক্ষস মাজে মাতিছে তোমাক\nসঙ্কটত ৰাখা মোৰ স্বামী।\nলক্ষ্মণ— নহ’বা চঞ্চলা,\nশুনিলো এতিয়া ময়\nৰামৰ সদৃশ স্বৰ—\nমাতিছে দুৰন্ত নিশাচৰে।\nনহয় আঁতুৰ দাদা বিপদ সময়ে\nনোলায় কাটৰ স্বৰ মুখত কদাপি।\nহৰ-ধনু ভঙ্গ কালে,\nৰণত সিদিনা আৰু পঞ্চবতী বনে—\nদেখিলা প্ৰত্যক্ষে তুমি ৰামৰ বিক্ৰম।\nআনিব এতিয়া ধৰি সোণাৰ হৰিণ,\nনকৰিবা চিন্তা দেবী স্বামীৰ কাৰণে।\nসীতা— এয়েকি উচিত বাক্য বিপদ কালৰ?\nবুজিলোঁ তোমাৰ মন;\nভৰতে হৰিলে ৰাজ্য বনত খেদাই\nতুমি ল’বা ভাৰ্য্যা তাৰ!\nৰাক্ষস শত্ৰুৰ মাজে এৰি মোৰ স্বামী\nআছা তুমি নিশ্চিন্ত মনেৰে!\nস্বভাৱতে বিমাতৃৰ ভাই\nকিয় হব প্ৰকৃত্ব চেনেহ?\nকিনো অভাগিনী ময়\nৰাক্ষস মায়াত ভূলি\nপঠিয়ালোঁ প্ৰভু মোৰ—শঙ্কা কুল বনে\nনোৱাৰ পূৰাব তই কপট বাসনা,\nনেৰাখোঁ তিলেকো প্ৰাণ,\nএৰিম নতুবা দেহ মহাবিষ খাই,\nনকৰোঁ তথাপি স্পৰ্শ পৰ পুৰুষক।\nধিক তোৰ ভাতৃ ভক্তি!\nশতধিক জীৱনত তোৰ!\nলক্ষ্মণ— কিবা দোষে দেবী,\nবুলিলা দাসক আজি নিষ্ঠুৰ বচন?\nশ্ৰীৰামৰ আজ্ঞাধীন ময়\nফুৰিছোঁ সততে আজ্ঞাপালি।\nযাবৰ বেলিকা দাদা—\n—বাৰে বাৰে কৰিলে নিষেধ;\nকিমতে লঙ্ঘিব পাৰোঁ\nযি আদেশ দিলে ৰঘু নাথে?\nশত্ৰুৰ মাজত এৰি অকলে তোমাক\nকোন সঁতে আঁত-ৰিম দাস?\nসীতা— নেলাগে প্ৰবোধ!\nনেলাগে সহায় মোক কপটি জনৰ—\nনোখোজোঁ আশ্ৰয় তোৰ\nযাব পাৰ পাপমতি য’ত মনে ধৰে।\nথাকিম অকলে ময়,\nযেতে পৰ নাহে ঘুৰি নাথ।\nলক্ষ্মণ— দেবী! তোমাৰ আদেশে—\nশুভাশুভ নকৰি বিচাৰ\nকৰিলো প্ৰস্থান ময়,\nনক’বা দুনাই কুবচন।\nএৰিলোঁ শত্ৰুৰ মাজে আজি;\nকৰিবা কটাক্ষ জানকীৰ প্ৰতি\nনিৰ্ব্বিঘ্নে ৰক্ষিবা দেৱগণ!\nদিলো এই ৰেখা দেবী।\nনহয় ৰিপুৰ সাধ্য লঙ্ঘিব ইয়াক—\nনোৱাৰে কৰিব শত্ৰু ভিতৰে প্ৰবেশ,\nনহবা বাহিৰ তুমি কুটিৰৰ পৰা।\n(শৰৰ আগেৰে দুৱাৰ মুখত আঁকদিয়ে ও\nলক্ষ্মণৰ প্ৰস্থান; ডিঙ্গিত ৰুদ্ৰাক্ষৰ মালা ,\nহাতত ঘতি ও ছাতি; কান্ধত ভিক্ষা ঝুলি;\nকপালত চন্দনৰ ফোঁট লই যোগীৰ\nবেশ ধৰি ৰাৱণৰ প্ৰবেশ)\nজয় শিব শঙ্কৰ, হৰ মহেশ্বৰ,\nশশাঙ্ক শেখৰ দিগম্বৰ।\nজয় ত্ৰিলোক পালক, ত্ৰিনেত্ৰ ধাৰক,\nবিভূতি ভূষন জটাধৰ॥\nজয় বাঘাম্বৰ ধাৰী, হৰ ত্ৰিপুৰাৰী,\nবৃষভ বাহন গঙ্গাধৰ॥\nদুম্মতি দুৰ্গতি, হৰ পশুপতি,\nদিয়াহে সুমতি বিশ্বেশ্বৰ॥\nশিব শম্ভু মহাদেব বিশ্বেসামৰ বল্লভ?\nশিবঃ শঙ্কৰ সৰ্ব্বজ্ঞ নীলকণ্ঠ নমস্তুতে।\nবম্ ভোলানাথ, বম্ ভোলানাথ!!\nসীতা— (মনে মনে) এইজন কোনোবা মহা যোগী\nআহিছে হবলা। নহলে নো এই বনৰ\nমাজত এই দৰে শিৱৰ নাম কোনে\nগাবহি! ভালে মান দিন কোনো ঋষি\nমুনিৰ লগত দেখা সাক্ষাত হোৱা নাই,\nমোৰ ভাগ্য গুণেৰেহে এওঁ আহিছে।\n( প্ৰকাশকৈ )\nকোন তুমি যোগীবৰ!\nকিবা কাৰ্য্যে আহি\nপৰ্ণ কুটিৰত কৰিলা অৰ্পণ পদ?\nকুবেৰৰ ভাই হওঁ\nশিৱৰ উদ্দেশ কৰি\nযোগ কৰোঁ চিৰকাল অৰণ্যৰ মাজে\nশিৱ ভক্ত বুলি\nজানে মুনিগণে মোক\nকৰে আৰু অশেষ শম্মান।\nভিক্ষাৰ নিমিত্তে ময় আহিলো সম্প্ৰতি।\nউৰ্ব্বশী মেনকা সচী,\nকিম্বা হবা ৰম্ভা তিলোত্তমা,\nনতু লক্ষ্মী সৰস্বতী, অথবা পাৰ্ব্বতী,\nহোৱা তাৰ কোন জন?\nকিয়বা যৌবন কালে-\nকৰিছা অৰণ্যে বাস\nকৃপাকৰি দিয়া পৰিচয়?\nজনক নন্দিনী ময়\nদশৰথ ৰাজাৰ বোৱাৰী\nৰঘু-নাথ স্বামী মোৰ\nকৰিছে বনত বাস পিতৃ সত্য পালি,\nস্বামী সঙ্গে হ’লো বন বাসী।\nনাই এনে ভিক্ষা ঘৰে,\nযাতে পাৰোঁ ভুষিব তোক।\nখন্তেক বিশ্ৰাম কৰাঁ,\nএতিয়া আহিব প্ৰভু লক্ষণৰ লগে\nআনিব বনৰ ফল;\nদিম তাকে; ভিক্ষা বুলি কৰিবা গ্ৰহণ\nযোগী— নাই বিশ্ৰামৰ পৰ,\nবেলি হলে তপস্যাৰ ঘটিব বিঘিনি,\nলাগিছে পেতত ভোক ,\nযদি ভিক্ষা নাই দেবী\nসমিধান পালে ময় যাব পাৰোঁ উঠি\nসীতা— (মনে মনে ) কি কথা হ’ল। প্ৰভূ এতে\nপৰো নেপালেহি, ঘৰতো একোটো\nনাই; অতিথি আহি শুদা হাতে ঘুৰি\nগ’লে সাতপুৰুষ নৰকত পৰিব লাগে।\nমহা বিমূৰত পৰিলোঁ। বৰ বিপদ\nহ’ল! ( প্ৰকাশকৈ ) যোগীবৰ!\nকিদিম তোমাক? কিঞ্চিত অপেক্ষা\nকৰাঁ আসনত বহি।\n( গীত )\nকিবা ভিক্ষা দিবো ওহে যোগীবৰ\nজনক নন্দিনী, জনম দুখিনী\nবন ফল মূল আমাৰ আহাৰ॥\nৰাজাৰ বোৱাৰী ৰাজাৰ মহিষী\nপ্ৰাণ পতি সঙ্গে হলোঁ বন বাসী;\nঘৰে ভিক্ষা নাই কিবা দিবো মই\nআছে শূন্য হই পৰ্ণৰ কুটিৰ॥\nযোগী— খন্তেকো বিশ্ৰাম আৰু নোৱাৰো কৰিব;\nকৰিলো প্ৰস্থান দেবী!\n(দুখোজ মান আগবাঢ়ে )\nসীতা— (মনে মনে) ভাল সময়টোত অতিথি জন\nআহিল! কিকৰোঁ! ভোকত আতুৰ হৈ\nভিক্ষাৰি আহি উলতি যোৱাতো কথা\nশুনিলে প্ৰভূৰ মনত বৰ দুখ পাব;\nআৰু মোকো নথৈ খং কৰিব। নগলেও\nবা কিদিম! যি-কি নহক এই বেল\nদুটা আছে তাকে দিওঁ, শুদা হাতে\nযোৱাত্কৰি ইও ভাল।\n(হাতত বেল লই)\nবৰ ভাগ্য গুণে আজি—\nদেখিলো তোমাক যোগীবৰ।\nনেলাগে উলতি যাব,\nআছে এই দুটি বেল;\nভিক্ষা বুলি দুখুনীৰ—\nকৰা তাৰে উদৰ পূৰণ।\nযোগী— তুষ্ট হলো ভক্তিত তোমাৰ!\nভিক্ষা ভাবে কৰিম গ্ৰহণ।\n(সীতাই হাতমেলি ভিতৰৰ পৰা বেল দিয়ে)\nযোগী— নলও ভিতৰে দান!\nঅভিপ্ৰায় আছে যদি ভিক্ষাদিওঁ বুলি\nদিয়া তেন্তে বাহিৰ ওলাই।\nসীতা—(মনে মনে) এইবাৰ বৰ শঙ্কটত পৰিলো।\nলক্ষ্মণৰ কথা পেলাই বাহিৰ ওলাবলৈ-\n-কো টান হ’ল; নোলালেও ভিক্ষা-\nৰিয়ে ভিক্ষা নলই, মহা বি-বুধিত\nপৰিলোঁ। হওঁতে বাহিৰ ওলাই\nভিক্ষা দিলেনো লক্ষ্মণে কেনেকৈ\nজানিব? তাকেই কৰো। অতিথিক\nবিদায় দি আকৌ আহি ভিতৰত সো-\nযোগী— দিয়ানে নিদিয়া ভিক্ষা?\nনোৱাৰোঁ অধিক আৰু কৰিব পলম।\nসীতা—(বাহিৰ হৈ) হলোঁ বাজ;\nধৰা প্ৰভু! এই দুটি বেল।\n(হাতমেলি ভিক্ষা লোৱা ছলেৰে\nযোগীয়ে সীতাৰ হাতত ধৰে)\nসীতা— কি কৰ! কি কৰ যোগী!\nৰামচন্দ্ৰ ভাৰ্য্যা বুলি—\nধৰিলি হাতত কিয়!\nটুটিল আয়ুষ তোৰ—\nযোগধৰ্ম্ম সৱে গ’ল ৰসাতল আজি\nস্পৰ্শ কৰি ৰামৰ তিৰোতা।\nএৰিদে, এৰিদে মোক,\nকৰিছো মিনতি তোৰ চৰণত ধৰি;\nঅৱলাক নকৰিবি বল।\nযোগী— নহও প্ৰকৃত্ব যোগী,\nজানিবা সুন্দৰী মোক,\nছদ্মবেশ মাত্ৰ ইটো মোৰ।\nপৰিলা ফান্দত আজি\nহৰিম তোমাকে লঙ্কাপুৰে।\nৰামৰ লগত থাকি—\nনেলাগে সহিব দুখ,\nনেলাগে থাকিব আৰু বনফল খাই\nউপযুক্ত আসন তোমাৰ—\nৰাখিছে সজাই দাসে\nযতনেৰে সুবৰ্ণ লঙ্কাত।\nস্বৰ্ণ সিংহাসনে বহি,\nকটোৱা সুখেৰে কাল :\nদাস এই লঙ্কাবাসীগণ —\nঅকপটে সেবিব তোমাক।\nনকৰিবি অত্যাচাৰ মোক।\nজ্ঞানী মানী ধৰ্ম্মি হই\nকিয় কৰ আচৰণ নিৰ্ব্বোধৰ দৰে?\nনকৰিবি বল মোক;\nজ্বলন্ত অগ্নিত নেমাৰিবি ঝাঁপ,\nনকৰিবি বংশৰ নিৰ্ম্মূল।\nযোগী— নকৰা মিছাতে শোক,\nহৰি নিম সুবৰ্ণ লঙ্কাত।\nযিজনে ৰাখিব পাৰে,\nৰাৱণৰ হাতৰ পৰা, তোমাক সুন্দৰী!\nকিয় দিলি প্ৰাণ আজি,\nমোৰ স্বামী ৰাঘৱৰ হাতে?\nকৰা ত্ৰাণ অধিনীক,\nতোমাৰ প্ৰাণৰ ভাৰ্য্যা\nবলেৰে হৰিছে চোৱা দুৰ্ম্মতি ৰাৱণে;\nআহা প্ৰভো নকৰি পলম\nকৰাহি নিস্তাৰ নাথ ৰাক্ষসৰ পৰা।\nহে দেওৰ লক্ষণ!\nকুবচন বুলিলো নুবুজি,\nক্ষমি অপৰাধ সেই\nসমুচিত দণ্ডকৰি লঙ্কাৰ-ঈশ্বৰে\nপৰিত্ৰাণ কৰা মোক এই সঙ্কটত\nহে বিপদ বাৰণ!\nকৰিছা বিলম্ব কিয়\nদুখুনীৰ বিপদ সময়ে?\nকেনি আছা প্ৰাণনাথ চোবাহি দুৰ্গতি।\nঅৱলা সীতাৰ আজি কি ঘটিলে গতি॥\nশুন্য ঘৰে পাই বনে ,\nহৰিছে দুষ্ট ৰাৱণে,\nৰাখা এ শঙ্কটে নাথ,\nহে প্ৰভো কৰুণা সিন্ধু,\nঅনাথ জনাৰ বন্ধু,\nকৰাঁ কৃপা বিতৰণ—\nঅভাগীৰ প্ৰতি ,\nবিপদ বাৰণ তুমি অগতিৰ গতি\nহে কমল লোচন!\nতোমাৰ শ্ৰীপাদ পদ্ম\nজানো নেদেখিম আৰু;\nনেবাচে জীৱন মোৰ\nৰাক্ষসৰ হাতে হ’ব অচিৰে মৰণ৷\nকান্দিছা মিছাতে কিয়?\nপৰিলা * হাতে\nকোনে আজি ৰাখিব তোমাক?\nস্বৰ্গ মৰ্ত্ত্য পাতালৰ **\nআহে যদি যুদ্ধ সাজে সাজি,\nকৰে যদি দোৰ্দ্দোৰ সমৰ,\nনোৱাৰে লৰাব যাৰ শৰীৰৰ নোম\nৰামচন্দ্ৰ নৰে ভয় কৰি\nএৰিব তোমাক আজি\nহাতে পোৱা বাঞ্চিতৰ নিধি?\nআহা শীঘ্ৰে উঠাঁহি ৰথত।\n( সীতাৰ হাতত ধৰি টানে )\nসীতা— হে দেৱগণ!\nহে পঞ্চৱতী-তৃণ তৰুলতা।\nথাকিবা সকলে সাক্ষী;\nবলেৰে হৰিছে লঙ্কেশ্বৰে,\nজনাবা বাৰতা এই প্ৰভুৰ চৰণে।\nতোমাৰ দুখুনী কন্যা\nকৰিছে হৰণ চোৱা নিজানত পাই\nদিবা এই বাৰ্ত্তা মাতৃ!\nউদ্ধাৰ কৰিব অভাগীক।\nহে সীতা কান্ত!\nনেদেখিলো চৰণ তোমাৰ;\nসমৰ্পিলা অধিনীক ৰাক্ষসৰ হাতে।\nকালে তোক কৰিলে কুমতি,\nঅচিৰতে নষ্ট হৰি ৰামৰ হাতত।\nযোগী— নেলাগে কন্দিব!\nউঠাঁহি পূষ্পক ৰথে ৰাখিছো সজাই।\n(সীতাৰ হাতত ধৰি বলদি লৈ যাই)\nৰাম— উঃ! কেনে ভয়ানক ৰাক্ষসৰ মায়া্\nসুবৰ্ণ হৰিণ হই দুৰাত্মা মাৰিচে—\nপুনু কিয় মোৰ স্বৰে—\nমাতিলে লক্ষ্মণ বুলি, মৃত্যুৰ সময়ে,\nনোৱাৰিলোঁ বুজিব কাৰণ!\nমোৰ মাত বুলি,\nনুবুজি ৰাক্ষস মায়া–\nলৰামতি চঞ্চল লক্ষ্মণ,\nআহে পাছে শূন্য ঘৰে জানকীক এৰি,\nসেই অৱসৰে জানো\nসাধে কিবা অভিপ্ৰায়,\nমায়া কৰি মায়াবী জাতিয়ে!\nৰাম— কি কৰিলা বোপা!\nশত্ৰু মাজে জানকীক এৰি\nকিয় তুমি আহিলা হঠাতে?\nলক্ষ্মণ— কিবা কয় দাদা!\nআচৰিত হলোঁ দাস!\nৰাক্ষসে বেঢ়িছে বুলি মাতিলা এতিয়\nআহিলোঁ তোমাৰ মাত শুনি,\nঘূৰি কিয় কোৱাঁ মোক\nকৰিলা অকাৰ্য্য বুলি৷\nকি অকাৰ্য্য কৰিলোঁ অধমে?\nকি ঘটনা ঘটিল তোমাৰ?\nকি শুনিবা বিস্ময় ঘটনা।\nসত্য অনুমান কৰিছিলা তুমি\nদেখি সেই সুৱৰ্ণ হৰিণ।\nনহয় প্ৰকৃত্ত্ব মৃগ সিটো;\nবিন্ধিলো যেতিয়া তীক্ষ্ণ শৰে,\nৰাক্ষসৰ মুৰ্ত্তি ধৰি\nহ’ল সিটো ভয়ঙ্কৰ কায়,\nনিশাচৰে মাতিলে তোমাক।\nকিবা মন্দ ভাব আছিল মনত তাৰ,\nবুদ্ধিৰ ছলনা কৰি ছলিলে আমাক\nনোৱাৰিলোঁ বুজিব নিশ্চয়।\nঅকাস্মাতে কেনে দৰে\nহোৱাদিছে শিয়ালৰ জাক;\nউৰিছে শগুণ মুৰৰ ওপৰে,\nকা কা স্বৰে ৰতিছে কাউৰী।\nৰামৰ নয়ন মোৰ,\nঅন্তৰে লাগিছে শুন্য ভাব!\nদেখি এই অমঙ্গল\nনোৱাৰো কৰিব থিৰ মনত তিলেকো\nনেদেখিলে জানকীৰ মুখ।\nনিৰাশ্ৰয়া বৈদেহীক শূন্যঘৰে এৰি—\nনকৰিলা উপকাৰ মোৰ।\nনেজানো কিআছে আজি\nলক্ষণ— নাই মোৰ অপৰাধ।\nআজ্ঞাধীন সততে লক্ষ্মণ,\nতোমাৰ বিপদ ভাবি,\nআহিলো অৰণ্যে দাস\nতোমাৰ মঙ্গল বাঞ্চা কৰি।\nনকৰা সংশয় দাদা!\nজানকী কুশলে আছে পৰ্ণ কুটিৰত\nকৰা চিন্তা দুৰ সেই হেতু।\nৰাম— নেদেখিলে জানকীক\nনহয় শীতল প্ৰাণ—\nকু চিন্তা লাগিছে মনে,\nজানো নিশাচৰে আহি শূন্যঘৰে পাই-\nকৰিছে উৎপাত কিবা প্ৰিয়াৰ ওচৰে।\nযাওঁ শীঘ্ৰে অশান্তি কুটিৰ।\nলক্ষ্মণ— বিজ্ঞ পণ্ডিত তুমি,\nনোশোভে তোমাক দাদা\nলঘু কাৰ্য্যে গুৰু চিন্তা কৰা।\nসামৰণি পট ক্ষেপণ॥\n"https://as.wikisource.org/w/index.php?title=সীতা_হৰণ_নাটক&oldid=143467"ৰ পৰা অনা হৈছে\n১৯০৮ চনৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ১ ছেপ্টেম্বৰ ২০২১ তাৰিখে ২১:০৩ বজাত সলনি কৰা হৈছিল।


ৰঞ্জন বেজবৰুৱা - অসমীয়া ৱিকিপিডিয়া\n১ আগষ্ট, ১৯৭১ (৫০ বছৰ)\nহাতীচোঙ, নগাঁও, অসম\nৰোহিত চন্দ্ৰ বেজবৰুৱা (পিতৃ) আৰু সুভদ্ৰা বেজবৰুৱা (মাতৃ)\nময়ূখী আৰু জিষ্ণু\n'সুধাকণ্ঠ ড॰ ভূপেন হাজৰিকা সোঁৱৰণী সমন্বয় বঁটা' (২০১৪)\n'সংস্কৃত গায়ক' (২০১৯)\n'ৰাষ্ট্ৰীয় সংস্কৃত গীতিকবি' (২০২০)\nৰঞ্জন বেজবৰুৱা (ইংৰাজী: Ranjan Bezbaruah) অসমৰ এগৰাকী শিল্পী, গীতিকাৰ, অনুবাদক, শিক্ষক, প্ৰবন্ধকাৰ। ২০১৪ চনৰ ৫ নৱেম্বৰত 'সুধাকণ্ঠ ড॰ ভূপেন হাজৰিকা সোঁৱৰণী সমন্বয়' বঁটা লাভ কৰা উপৰিও এটি আন্তঃৰাষ্ট্ৰীয় অনুষ্ঠানৰ তৰফৰ পৰা ২০২০ চনত 'ৰাষ্ট্ৰীয় সংস্কৃত গীতিকবি' সন্মান লাভ কৰে।\nৰঞ্জন বেজবৰুৱাৰ ১৯৭১ চনত অসমৰ নগাঁৱৰ হাতীচোঙত জন্ম হয়। তেওঁৰ পিতৃ শিক্ষাবিদ, সাহিত্যিক প্ৰয়াত ৰোহিত চন্দ্ৰ বেজবৰুৱা আৰু মাতৃ শিক্ষয়িত্ৰী, শিল্পী শ্ৰীসুভদ্ৰা বেজবৰুৱা। ২০০২ চনত তেজপুৰ-জামুগুৰিহাটৰ বৰ্ণালী পৰাশৰৰ সৈতে তেওঁ বিবাহপাশত আৱদ্ধ হয়। তেওঁৰ সন্তান দুটি ক্ৰমে- ময়ূখী আৰু জিষ্ণু।\nতেওঁ নগাঁৱৰ এ. ডি. পি. কলেজ আৰু কটন কলেজত কলেজীয়া শিক্ষা গ্ৰহণ কৰে আৰু গুৱাহাটী বিশ্ববিদ্যালয়ৰ পৰা উচ্চ শিক্ষা গ্ৰহণ কৰে। ১৯৯৭ চনত সংস্কৃত সাহিত্যত এম. এ. কৰে।\n১৯৯৯ চনত নগাঁৱৰ এ. ডি. পি. কলেজত অস্থায়ী শিক্ষক হিচাপে যোগদান কৰে। কলেজত শিক্ষকতা কৰি থাকোঁতেই বেজবৰুৱাই জ্যোতিপ্ৰসাদৰ ‘জানো জানো জানো, বিফলে নাযায়, মোৰ গানো’ শীৰ্ষক গীতটো সংস্কৃতলৈ অনুবাদ কৰে। উল্লেখযোগ্য যে, এইটোৱে তেওঁৰ প্ৰথমটো অনূদিত গীত। গীতটো তেওঁ শিক্ষক-সভা এখনত প্ৰথম গায় আৰু শিক্ষাগুৰুসকলৰ পৰা যথেষ্ট প্ৰশংসা লাভ কৰে। পাছত ‘নগাঁও চৰকাৰী উচ্চতৰ মাধ্যমিক বালিকা বিদ্যালয়’ত সংস্কৃত বিষয়ৰ স্থায়ী শিক্ষক হিচাপে যোগদান কৰে।\nতেওঁ জ্যোতিপ্ৰসাদ, বিষ্ণু ৰাভা, ভূপেন হাজৰিকা, ৰবীন্দ্ৰনাথ ঠাকুৰ, ইকবাল, কবি প্ৰদীপ, এ আৰ ৰহমান আদিৰ গীত যেনে- ‘অ’ মোৰ আপোনাৰ দেশ’, ‘শুন শুন ৰে সুৰ’, ‘বৈষ্ণৱজন তো’ ‘একলা চলো ৰে’, ‘চাৰে জাহা চে আচ্ছা’ আদি সংস্কৃত ভাষালৈ অনুবাদ কৰি স্বকণ্ঠে গাইছে।\nতেওঁ ২০১৭ চনৰ জানুৱাৰী মাহত উত্তৰ-পূৱ ভাৰতৰ প্ৰথম আৰু দেশৰ দ্বিতীয়টো সংস্কৃত বেণ্ড ‘প্ৰাচ্যা’ গুৱাহাটীৰ বালাজী মন্দিৰৰ মঞ্চত মুকলি কৰে। তেওঁ কণ্ঠদান কৰা কেইখনমান কথাছবি হ’ল- ‘মহাপুৰুষ শ্ৰীমন্তশঙ্কৰদেৱ’ (২০১২), ‘যুগদ্ৰষ্টা’ (২০১৫); ‘সৰ্বগুণাকৰ শ্ৰীমন্তশঙ্কৰদেৱ’ (২০১৬); ‘মহাপুৰুষ শ্ৰীশ্ৰীমাধৱদেৱ’ (২০২০) আদি।\n২০১৪ চনৰ ৫ নৱেম্বৰত 'সুধাকণ্ঠ ড॰ ভূপেন হাজৰিকা সোঁৱৰণী সমন্বয় বঁটা'। (স্থান : যোৰহাট, অসম।)\nউৰিষ্যাৰ ভূৱনেশ্বৰস্থিত সংস্কৃত আৰু ভাৰতীয় সংস্কৃতিৰ প্ৰচাৰৰ দিশত উৎসৰ্গিত বিশ্বৰ ৪২খন দেশলৈ প্ৰসাৰিত আন্তঃৰাষ্ট্ৰীয় অনুষ্ঠান 'লোকভাষা প্ৰচাৰ সমিতি, ভাৰত' -এ তেওঁক ২০২০ চনৰ 'ৰাষ্ট্ৰীয় সংস্কৃত গীতিকবি' সন্মান প্ৰদান কৰে।\nগীত-সংস্কৃতম (সংস্কৃতলৈ অনূদিত গীতৰ পুথি)\nআনন্দ-সুধাকৰ (সংস্কৃতমূলক প্ৰবন্ধ)\n↑ "Ranjan Bezbaruah". Asomaditya.com. http://asomaditya.com/epaper/edition/520/asom-aditya-epaper-%E0%A6%A6%E0%A7%87%E0%A6%B6-%E0%A6%9C%E0%A6%BE%E0%A6%A4%E0%A6%BF%E0%A7%B0-%E0%A6%85%E0%A6%A4%E0%A6%A8%E0%A7%8D%E0%A6%A6%E0%A7%8D%E0%A7%B0-%E0%A6%AA%E0%A7%8D%E0%A7%B0%E0%A6%B9%E0%A7%B0%E0%A7%80/page/13। আহৰণ কৰা হৈছে:4dec 2020.\n↑ "সাক্ষাৎকাৰ- সংগীত সমুদ্ৰত অৱগাহন: এক ব্যতিক্ৰমী পথেৰে শিল্পী ৰঞ্জন বেজবৰুৱা". Xahitya.org. https://xahitya.org/%E0%A6%B8%E0%A6%BE%E0%A6%95%E0%A7%8D%E0%A6%B7%E0%A6%BE%E0%A7%8E%E0%A6%95%E0%A6%BE%E0%A7%B0-%E0%A6%B8%E0%A6%82%E0%A6%97%E0%A7%80%E0%A6%A4-%E0%A6%B8%E0%A6%AE%E0%A7%81%E0%A6%A6%E0%A7%8D%E0%A7%B0/। আহৰণ কৰা হৈছে:4dec 2020.\n↑ Bhattacharyya, Smita (2017-01-07). "Fresh words, familiar music". Telegraphindia.com. https://www.telegraphindia.com/north-east/fresh-words-familiar-music/cid/1420701। আহৰণ কৰা হৈছে: 2021-10-19.\n↑ "Assams Ranjan Bezbaruah Conferred Rashtriya Sanskrit-Geetikavi-Title". https://www.sentinelassam.com/north-east-india-news/assam-news/assams-ranjan-bezbaruah-conferred-rashtriya-sanskrit-geetikavi-title-497981.\nMazumdar, Prasanta (2019-10-01). "Sanskrit voice to Mahatma’s favourite ‘Vaishnava Jana To’". Newindianexpress.com. https://www.newindianexpress.com/nation/2019/oct/01/sanskrit-voice-to-mahatmas-favourite-vaishnava-jana-to-2041801.html। আহৰণ কৰা হৈছে: 2021-10-19.\nKarmakar, Rahul (2019-11-05). "Bangladesh national anthem goes Sanskrit on Bhupen Hazarika death anniversary". Thehindu.com. https://www.thehindu.com/news/national/bangladesh-national-anthem-goes-sanskrit-on-bhupen-hazarika-death-anniversary/article29886406.ece। আহৰণ কৰা হৈছে: 2021-10-19.\nKarmakar, Rahul (2019-10-01). "Gandhiji’s favourite bhajan ‘Vaishnava Jana To’, now in Sanskrit". Thehindu.com. https://www.thehindu.com/news/national/gandhijis-favourite-bhajan-vaishnava-jana-to-now-in-sanskrit/article29565239.ece। আহৰণ কৰা হৈছে: 2021-10-19.\n"Saare jahan se accha in Sanskrit on I-Day". Telegraphindia.com. 2016-08-09. https://www.telegraphindia.com/north-east/saare-jahan-se-accha-in-sanskrit-on-i-day/cid/1416904। আহৰণ কৰা হৈছে: 2021-10-19.\n"Ramdhun in Sanskrit: Tribute on Gandhi Jayanti". Thehillstimes.in. 2020-10-02. https://www.thehillstimes.in/regional/ramdhun-in-sanskrit-tribute-on-gandhi-jayanti/। আহৰণ কৰা হৈছে: 2021-10-19.\nৱিকিমিডিয়া কমন্সত ৰঞ্জন বেজবৰুৱা সম্পৰ্কীয় মিডিয়া ফাইল আছে।\nফেইচবুকত ৰঞ্জন বেজবৰুৱা\nইনষ্টাগ্ৰামত ৰঞ্জন বেজবৰুৱা\n"https://as.wikipedia.org/w/index.php?title=ৰঞ্জন_বেজবৰুৱা&oldid=305819"ৰ পৰা অনা হৈছে\nএই পৃষ্ঠাখন ০৭ নৱেম্বৰ, ২০২১ তাৰিখে ১৫:৩৭ বজাত অন্তিম সংশোধন কৰা হৈছিল।


সাপ্তাহিক ৰাশিফল - NEWS8 NorthEast\nমেষ ৰাশি- সপ্তাহটোৰ আৰম্ভণিয়ে আপোনাক কামত ব্যস্ত ৰাখিব পাৰে। আপুনি কৰ্মস্থান আৰু ব্যৱসায়ৰ বিকাশৰ ক্ষেত্ৰত আপোনাৰ পৰিকল্পনা ৰূপায়ণত ব্যস্ত থাকিব পাৰে। আপোনাৰ নেটৱৰ্কে আপোনাক আপোনাৰ প্ৰ’গ্ৰামবোৰ অধিক দক্ষতাৰে চলাবলৈ সহায় কৰিব পাৰে। আপোনাৰ পৰিয়ালে পাৰিবাৰিক বিষয়ত গুৰুত্বপূৰ্ণ সিদ্ধান্ত লোৱাত আপোনাৰ সহায় হ’ব পাৰে। আপুনি বিৰোধী আৰু গোপন শত্ৰুৰ পৰা বিজয়ী স্থিতিত থাকিব। অবিবাহিত সকলে এজন সঙ্গী বিচাৰি পাব পাৰে। প্ৰেমিক যুগলে বন্ধুবৰ্গৰ সহায়ত বিবাহৰ বিষয়ে প্ৰয়োজনীয় সিদ্ধান্ত ল’ব পাৰে।\nসপ্তাহৰ মাজভাগত আপোনাৰ ভাল হ’ব পাৰে। আপোনাৰ লোকচান লাভলৈ পৰিৱৰ্তিত হ’ব পাৰে। আপোনাৰ অতীতৰ বিনিয়োগে লাভালাভৰ ক্ষেত্ৰত পৰিশোধ কৰা আৰম্ভ কৰিব পাৰে। নতুন অংশীদাৰীত্বই আপোনাক আপোনাৰ ব্যৱসায় বৃদ্ধি কৰাত সহায় কৰিব পাৰে। আপোনাৰ বৰ্তমানৰ চাকৰিত পদোন্নতি হ’ব পাৰে। আনহাতে চাকৰি বিচৰা সকলে নতুন চাকৰি বিচাৰি পোৱাৰ আশা কৰিব পাৰে।\nসপ্তাহটোৰ শেষৰ কেইটামান দিন আপুনি আমনি অনুভৱ কৰিব পাৰে। আপোনাৰ স্বাস্থ্যজনিত সমস্যা থাকিব পাৰে। আপোনাৰ উদ্বেগ আৰু অস্থিৰতা থাকিব পাৰে। যি আপোনাক বিচলিত কৰিব পাৰে। আপুনি কিছুমান গুৰুত্বহীন কামত মূল্যৱান সময় অপচয় কৰিব পাৰে।\nবৃষ ৰাশি- সপ্তাহটোৰ আৰম্ভণিতে আপোনাৰ ভাল হ’ব। যোৱা সপ্তাহৰ বিশৃংখল পৰিস্থিতি বৰ্তমান শেষ হ’বলৈ গৈ আছে। আপোনাৰ বন্ধ কৰা প্ৰকল্পবোৰ আৰম্ভ কৰাৰ এইটো এটা ভাল সময় হ’ব। ব্যৱসায়ত আপোনাৰ লাভ হ’ব। আপুনি আপোনাৰ কঠোৰ পৰিশ্ৰমৰ বাবে পুৰষ্কাৰ প্ৰাপ্ত কৰিব পাৰে। আপোনাৰ এটা ধৰ্মীয় ভ্ৰমণ হ’ব পাৰে। আপোনাৰ কাম-সম্পৰ্কীয় ভ্ৰমণ অব্যাহত থাকিব। আপুনি যিকোনো আধ্যাত্মিক দাতব্য সংস্থাক এক নিৰ্দিষ্ট পৰিমাণ দান কৰাৰ সিদ্ধান্ত ল’ব পাৰে। আপুনি প্ৰয়োজনীয় লোকসকলক সহায় কৰিব পাৰে। সম্পদ সম্পৰ্কীয় প্ৰকল্পবোৰ আৰম্ভ হোৱাৰ সম্ভাৱনা আছে।\nসপ্তাহৰ মাজভাগত আপুনি কামত ব্যস্ত থাকিব পাৰে। সময় আপোনাৰ কামৰ সৈতে খাপ খাব। আপোনাৰ লক্ষ্যৰ ওপৰত আপোনাৰ মনোযোগ বাস্তৱসন্মত হ’ব। আপোনাৰ সমৰ্পণৰ সহায়ত আপুনি এটা কঠিন প্ৰকল্প সহজে সম্পূৰ্ণ কৰিবলৈ সক্ষম হ’ব। আপুনি আপোনাৰ কঠোৰ পৰিশ্ৰমৰ বাবে কিছু পুৰষ্কাৰ পাব পাৰে। আপুনি দীৰ্ঘম্যাদী বিনিয়োগো কৰিব পাৰে। আপোনাৰ ভাই-ভনীৰ সৈতে সম্পৰ্কিত কিছুমান ভাল খবৰ আহিব। পাৰিবাৰিক জীৱনত সমন্বয় বজাই ৰখাৰ বাবে আপোনাৰ ব্যক্তিগত জীৱনত আপোনাৰ গৌৰৱ আৰু আত্মসন্মান সুৰক্ষিত হ’ব।\nসপ্তাহটোৰ শেষৰ কেইটামান দিনত আপুনি ইতিবাচক কামৰ দ্বাৰা আশীৰ্বাদ প্ৰাপ্ত হ’ব পাৰে। আপোনাৰ ৰাজহ উৎসবোৰ উন্নীত হ’ব। যি আপোনাৰ সঞ্চয় বৃদ্ধি কৰিব পাৰে। আপুনি নতুন ব্যৱসায় বিকাশৰ পৰিকল্পনা কৰিব আৰু আপুনি সেইবোৰ কাৰ্যকৰীভাৱে ব্যৱহাৰ কৰিব। সন্তানৰ স্বাস্থ্য উন্নত হ’ব। বিনিয়োগকাৰীসকলে লাভজনক লাভৰ ক্ষেত্ৰত দীৰ্ঘম্যাদী বিনিয়োগ কৰিব।\nমিথুন ৰাশি- আপোনাৰ সপ্তাহটোৰ আৰম্ভণি ভাল নহ’ব। আপুনি অনুভৱ কৰিব পাৰে যে আপোনাৰ প্ৰকল্পবোৰ স্বয়ংক্ৰিয়ভাৱে স্থগিত হ’ব। কোনো কাৰণ নোহোৱাকৈ। আপুনি লোকচানৰ সন্মুখীন হ’ব পাৰে। সেয়েহে আপুনি নতুন ব্যৱসায়ত বিনিয়োগ নকৰে যেন। আপোনাৰ বৰ্তমানৰ লাভ লোকচানলৈ পৰিৱৰ্তিত হ’ব পাৰে। আপুনি বিবাদত জড়িত হোৱা কাম পৰিহাৰ কৰিব। অন্যথা আপোনাৰ সন্মান হানি হ’ব। আপোনাৰ স্বাস্থ্যজনিত সমস্যাও থাকিব পাৰে। অৱশ্যে জ্যেষ্ঠসকলৰ আশীৰ্বাদে আপোনাক এই পৰিস্থিতিৰ পৰা সুৰক্ষিত কৰিব পাৰে। আপুনি ঘৰৰ বিবাদ আৰু প্ৰেম জীৱন পৰিহাৰ কৰিব লাগিব।\nসপ্তাহৰ মাজভাগত পৰিস্থিতি নিয়ন্ত্ৰণ হ’ব। স্থগিত প্ৰকল্পবোৰ স্বয়ংক্ৰিয়ভাৱে আৰম্ভ হ’ব পাৰে। আপুনি আপোনাৰ কামৰ দিশ বিচাৰি পাব পাৰে। আপুনি আপোনাৰ প্ৰয়োজনীয়তা পূৰণ কৰিবলৈ এটা ঋণৰ ব্যৱস্থা কৰিব পাৰে। আপুনি আপোনাৰ সঞ্চয় পৰিচালনা কৰাত সফলতা লাভ কৰিব পাৰে। শিক্ষাৰ্থীসকলে অধিক ভাল কৰিব পাৰে। আপুনি উচ্চ শিক্ষাৰ বাবে পৰিকল্পনা কৰিবলৈ সক্ষম হ’ব পাৰে। যি অদূৰ ভৱিষ্যতে আপোনাৰ কেৰিয়াৰ উন্নত কৰিব পাৰে।\nসপ্তাহটোৰ শেষৰ কেইটামান দিনত আপুনি সুখী হ’ব আৰু কামত মনোনিৱেশ কৰিব। ই আপোনাক আপোনাৰ পেছাদাৰী কেৰিয়াৰত ব্যস্ত ৰাখিব। আপুনি আপোনাৰ কামত মনোনিৱেশ কৰিব পাৰে। যি আপোনাক মানসিক ক্লান্তি দিব পাৰে। আপুনি কোনো পাৰিবাৰিক অনুষ্ঠানৰ বাবে সময়মতে আহিব নোৱাৰিব পাৰে। ই আপোনাৰ পৰিয়ালৰ সম্প্ৰীতি প্ৰভাৱিত কৰিব। অৱশ্যে আপোনাৰ ভাই-ভনীয়ে আপোনাক সমৰ্থন কৰিব পাৰে। প্ৰেমিক যুগলে পৰিয়ালৰ সহায়ত বিবাহৰ বিষয়ে গুৰুত্বপূৰ্ণ সিদ্ধান্ত লোৱাৰ আশা কৰিব পাৰে। চাকৰি বিচৰা সকলে বন্ধুবৰ্গৰ সহায়ত উপযুক্ত চাকৰিৰ বিষয়ে ভাল খবৰ শুনিব পাৰে। দম্পতীসকলে পৰিয়ালৰ নতুন সদস্য হিচাপে এটি শিশুৰ বিষয়ে ভাল খবৰ শুনিব পাৰে।\nকৰ্কট ৰাশি- সপ্তাহৰ প্ৰথম দুদিন আপুনি সুখী হ’ব পাৰে। আপুনি পৰিয়াল আৰু ব্যৱসায়ত ব্যস্ত থাকিব পাৰে। আপুনি আপোনাৰ চাৰিওফালে মানসিক শান্তি আৰু সুখ আশা কৰিব পাৰে। আপুনি ভাল অনুভৱ কৰিব। আপুনি ঘৰুৱা বিষয়ত ব্যস্ত থাকিব। আপোনাৰ পত্নীৰ সৈতে আপোনাৰ বুজাবুজি এতিয়া বহুত শক্তিশালী হ’ব। আপুনি ব্যৱসায়ত নতুন অংশীদাৰীত্ব আশা কৰিব পাৰে। চৰকাৰ সম্পৰ্কীয় কামত বিনিয়োগ কৰিলে আপোনাক লাভ হ’ব পাৰে।\nসপ্তাহৰ মাজত ভাল নহ’ব। আপুনি আমনি আৰু দুখ অনুভৱ কৰিব পাৰে। আপুনি আপোনাৰ চাকৰি আৰু ব্যৱসায়ত কিছু লোকচানৰ সন্মুখীন হ’ব পাৰে। প্ৰতিপক্ষ আৰু গোপন শত্ৰুসকলৰ পৰা সাৱধানতা অৱলম্বন কৰিব। আপুনি আপোনাৰ কামত নতুন ধাৰণা ব্যৱহাৰ কৰা পৰিহাৰ কৰিব। আপোনাৰ শীৰ্ষ বিষয়াৰ সৈতে যিকোনো ধৰণৰ তৰ্ক নকৰিব। ব্যৱসায়ত ৰিস্ক নলব। অন্যথা যথেষ্ট লোকচান হ’ব। প্ৰেমিক যুগলে তৰ্ক কৰা পৰিহাৰ কৰি সম্পৰ্কত সম্প্ৰীতি বজাই ৰাখিবলৈ চেষ্টা কৰিব।\nসপ্তাহৰ শেষৰ দুদিনত আপুনি আপোনাৰ জ্যেষ্ঠসকলৰ সৈতে আশীৰ্বাদ লাভ কৰিব পাৰে। যি আপোনাক সুখী কৰিব। আপুনি আপোনাৰ পেছাদাৰী নেটৱৰ্ক সম্প্ৰসাৰিত কৰিব পাৰে। সপ্তাহটোৰ শেষ দিনটোয়ে পেছাদাৰী জীৱনলৈ কিছু আনন্দ কঢ়িয়াই আনিব পাৰে। আপুনি এক ডাঙৰ ৱৰ্ক অৰ্ডাৰ পোৱাৰ আশা কৰিব পাৰে। যি আপোনাৰ ব্যৱসায় সম্প্ৰসাৰিত কৰিব পাৰে। নিয়োগকৰ্তাৰ সৈতে সম্পৰ্ক এতিয়া ভাল হ’ব।\nসিংহ ৰাশি- সপ্তাহৰ প্ৰথম দুদিনত আপোনাৰ ভাল হ’ব। আপোনাৰ স্বাস্থ্য সমস্যা সমাধান হ’ব। আপোনাৰ উপাৰ্জন বৃদ্ধি হ’ব পাৰে আৰু ব্যয় কম হ’ব। ই আপোনাৰ বেঙ্ক বেলেন্স বৃদ্ধি কৰিব পাৰে। আপুনি আপোনাৰ বিৰোধী আৰু গোপন শত্ৰুক নিয়ন্ত্ৰণত ৰাখিব। আপুনি যিকোনো আইনী ক্ষেত্ৰত জয়ীৰ স্থিতিত থাকিব পাৰে। আপোনাৰ কঠোৰ পৰিশ্ৰমৰ বাবে আপোনাৰ বিষয়া সুখী হ’ব। লাভালাভৰ বাবে আপোনাক পদোন্নতি দিয়া হ’ব পাৰে। ব্যৱসায়িক অংশীদাৰৰ সৈতে বিবাদ সমাধান হ’ব। যি ব্যৱসায়ৰ ক্ষেত্ৰত কিছু বিকাশ হ’ব। আপুনি আপোনাৰ সঙ্গীৰ সৈতে কিছুমান ৰোমান্টিক মুহূৰ্ত উপভোগ কৰিব পাৰে। যি ঘৰুৱা জীৱনত সম্প্ৰীতি আনিব।\nনতুন অংশীদাৰীত্বই আপোনাক সুখ দিব পাৰে। যি অদূৰ ভৱিষ্যতে উপযোগী হ’ব পাৰে। আপুনি পৰিয়াল বা সামাজিক অনুষ্ঠানত ব্যস্ত থাকিব পাৰে। আপুনি স্থিৰ আৰু অন্যান্য সম্পত্তিত বিনিয়োগ কৰিব। আপুনি আপোনাৰ কামত মনোযোগ দিবলৈ অক্ষম হ’ব পাৰে। যি আপোনাৰ পেছাদাৰী আৰু ঘৰুৱা জীৱন প্ৰভাৱিত কৰিব পাৰে।\nসপ্তাহটোৰ শেষৰ দুটা দিনত সফল নহ’ব। আপুনি আমনি অনুভৱ কৰিব পাৰে। ই দুখ আৰু উদ্বেগ সৃষ্টি কৰিব পাৰে। আপোনাৰ কিছুমান স্বাস্থ্যজনিত সমস্যাও থাকিব পাৰে। আপুনি অত্যাধিক দ্ৰুতগতিত গাড়ী চলোৱা পৰিহাৰ কৰিবলৈ চেষ্টা কৰিব। আপুনি শত্ৰু আৰু বিৰোধীৰ বিৰুদ্ধে সাৱধানতা অৱলম্বন কৰিব। আপুনি ষড়যন্ত্ৰৰ ভুক্তভোগী হ’ব পাৰে। আপুনি যিকোনো বিতৰ্ক সৃষ্টি কৰা পৰিহাৰ কৰিব। ই এক আইনী প্ৰক্ৰিয়ালৈ পৰিৱৰ্তিত হ’ব। প্ৰেমিক যুগলে ধৈৰ্য্য বজাই ৰাখিব আৰু অপ্ৰয়োজনীয় তৰ্ক সৃষ্টি কৰা পৰিহাৰ কৰিব।\nকন্যা ৰাশি- এই সপ্তাহত আপুনি উদ্যমী, স্বাস্থ্যৱান আৰু ধনী হ’ব পাৰে। আপুনি জ্ঞান আৰু তথ্য প্ৰাপ্ত কৰাৰ প্ৰতি আগ্ৰহী হ’ব পাৰে। আপুনি সম্পত্তিত নতুন বিনিয়োগ কৰিব পাৰে। আপুনি আপোনাৰ অহংকাৰ নিয়ন্ত্ৰণ কৰিব লাগিব। যি আপোনাৰ চাৰিওফালৰ লোকসকলৰ সৈতে আপোনাৰ সম্পৰ্ক প্ৰভাৱিত কৰিব। প্ৰেমিক যুগলে তেওঁলোকৰ সুখৰ সময় উপভোগ কৰিব পাৰে। শিক্ষাৰ্থী আৰু চাকৰি বিচৰা সকলে ভাল খবৰ শুনিব পাৰে।\nসপ্তাহটোত আপুনি আপোনাৰ পৰিয়ালৰ সৈতে সুখী হ’ব পাৰে। আপুনি কলাৰ প্ৰতি আগ্ৰহ হ’ব পাৰে। যি আপোনাৰ সৃষ্টিশীলতা বৃদ্ধি কৰিব পাৰে। আপুনি চাকৰিত পদোন্নতি পাব পাৰে। আৰু আপুনি পদোন্নতিৰ বাবে উৎসাহ লাভ কৰিব পাৰে। ব্যৱসায়ত কিছুমান বিত্তীয় সিদ্ধান্ত লোৱাৰ ক্ষেত্ৰত আপুনি ধৈৰ্য্য ধৰিব। প্ৰেমিক যুগলে সম্পৰ্কত বিশ্বাসী হ’ব।\nসপ্তাহৰ শেষৰ দুদিনত আপোনাক জ্যেষ্ঠসকলে আশীৰ্বাদ দিব পাৰে। যি আপোনাক সুখী কৰিব পাৰে। আপুনি প্ৰয়োজনীয় লোকসকলক সহায় কৰিব পাৰে। আপুনি নিজকে বিশ্লেষণ কৰিবলৈ চেষ্টা কৰিব পাৰে আৰু পত্নীৰ সৈতে সম্পৰ্কৰ ক্ষেত্ৰত ভুলবোৰ জানিব পাৰে। যি আপোনাৰ পত্নীৰ সৈতে সম্পৰ্কত আত্মবিশ্বাস বৃদ্ধি কৰিবলৈ সক্ষম হয়। যুটীয়া ব্যৱসায়ত বিবাদবোৰ সমাধান কৰা হ’ব। অবিবাহিত সকলে সংগী পাব পাৰে। সপ্তাহটোৰ শেষৰ দিনটো অতি চাপ পূৰ্ণ হ’ব পাৰে। আপুনি দ্ৰুত গতিত গাড়ী চলোৱা আৰু বিপদজনক ভ্ৰমণ পৰিহাৰ কৰিব।\nতুলা ৰাশি- সপ্তাহটোৰ আৰম্ভণিতে আপোনাৰ সময় ঋণাত্মক হ’ব। আপুনি আপোনাৰ কেৰিয়াৰৰ পথত বাধাৰ সন্মুখীন হ’ব পাৰে। আপুনি ধৈৰ্য্য ধৰিব লাগিব। আৰু যিকোনো দ্ৰুত সিদ্ধান্ত লোৱা পৰিহাৰ কৰিবলৈ চেষ্টা কৰিব। স্বাস্থ্যৰ ক্ষেত্ৰত আপুনি আপোনাৰ পৰিয়ালৰ যত্ন ল’ব লাগিব। আপুনি যিকোনো বিনিয়োগ কৰাৰ আগতে আপোনাৰ প্ৰবৃত্তি অনুসৰণ কৰিব। যিকোনো গুৰুত্বপূৰ্ণ সিদ্ধান্ত লোৱাৰ আগতে আপুনি আপোনাৰ জ্যেষ্ঠ বা পৰামৰ্শদাতাৰ পৰা পৰামৰ্শ লোৱা উচিত। আপুনি বৰ্তমান য’ত বাস কৰে তাৰ পৰা স্থানান্তৰ কৰাৰ সিদ্ধান্ত ল’ব পাৰে।\nসপ্তাহটোৰ মাজভাগত আপুনি সুখ আৰু আত্মবিশ্বাস অনুভৱ কৰিব পাৰে। আপোনাৰ আভ্যন্তৰীণ শক্তিয়ে আপোনাক কেৰিয়াৰ সম্পৰ্কীয় কঠিন সিদ্ধান্ত লোৱাত সহায় কৰিব পাৰে। আপুনি অতীতত কৰা বিনিয়োগবোৰে এতিয়া পৰিশোধ কৰিব পাৰে। আপুনি আপোনাৰ ঘৰ বা কৰ্মস্থানৰ নৱীকৰণৰ বাবে আপোনাৰ সৃষ্টিশীলতা ব্যৱহাৰ কৰিব পাৰে। অবিবাহিত লোকসকলে সংগী বিচাৰি পাব পাৰে। দম্পতীসকলে শিশুৰ ভাল খবৰ শুনিবলৈ সক্ষম হ’ব। প্ৰেমিক যুগলে বিয়া কৰাৰ সিদ্ধান্ত ল’ব পাৰে।\nবৃশ্চিক ৰাশি- সপ্তাহৰ প্ৰথম দুদিনৰ বাবে আপুনি আপোনাৰ কঠোৰ পৰিশ্ৰমৰ পৰা সৰ্বশ্ৰেষ্ঠ ফলাফল লাভ কৰিব পাৰে। আপুনি আপোনাৰ আত্মীয়সকলৰ সৈতে বিবাদ সমাধান কৰিব পাৰে। আপুনি হ্ৰস্বম্যাদী ব্যৱসায় বা কাম সম্পৰ্কীয় সাক্ষাতৰ বাবে যাব পাৰে। যি সোনকালে সহায়ক হ’ব পাৰে। আপোনাৰ অধীনস্থ আৰু ভাই-ভনীসকলে আপোনাৰ কঠিন পৰিস্থিতিত আপোনাক সহায় কৰিব পাৰে। এজন চাকৰি সন্ধানকাৰীয়ে উপযুক্ত চাকৰি বিচাৰি পাব পাৰে। শিশুৰ ফলাফল অনুকূল হ’ব।\nসপ্তাহৰ মাজভাগত পৰিস্থিতি অধিক বেয়া হ’ব পাৰে। আপুনি আপোনাৰ কৰ্তব্যৰ পৰা বিচ্ছিন্ন হ’ব পাৰে। আপুনি কামত অসন্তুষ্ট হ’ব পাৰে। যি আপোনাৰ বৰ্তমানৰ প্ৰকল্পৰ গতিত প্ৰভাৱিত কৰিব পাৰে। আপোনাৰ জ্যেষ্ঠসকলৰ যত্নৰ প্ৰয়োজন। আপুনি আপোনাৰ কঠোৰ পৰিশ্ৰমৰ ধন বিলাসিতাৰ বাবে ব্যয় কৰিব পাৰে। যি আপোনাৰ সামাজিক মূল্য বৃদ্ধি কৰিব পাৰে। আপুনি কামৰ সৈতে সংযুক্ত এটা দীঘলীয়া যাত্ৰাৰ পৰিকল্পনা কৰিব পাৰে। আপুনি আপোনাৰ ঘৰুৱা জীৱন উপভোগ কৰিব পাৰে। অৱশ্যে, আপুনি আপোনাৰ পত্নীৰ সৈতে অহংকাৰ পৰিহাৰ কৰা উচিত। অংশীদাৰী ব্যৱসায়ৰ সমস্যাবোৰ কোনো প্ৰশ্ন নোহোৱাকৈ সমাধান কৰিব পাৰি। বিবাহ সম্পৰ্কে সিদ্ধান্ত লোৱাৰ পূৰ্বে অবিবাহিতসকলে অন্তৰ্দৃষ্টি অনুসৰণ কৰিব।\nধনু ৰাশি- সপ্তাহৰ আৰম্ভণিতে আপুনি সুখী হ’ব পাৰে আৰু আপুনি আপোনাৰ লক্ষ্যত গুৰুত্ব দিব পাৰে। যি আপোনাৰ আত্মবিশ্বাস আৰু আপোনাৰ মনোভাৱ বৃদ্ধি কৰিব পাৰে। আপুনি যোগাযোগ দক্ষতাৰ সহায়ত কেইবাটাও সমস্যা সমাধান কৰিব পাৰিব। ব্যক্তিগত জীৱনৰ ক্ষেত্ৰত আপুনি নম্ৰ হ’ব। আপোনাৰ সঞ্চয় আৰু ব্যয়ৰ মাজত ভাৰসাম্য থাকিব। যি আপোনাৰ বেঙ্ক বেলেন্স বৃদ্ধি কৰিব পাৰে। প্ৰেমিক যুগলে বিবাহৰ সন্দৰ্ভত তেওঁলোকৰ সম্পৰ্কত কিছু সমৰ্থন পাব পাৰে। শিক্ষাৰ্থীসকলে ইতিবাচক ফলাফল লাভ কৰিব। আপুনি ডিঙি, কাণ, চকুৰ সমস্যা আৰু শ্বাস-প্ৰশ্বাসৰ সমস্যা অনুভৱ কৰিব পাৰে।\nএই সপ্তাহত আপোনাৰ কঠোৰ পৰিশ্ৰমে আপোনাৰ ব্যৱসায়ত লাভ কৰিব। আপুনি আপোনাৰ অধীনস্থ সকলৰ সহায়ত কঠিন সিদ্ধান্ত ল’ব পাৰে আৰু অলপ পৰিশ্ৰমৰ বাবে আপুনি সফল হ’ব। আপোনাৰ মনলৈ আহিব পৰা কিবা নতুন চিন্তাই সোনকালেই আপোনাক এক দিশ দিব পাৰে।\nচাকৰি বিচৰা সকলে ভাল চাকৰি পাব পাৰে। শিক্ষাৰ্থীসকলে ভাল ফলাফল পাব পাৰে। আপুনি বিত্তীয় লাভ প্ৰাপ্ত কৰিব পাৰে। যি আপোনাৰ বিত্তীয় জীৱন উন্নত কৰিব পাৰে। আপুনি এজন স্মাৰ্ট বিনিয়োগকাৰী হ’ব পাৰে।\nমকৰ ৰাশি- সপ্তাহৰ প্ৰথম দুটা দিনত আপুনি ইতিবাচক অনুভৱৰ দ্বাৰা আশীৰ্বাদ পাব পাৰে। যি আপোনাক শক্তি, সুস্বাস্থ্য প্ৰদান কৰিব পাৰে। আপুনি কামত আৰু ঘৰত প্ৰতিটো মুহূৰ্ত উপভোগ কৰিব পাৰে। আপুনি সমাজত পুৰষ্কাৰ লাভ কৰাৰ সম্ভাৱনা থাকিব পাৰে। আপুনি ব্যৱসায়ত ভাল সহযোগিতা আশা কৰিব পাৰে। আপোনাৰ আধ্যাত্মিক শক্তিয়ে আপোনাক কৰ্মক্ষেত্ৰত সঠিক সিদ্ধান্ত লোৱাত সহায় কৰিব পাৰে। আপুনি আপোনাৰ বৰ্তমানৰ চাকৰিত গুৰুত্বপূৰ্ণ পৰিৱৰ্তন আশা কৰিব পাৰে। চাকৰি বিচৰা সকলে নতুন চাকৰি বিচাৰি পোৱাৰ সম্ভাৱনা আছে। ঘৰুৱা জীৱনত আপোনাৰ পত্নীৰ সৈতে সমন্বয় ৰাখিবলৈ আপুনি অহংকাৰ পৰিহাৰ কৰিব। আপুনি ঘৰৰ নৱীকৰণৰ বাবেও কিছু পৰিমাণ ব্যয় কৰিব পাৰে।\nসপ্তাহটোত আপুনি বিনিয়োগৰ বিষয়ত ব্যস্ত থাকিব পাৰে। আপুনি আপোনাৰ ব্যয় নিয়ন্ত্ৰণ কৰিবলৈ সক্ষম হ’ব পাৰে। যি আপোনাৰ সঞ্চয় বৃদ্ধি কৰিব পাৰে। ধন উপাৰ্জন কৰোঁতে আপুনি আপোনাৰ জ্ঞান ব্যৱহাৰ কৰিব। আপুনি আপোনাৰ ব্যৱসায় সম্প্ৰসাৰিত কৰাৰ সিদ্ধান্ত ল’ব পাৰে। প্ৰেমিক যুগল সামাজিক ভাৱে একত্ৰিত হোৱাত ব্যস্ত থাকিব পাৰে। মুখ, ডিঙি আৰু বুকুৰ সৈতে সম্পৰ্কিত স্বাস্থ্য সমস্যাৰ প্ৰতি সাৱধান হ’ব।\nআপুনি ব্যৱসায় আৰু কেৰিয়াৰৰ বিষয়ত সোনকালেই এজন নতুন সহায়ক ব্যক্তিক লগ পাব। আপোনাৰ নেটৱৰ্কে আপোনাক আপোনাৰ ব্যৱসায় বৃদ্ধি কৰাত সহায় কৰিব পাৰে। ভাই-ভনীৰ সমস্যাবোৰো সমাধান হ’ব। পৰিয়ালৰ সৈতে আধ্যাত্মিক ভ্ৰমণৰ সম্ভাৱনা আছে। যি আপোনাক ভৱিষ্যতৰ বাবে নতুন দিশ প্ৰদান কৰিব পাৰে। আপুনি ঘৰৰ সম্প্ৰীতি অনুভৱ কৰিব পাৰে। সপ্তাহৰ শেষদিনটো আপোনাৰ বাবে ভাল নহ’ব। আপোনাৰ প্ৰত্যাশা অধিক হ’ব, যিয়ে আপোনাক খং উঠাব পাৰে। অৱশ্যে, যিকোনো প্ৰকাৰে দিনটোৰ শেষত জ্যেষ্ঠসকলৰ আশীৰ্বাদৰ সহায়ত আপুনি হতাশা আৰু উদ্বেগৰ পৰা মুক্ত হ’ব পাৰে।\nকুম্ভ ৰাশি- সপ্তাহৰ প্ৰথম দুটা দিন ভাল নহ’ব পাৰে। আপুনি দুখ অনুভৱ কৰিব পাৰে আৰু হতাশ হ’ব পাৰে। আপুনি আপোনাৰ আৰু আপোনাৰ পিতৃ-মাতৃৰ বাবে স্বাস্থ্যজনিত সমস্যাৰ সন্মুখীন হ’ব পাৰে। আপুনি ভুল বস্তুৰ ওপৰত যথেষ্ট পৰিশ্ৰম ব্যয় কৰিব। আপুনি অধৈৰ্য্য হ’ব পাৰে। যাৰ ফলত আপুনি অহংকাৰী হ’ব পাৰে। সেয়েহে কাৰোবাৰ সৈতে কথা পাতি থাকোতে আপুনি আপোনাৰ জিভা নিয়ন্ত্ৰণ কৰিবলৈ চেষ্টা কৰিব। প্ৰেমিক যুগলসকলে সাৱধান হ’ব। অন্যথা সম্পৰ্কত বাধা আহিব।\nসপ্তাহৰ মাজভাগত যোৱা সপ্তাহৰ হতাশা আনন্দলৈ পৰিৱৰ্তিত হ’ব পাৰে। আপুনি এটা ভাল জীৱন আশা কৰিব পাৰে। আপুনি কাম উপভোগ কৰিব পাৰে। আপোনাৰ নেটৱৰ্কে আপোনাক আপোনাৰ প্ৰকল্পটো সম্পূৰ্ণ কৰাত সহায় কৰিব পাৰে। আপুনি আপোনাৰ ভাতৃ-ভগ্নী আৰু নেটৱৰ্ক প্ৰযুক্তিৰ সহায়ত এটা নতুন ব্যৱসায় আৰম্ভ কৰাৰ পৰিকল্পনা কৰিব পাৰে।\nআপোনাৰ ব্যক্তিগত জীৱনত কিছু ব্যাঘাত হ’ব। সেয়েহে আপুনি সম্পৰ্কত আপোনাৰ অহংকাৰ আৰু গৌৰৱ নিয়ন্ত্ৰণ কৰিব। অংশীদাৰী ব্যৱসায়ত আপুনি অনুপযুক্ত বিষয়ত তৰ্ক সৃষ্টি কৰা পৰিহাৰ কৰিব। অংশীদাৰীত্বত বিবাদ হ’ব, কিন্তু আপোনাৰ ধৈৰ্য্যই আপোনাক এই পৰিস্থিতিৰ পৰা মুক্ত হোৱাত সহায় কৰিব আৰু আপুনি বিবাদ সমাধান কৰিবলৈ সক্ষম হ’ব।\nমীন ৰাশি- সপ্তাহৰ আৰম্ভণিতে আপুনি সুখী অনুভৱ কৰিব পাৰে। আপোনাৰ মনোযোগ আপোনাৰ লক্ষ্যৰ ওপৰত থাকিব। আপুনি দ্ৰুত সিদ্ধান্ত ল’বলৈ সক্ষম হ’ব পাৰে। যি আপোনাক সোনকালে বিত্তীয় বৃদ্ধি প্ৰদান কৰিব পাৰে। আপুনি আপোনাৰ কাম আৰু ব্যৱসায়ত নতুন ধাৰণা প্ৰয়োগ কৰিব পাৰে। আপুনি ভৱিষ্যতে আপোনাৰ ব্যৱসায়ত অধিক বিনিয়োগ কৰিব পাৰে। আপোনাৰ উপাৰ্জনে ব্যৱসায়ত ধন সংগ্ৰহ কৰিব পাৰে। ঘৰুৱা জীৱনৰ ক্ষেত্ৰত আপুনি সম্পৰ্কৰ মাজত বিবাদ নিষ্পত্তি কৰিবলৈ সাজু হ’ব পাৰে। আপুনি আপোনাৰ প্ৰিয়জনৰ বিয়াৰ ক্ষেত্ৰত কিছু ভাল খবৰ লাভ কৰিব পাৰে।\nসপ্তাহৰ মাজভাগত পৰিস্থিতি বেছি ভাল নহ’ব। আপুনি আমনি আৰু অসন্তুষ্ট অনুভৱ কৰিব পাৰে। আপোনাৰ চকু মুকলি হ’ব। আপুনি ষড়যন্ত্ৰৰ ভুক্তভোগী হ’ব পাৰে। আপুনি গোপন শত্ৰু আৰু বিৰোধীসকলৰ বিষয়ে সাৱধান হোৱা উচিত। আপুনি কথা পাতোতে সাৱধান হ’ব। অন্যথা আপুনি সোনকালে লোকচানৰ সন্মুখীন হ’ব পাৰে। আপুনি বিপদজনক সম্পদত বিনিয়োগ পৰিহাৰ কৰিব।\nসপ্তাহৰ শেষৰ কেইটামান দিনত ভাল হ’ব। আপোনাৰ শক্তি বৃদ্ধি পাব পাৰে। আপুনি যি কাম কৰিব সেইয়া ভালদৰে কৰিব। কৰবাত স্বাক্ষৰ কৰাৰ পূৰ্বে নথিপত্ৰবোৰ সাৱধানে চাই লব। উত্তেজনাৰ বাবে আপুনি হয়তো ভুল কৰিব পাৰে। সপ্তাহৰ শেষৰ দিনটোত আপুনি আপোনাৰ বিৰোধীসকলক নিয়ন্ত্ৰণত ৰাখিব পাৰে। আপুনি পাৰিবাৰিক সম্প্ৰীতিৰ ক্ষেত্ৰত সাৱধান হ’ব। অপ্ৰয়োজনীয় তৰ্ক পৰিহাৰ কৰিব। আপোনাৰ কামত ব্যস্ত হ’বলৈ চেষ্টা কৰিব। প্ৰেমিক যুগলে আত্মসন্মানৰ বিষয়বোৰ আলোচনা কৰি যিকোনো সিদ্ধান্ত লোৱা পৰিহাৰ কৰিব। অন্যথা আপোনাৰ পৃথকতা হ’ব পাৰে।\nবৈষ্ণৱপ্ৰাণ হৰিকান্ত কলিতা বাপৰ সোঁৱৰণত গ্ৰন্থ উন্মোচন, ৰান্ধনি গৃহ উদ্বােধন সহধৰ্মিণী মালতী কলিতাৰ\nপূজাৰ আনন্দৰ মাজতে আঘটনা! লগৰীয়াই হানি-খুচি হত্যা কৰিলে পূজা চাবলৈ যোৱা যুৱকক…\nবিজয়া দশমীৰ দিনাই আৰক্ষীৰ জালত পিষ্টলসহ ড্ৰাগছ সৰবৰাহকাৰী…\nআজি মহাপুৰুষ শ্ৰীমন্ত শংকৰদেৱৰ ৫৭৩ সংখ্যক আবিৰ্ভাৱ তিথি, হৰিনামৰ ধ্বনিৰে মুখৰিত ৰাজ্য…\nপূজাৰ আনন্দৰ মাজতে ভয়ংকৰ দুৰ্ঘটনা, চাইকেল আৰোহীক মহতিয়াই গছত খুন্দা মাৰুতি বাহনৰ…\nৰাজকন্যা কাণ্ডঃ দিশপুৰ থানাৰ নিৰ্দেশৰ পিছটো থানাত উপস্থিত নহ’ল ঠিকাদাৰ পংকজ সাধনিধৰ\nপেট্ৰ’লৰ দাম বাঢ়িব, মূল্যবৃদ্ধিও হ’ব, আচৰিত হ’ব লগা একো নাই; সকলোৱে পূজা চাওকঃ কুইন ওজা…\nকোকৰাঝাৰত আৰক্ষী-ডকাইতৰ মাজত ভয়ংকৰ গুলীয়াগুলী, নিহত ৩ ডকাইত...\nজঘন্য কাণ্ডঃ নিশা দুৰ্বৃত্তই কাটি থৈ গ’ল হেন্দালি বগোৱা দুবিঘা মাটিৰ লাও-কোমোৰাৰ গছ\nপূজাৰ ভিৰত হেৰাল মুখ্যমন্ত্ৰী হিমন্ত বিশ্ব শৰ্মাৰ দেহৰক্ষীৰ গুলীভৰ্তি মেগজিন…\nশোকাৱহ পথ দুৰ্ঘটনা! পুখুৰীত সোমাল চাৰিচকীয়া বাহন, অধিবক্তাসহ দুজনৰ কৰুণ মৃত্যু…\nচুমন দুৱৰাৰ ‘এ লিটিল ছানচাইন’লৈ শ্ৰেষ্ঠ ভাৰতীয় ছুটি ছবিৰ সন্মান…\nপুনৰ বিতৰ্ক! দেৱীৰ মুণ্ড লৈ ফটো উঠি বিতৰ্কত আইমী…\nGMCHৰ ছুপাৰ স্পেচিয়েলিটি হাস্পতালত ভয়ংকৰ অগ্নিকাণ্ড…\nবৰপেটা জিলা কাৰাগাৰত অঘটন, কয়দীৰ আত্মহত্যা…\nগুৱাহাটীৰ পৰা বৰপেটা অভিমুখী যাত্ৰীবাহী বাছত উদ্ধাৰ ড্ৰাগছ-জালনোট, ৩ জনক গ্ৰেপ্তাৰ…


ইক্লিপ্স (উপন্যাস) - অসমীয়া ৱিকিপিডিয়া\nইক্লিপ্সৰ প্ৰথম প্ৰকাশৰ বেটুপাত\nচেমনীয়া কল্পকাহিনী, কাল্পনিক উপন্যাস, ৰোমাঞ্চ উপন্যাস\nআগষ্ট ৭, ২০০৭\nPZ7.M5717515 Ec 2007\nইক্লিপ্স (ইংৰাজী: Eclipse) ষ্টিফেনি মেয়াৰৰ টোৱাইলাইট শৃংখলাৰ তৃতীয়খন উপন্যাস। ইয়াত বেলা স্বান আৰু ভেম্পায়াৰ প্ৰেমিক এডৱাৰ্ড কালেনৰ প্ৰেমৰ ধাৰাবাহিকতা অক্ষুণ্ণ থাকে। ছিয়াটল চহৰত হৈ থকা কিছুমান ৰহস্যময় ভেম্পায়াৰ আক্ৰমণৰ সময়তে ভেম্পায়াৰ প্ৰেম এডৱাৰ্ড আৰু পৰমবন্ধু কুকুৰনেছীয়া মানুহ জেকব ব্লেকৰ মাজত এজনক নিবাৰ্চনৰ সংকট তথা নিজৰ মৰণশীলতাক চিৰকালৰ কাৰণে ত্যাগ কৰাৰ বেলাৰ দ্বিধাৰ কথা কিতাপখনত বৰ্ণনা হৈছে। ইক্লিপ্সৰ অগ্ৰৱৰ্তী প্ৰকাশ হ'ল নিউ মুন আৰু পৰৱৰ্তী প্ৰকাশ হ'ল ব্ৰেকিং ড'ন। ৭ আগষ্ট, ২০০৭ত ইক্লিপ্সৰ প্ৰথম ১ মিলিয়ন কিতাপ প্ৰকাশ পায় আৰু কেৱল প্ৰথম ২৪ ঘণ্টাটেই ১৫০,০০০তকৈও অধিক কিতাপ বিক্ৰী হয়। ২০০৮ত ই চতুৰ্থ সৰ্বাধিক বিক্ৰী হোৱা উপন্যাস হিচাপে পৰিগণিত হয় য'ত প্ৰথম টোৱাইলাইট, দ্বিতীয় নিউ মুন আৰু তৃতীয় ব্ৰেকিং ড'ন হয়। ৩০ জুন,২০১০ত ইয়াৰ চলচ্চিত্ৰ সংস্কৰণে মুক্তি লাভ কৰে।\nআলোচক সমালোচকসকলে ইয়াক মুগ্ধকাৰী তথা ৰোমাণ্টিক আখ্যা দিয়ে আৰু কয় যে পূৰ্বৱৰ্তী কিতাপদুখনৰ তুলনাত ইয়াৰ বিষয়বস্তু পৈণত। এক সুলিখিত ত্ৰিকোণ প্ৰেমকাহিনী আৰু চাৰিত্ৰিক বিকাশৰ লগতে এক উত্তেজক আৰু শিহৰণকাৰী সামৰণিৰ বাবে ই যথেষ্ট প্ৰশংসা পায়।\n2 বিকাশ,অনুপ্ৰেৰণা আৰু প্ৰভাৱ\n4.1 বজাৰত প্ৰচাৰ\n4.2 আগতীয়া বিক্ৰী\n5 প্ৰকাশ আৰু সঁহাৰি\n5.2 সমালোচকৰ সঁহাৰি\n6 চলচ্চিত্ৰ অভিযোজন\nছিয়াটল, ৱাছিংটনত সংঘটিত হৈ থকা এলানি হত্যাকাণ্ডৰ কথাৰে কিতাপখন আৰম্ভ হয় যাক এডৱাৰ্ডে মানৱ তেজৰ বাবে মতলীয়া হৈ থকা নতুন ভেম্পায়াৰ কিছুমানৰ কাণ্ড বুলি সন্দেহ কৰে। বেলা আৰু এডৱাৰ্ডে কলেজত নাম ভৰ্তি কৰে আৰু বেলাই জেকব ব্লেক নামৰ কুকুৰনেছীয়া মানুহস্বৰূপ তাইৰ বন্ধুজনক লগ পাবলৈ বিচাৰে। বেলাৰ সুৰক্ষাকলৈ এডৱাৰ্ড চিন্তিত হয় যদিও বেলাই কয় যে জেকব আৰু তাৰ দলটিৰ কোনেও তাইৰ ক্ষতি সাধন নকৰে আৰু তাই সময়ে সময়ে জেকবক দেখা কৰিবলৈ লয়। এবাৰ জেকবে বেলাক কয় যে সি তাইৰ প্ৰেমত পৰিছে আৰু সি বিচাৰে যে বেলাই এডৱাৰ্ডৰ সলনি তাকহে নিৰ্বাচন কৰক। কিন্তু বেলাই কয় যে তাই জেকবক কেবল ভাল বন্ধু বুলিহে ভাবে। সেই সময়তে ভৱিষ্যদৰ্শী এলিছ কালেনে দেখা পায় যে প্ৰতিশোধৰ কাৰণে বেলাক হত্যা কৰিব বিচাৰি ফুৰা ভিক্টোৰিয়া আহি ফোৰ্কছত উপস্থিত হৈছে। ইয়াৰ কিছুদিন পিছতেই এডৱাৰ্ডে বেলাক বিবাহৰ প্ৰস্তাৱ দিয়ে আৰু ইমান কম বয়সতে বিয়াত বহিবলৈ মন নাথাকিলেও বেলাই ইয়াত সন্মতি দিয়ে।\nবেলা আৰু কালেন পৰিয়ালে শীঘ্ৰেই গম পায় যে ছিয়াটলত হৈ থকা হত্যাকাণ্ডবোৰৰ মূলতেই আছে ভিক্টোৰিয়াই নিয়ন্ত্ৰণ কৰা নৱজন্মা ভেম্পায়াৰৰ এক দল। এই বিপদৰ লগত যুঁজিবলৈ চিৰশত্ৰু ভেম্পায়াৰ কালেনসকল আৰু কুকুৰনেছীয়া মানুহৰ দলটো একগোট হয়। সকলোৱে যুদ্ধৰ প্ৰস্তুতি চলাই থকা সময়তে বেলা,এডৱাৰ্ড আৰু জেকবে যুদ্ধৰ বিপৰ্য্যয়ৰ পৰা এখন ওখ পাহাৰত আত্মগোপন কৰি থাকে আৰু পিছলৈ কুকুৰনেছীয়া দলৰ নৱতম সদস্য ছেথ ক্লিয়েৰৱাটাৰেও তেওঁলোকক যোগ দিয়ে। বেলা আৰু এডৱাৰ্ডৰ কথোপকথনৰ পৰা জেকবে দুয়োৰে বিয়াৰ কথা গম পায় আৰু দুঃখিত হৈ সি যুদ্ধত যোগ দি নিজকে শেষ কৰি পেলোৱাৰ ভাবুকি দিয়ে। বেলাই জেকব চুমা খাই যুদ্ধলৈ নাযাবলৈ কয় আৰু তাই অনুভৱ যে তাই জেকবৰ লগতো প্ৰেমত পৰিছে। যুদ্ধৰ সময়ত ভিক্টোৰিয়াই এডৱাৰ্ডৰ গোন্ধ অনুসৰণ কৰি বেলা লুকাই থকা ঠাইত উপস্থিত হয় আৰু এডৱাৰ্ডে তাইৰ লগত যুদ্ধ কৰে। এডৱাৰ্ডে ভিক্টোৰিয়াক বধ কৰে আৰু তাইৰ দলটিও ধ্বংস হয়। পিছত জেকবক বেলাই কয় যে তাই তাক ভাল পায় কিন্তু এডৱাৰ্ডৰ প্ৰতি তাইৰ প্ৰেম গভীৰতৰ।\nবিকাশ,অনুপ্ৰেৰণা আৰু প্ৰভাৱ[সম্পাদনা কৰক]\nমেয়াৰে অক্টোবৰ,২০০৫ চনত টোৱাইলাইট প্ৰকাশ হোৱাৰ আগতে ইক্লিপ্সৰ খচৰা লিখি শেষ কৰে,অৱশ্যে মেয়াৰে কয় যে প্ৰকৃত কিতাপখনৰ ইয়াৰ লগত বেছি পাৰ্থক্য নাই। যিহেতু লিটল,ব্ৰাউন এণ্ড কোম্পানীৰ লগত মেয়াৰৰ তিনিখন কিতাপৰ হে চুক্তি স্বাক্ষৰিত হৈছিল গতিকে ইক্লিপ্সকে শেষৰখন কিতাপ বুলি ভাবি লৈ ইয়াৰ সামৰণিটো কিছু বেলেগ আছিল। মেয়াৰে কয় যে ইক্লিপ্সৰ সমস্ত ঘটনাচক্ৰই ভেম্পায়াৰ হ'বলৈ বেলাই কৰা সিদ্ধান্ত তথা ভেম্পায়াৰ হ'বলৈ তাই কৰিবলগীয়া ত্যাগৰ উপলব্ধিৰ ওপৰত কেন্দ্ৰিত যাক বেলাই টোৱাইলাইট আৰু নিউ মুনত বুজি উঠা নাছিল। তেওঁ কয় "উপন্যাসখনৰ প্ৰতিটো দিশেই সেই কথাটিৰ ওপৰত কেন্দ্ৰিত,প্ৰতিটো পৃষ্ঠকাহিনী,প্ৰতিটো সম্পৰ্ক,প্ৰতিটো কাৰ্য্য"।\nমেয়াৰৰ মতে উপন্যাসখন এমিলি ব্ৰণ্টেৰ "ৱুডাৰিং হেইটছ"ৰ দ্বাৰা অনুপ্ৰাণিত,যদিও তেওঁ কিতাপখন ভাল নাপায়। কিতাপখনৰ চৰিত্ৰবোৰে তেওঁক বিমুগ্ধ কৰে আৰু তেওঁৰ কিছু কিছু অংশ পঢ়ি খুব ভাল পায় যদিও গোটেই কিতাপখন তেওঁৰ প্ৰিয় নহয় কাৰণ ই বৰ হতাশাজনক,যিটো কথা ইক্লিপ্সত এডৱাৰ্ডৰ মুখেৰে ব্যক্ত কৰা হয়। এডৱাৰ্ড আৰু জেকবক "ৱুডাৰিং হেইটছ"ৰ হিথক্লিফ আৰু এডগাৰ ক্লিণ্টনৰ লগত ৰিজাই মেয়াৰে কয় "এটা দৃষ্টিকোণৰ পৰা এডৱাৰ্ড আৰু জেকবলৈ লক্ষ্য কৰি তুমি ক'বা :হয়,এঁও হিথক্লিফ আৰু তেওঁ এডগাৰ। কিন্তু কোনোবাই আকৌ ক'ব :নহয়,অলপ ৰ'বা। অমুক কাৰণ আৰু তমুক কাৰণত তেওঁহে হিথক্লিফ আৰু এওঁ এডগাৰ......এই খামখেয়ালি মই ভাল পাওঁ কাৰণ জীৱনটো তেনেকুৱাই"। আগষ্ট,২০০৯ ত দ্য টেলিগ্ৰাফে কয় যে মেয়াৰে উল্লেখ কৰা কাৰণে ৱুডাৰিং হেইটছৰ হাৰ্পাৰকলিনছৰ সংস্কৰণে অন্যান্য পেংগুইন ক্লাছিকসমূহতকৈ দুগুণ হিচাপত সেই বছৰৰ মে' মাহৰ পিছত প্ৰায় ১০,০০০ কপি বিক্ৰী হৈ প্ৰথমবাৰৰ বাবে বাতৰি কাকতৰ ক্লাছিক কিতাপৰ তালিকাত প্ৰথম স্থান দখল কৰে।\nকিতাপখনৰ বেটুপাতত এটুকুৰা ছিগা ৰঙা ফিতাৰ ছবি আছে। যদিও এই কথাটি মে',২০০৭ ত ইক্লিপ্স প্ৰম নৃত্যৰ সময়ত ৰাজহুৱা কৰা কথা আছিল, বাৰ্ণছ এণ্ড নোবল আৰু মেয়াৰৰ ৱেবচাইটে ২০০৭ৰ মাৰ্চ মাহত নতুন বেটুপাতটি মুকলি কৰাৰ লগতে কিতাপখনৰ পটভূমিৰ এক আলোচনা প্ৰকাশ কৰে। ছিগা ফিতাটুকুৰাই প্ৰতিনিধিত্ব কৰে নিৰ্বাচনক,ঠিক যিদৰে কিতাপখনত বেলাই এডৱাৰ্ডৰ প্ৰতি থকা প্ৰেম আৰু জেকবৰ সৈতে থকা বন্ধুত্বৰ মাজত এটা নিৰ্বাচন কৰিব লাগে। মেয়াৰে এয়াও কয় যে ফিতাডালে এই কথাটিৰ ওপৰতো আলোকপাত কৰে যে নিজৰ মানৱ জীৱন সম্পূৰ্ণৰূপে ত্যাগ কৰিবলৈ বেলা অসমৰ্থ।\nমে',২০১০ত চিত্ৰতাৰকা সম্বলিত কিতাপখনৰ দ্বিতীয়টি বেটুপাত প্ৰকাশ পায় য'ত ক্ৰিষ্টেন ষ্টিৱাৰ্ট,ৰবাৰ্ট পেটিনছন আৰু টেইলৰ ল'টনাৰৰ আলোকচিত্ৰ আছে।\nবজাৰত প্ৰচাৰ[সম্পাদনা কৰক]\nইক্লিপ্সৰ প্ৰকাশৰ কিছু মাহ আগতে মেয়াৰে স্থানীয় কিতাপৰ দোকানসমূহ আৰু আৰিজোনা ষ্টেট য়ুনিভাৰ্চিটিৰ ইংৰাজী বিভাগৰ সহযোগত আৰিজোনা ষ্টেট য়ুনিভাৰ্চিটিত এক "ইক্লিপ্স প্ৰম" নৃত্যানুষ্ঠানৰ আয়োজন কৰে। ইয়াৰ টিকটসমূহ সাত ঘণ্টাৰ ভিতৰতে বিক্ৰী হৈ যায় ফলত মেয়াৰে সেই একেটা দিনতে দ্বিতীয়টো প্ৰমৰ আয়োজন কৰে যাৰ আটাইবোৰ টিকট চাৰিঘণ্টাৰ ভিতৰতে শেষ হয়। সেই অনুষ্ঠানতেই মেয়াৰে নিউ মুনৰ এক বিশেষ সংখ্যাত প্ৰকাশিত হোৱা ইক্লিপ্সৰ প্ৰথম অধ্যায়টি পাঠ কৰে। তদুপৰি কিতাপখনৰ প্ৰচাৰ চলাবলৈ মেয়াৰে ১৫খন চহৰ সামৰা এক ভ্ৰমণসূচী ঘোষণা কৰে। তেওঁ প্ৰথম অধ্যায়টি নিজৰ ৱেবচাইটত প্ৰকাশ কৰে আৰু প্ৰকাশ হবলৈ থকা ৩৭ দিনৰ প্ৰতিটো দিনতেই কিতাপখনৰ পৰা একোটা উক্তি "দিনটোৰ উক্তি" হিচাপে প্ৰকাশ কৰে।\nকিতাপখনৰ প্ৰকাশকলৈ মেয়াৰে "গুড মৰ্ণিং আমেৰিকা"তো ভূমুকি মাৰে।\nআগতীয়া বিক্ৰী[সম্পাদনা কৰক]\n২৫ জুলাই তাৰিখে হেৰী পটাৰৰ সপ্তম কিতাপখনৰ আগতীয়া মুক্তিৰ দৰে ইক্লিপ্সৰ লগতো তেনেকুৱা এটা ঘটনা ঘটে। বাৰ্ণছ এণ্ড নোবলছ কিতাপ বিক্ৰেতা সকলে ভুলক্ৰমে আগতীয়াকৈ অৰ্ডাৰ কৰা কোনোবা গ্ৰাহকক আগতীয়াকৈ কিতাপখন পঠিয়াই দিয়ে। বাৰ্ণছ এণ্ড নোবলছে ইয়াক কম্পিউটাৰৰ ভুল বুলি কয় কাৰণ তেওঁলোকৰ অনলাইন দোকানখন সম্পূৰ্ণৰূপে কম্পিউটাৰ নিয়ন্ত্ৰিত।[উদ্ধৃতিৰ প্ৰয়োজন] আৰু অন্যান্য ক্ষতিৰ পৰা ৰক্ষা পাবলৈ টোৱাইলাইট লেক্সিকন আদিৰ দৰে টোৱাইলাইট শৃংখলাৰ ফেনচাইট ফোৰামসমূহ বন্ধ কৰি দিয়া হয়। ষ্টিফেনি মেয়াৰে তেওঁৰ মাইস্পেচৰ মন্তব্যসমূহো বন্ধ কৰি দিয়ে। টোৱাইলাইট লেক্সিকনলৈ লিখা এক মুকলি চিঠিত মেয়াৰে সেই "ভাগ্যৱান পঢ়ুৱৈ" সকলক সামৰণিখিনি তেওঁলোকৰ মাজতে ৰাখিবলৈ অনুৰোধ কৰে যাতে অন্যান্য টোৱাইলাইট অনুৰাগীসকলে ইক্লিপ্স পঢ়ি তাক উপভোগ কৰিব পাৰে।\nইক্লিপ্সৰ এক বিশেষ সংস্কৰণৰ মুক্তিৰ সময়তো আগতীয়া বিক্ৰীৰ এক ঘটনা ঘটে য'ত পৰৱৰ্তী উপন্যাস ব্ৰেকিং ড'নৰ প্ৰথম অধ্যায় আৰু বেটুপাতটো প্ৰকাশ পায়।[উদ্ধৃতিৰ প্ৰয়োজন] এই বিশেষ সংস্কৰণটি ৩১ মে',২০০৮ ত মুকলি হোৱা কথা আছিল যদিও প্ৰায় এসপ্তাহ আগতে একাধিক কিতাপ বজাৰত ওলায়।[উদ্ধৃতিৰ প্ৰয়োজন] মেয়াৰে গম পালে যে কিছু কিতাপ আগতীয়াকৈ ওলাইছে আৰু কয়-\n"ইণ্টাৰনেটত ব্ৰেকিং ডনৰ বেটুপাত,কাহিনী তথা কথাকলৈ বহুতো গুণা গথা চলিছে। মই ভাবো যে সকলোৱে জানে যে ইণ্টাৰনেটত যি থাকে সেয়াই বিশ্বাস কৰিব নালাগে। যেতিয়া তোমাৰ হাতত কিতাপখন পৰিব তেতিয়াহে তুমি সকলোখিনি প্ৰকৃততে গম পাবা। আৰু তেতিয়ালৈকে মানুহে যি দেখে তাক অতি সাধাৰণভাৱে লোৱা উচিত। "\nপ্ৰথম প্ৰথম ইক্লিপ্সৰ প্ৰায় এক মিলিয়ন কিতাপ প্ৰকাশ হয় আৰু প্ৰকাশৰ প্ৰথম দিনাই ১৫০,০০০খন কিতাপ বিক্ৰী হয়। দ্য নিউ য়ৰ্ক টাইম্‌ছ বেষ্ট চেলাৰ লিষ্টকে ধৰি পৃথিৱীৰ বিভিন্ন বেষ্ট চেলাৰ লিষ্টত আঢ়ৈ সপ্তাহ আগত মুক্তিপ্ৰাপ্ত জে.কে.ৰাউলিঙৰ হেৰী পটাৰ এণ্ড দ্য ডেডলী হেল'জে ইয়াক চেৰ পেলাই। ইক্লিপ্সে য়ুএছএ টুডেৰ শীৰ্ষ ১৫০ বেষ্ট চেলাৰ তালিকাত শীৰ্ষ স্থান দখল কৰি তাত প্ৰায় ১০০ সপ্তাহ কটায় আৰু অক্টোবৰ,২০০৮ত তেওঁলোকৰ যোৱা ১৫ বছৰত সৰ্বাধিক বিক্ৰী হোৱা কিতাপৰ তালিকাত ৪৫তম স্থান দখল কৰে। ২০০৮চনত টোৱাইলাইট,নিউ মুন আৰু ব্ৰেকিং ড'নৰ পিছতে চতুৰ্থ সৰ্বাধিক বিক্ৰী হোৱা কিতাপৰূপে চিহ্নিত হয় আৰু ২০০৯ চনত নিউ মুনৰ পিছতে দ্বিতীয় সবাৰ্ধিক বিক্ৰী হোৱা কিতাপ হয়। ৪.৫ মিলিয়ন বিক্ৰীৰে ই পাব্লিছাৰ্চ ৱিকলীৰ ২০০৮ চনৰ "বেষ্টচেলিং হাৰ্ডকভাৰ বেকলিষ্ট চিলড্ৰেনছ বুকছ"ৰ শীৰ্ষস্থান দখল কৰে।\nইক্লিপ্সে প্ৰধানকৈ ধনাত্মক মতামতেই লাভ কৰে। স্কুল লাইব্ৰেৰী জাৰ্ণালৰ এনে ৰুয়াৰে কয় "অনুৰাগীসকলে কি বিচাৰে সেয়া মেয়াৰে জানে : চমক,শিহৰণ আৰু যথেষ্ট ৰোমাঞ্চ আৰু সকলো দিশতে তেওঁ পৰ্যাপ্ত পৰিমাণে দিছে"। ব্লগক্ৰিটিকছৰ কেটি টাৰ্ণাৰে উপন্যাসৰ চৰিত্ৰবোৰ আৰু তাৰ বিকাশক,বিশেষকৈ ৰোজেলি আৰু জেস্পাৰৰ কাহিনীক প্ৰশংসা কৰি কয় "তেওঁলোকৰ নিৰ্মাণৰ ইতিহাস আৰু বেলাৰ প্ৰতি তেওঁলোকৰ ব্যৱহাৰ বুজিব পৰা হৈ পৰে আৰু এই জ্ঞানৰ পৰা চৰিত্ৰবোৰে সবল ৰূপ লয়। মই ভাবো কিতাপসমূহৰ আকৰ্ষণৰ এইটো এটা উল্লেখযোগ্য দিশ যে চৰিত্ৰবোৰে তোমাক মোহাছন্ন কৰি তোমাৰ অন্তৰত এক গভীৰ স্থান দখল কৰে"। তেওঁ অনুভূতিসমূহৰ এক ছবি অংকন কৰা বাবে তথা বেলাৰ অনুভূতিশীলতা দেখুওৱা বাবে মেয়াৰক প্ৰশংসা কৰি কয় যে মেয়াৰৰ "লিখনি অতি মসৃণ আৰু তেওঁ পাঠকক অতি সহজে আগবঢ়াই লৈ যায়"। টালছা ৱৰ্ল্ডৰ ছেলবি গিবচন-বয়ছে কয় "মই এবাৰো নোৰোৱালৈকে ইয়াক একেৰাহে পঢ়ি শেষ কৰিলোঁ। মেয়াৰৰ কিতাপখন মোৰ হাতৰ পৰা এৰা নোখোৱা হৈছিল। আৰু এই একেটা কথাই টোৱাইলাইট আৰু নিউ মুনৰ ক্ষেত্ৰটো হৈছিল"। পাব্লিছাৰ্চ ৱিকলীয়ে"বেলা আৰু ভেম্পায়াৰ এডৱাৰ্ডৰ প্ৰেমময় সংগ্ৰামৰ অনুৰাগী পঢ়ুৱৈৰ দলসমূহে কাহিনীৰ এই তৃতীয় কিস্তিও সানন্দে গ্ৰহণ কৰিব" বুলি কোৱাৰ লগতে কয় "ই নতুন পঢ়ুৱৈসকলৰ পছন্দ নহ'বও পাৰে"। " কিৰকাছে তেওঁলোকৰ আলোচনাৰ এই বুলি সামৰণি মাৰে যে পাৰ্থক্যবোৰ পাহৰি যোৱা আৰু একেলগে কাম কৰাৰ বাৰ্তাই অস্থিৰ চৰিত্ৰায়ণৰ লগত সমতা স্থাপন কৰিছে। বেলাৰ উৎকণ্ঠা জৰ্জড়িত ত্ৰিকোণ প্ৰেমকাহিনীৰ অনুৰাগীসকলে ইয়াক গোগ্ৰাসে গিলিব আৰু উন্মুখ সামৰণিয়ে জেকৰ কাহিনীৰ পথ সুগম কৰি তুলিছে।\nএবাউট ডট কমৰ লৰা বোলে ইয়াক মিশ্ৰিত মতামত দি পাঁচটাৰ ভিতৰত ৩.৫টা তৰা দিয়ে। তেওঁ কয় "ইৰ্ষাৰ সমস্যাৰে ভৰা প্ৰথম অধ্যায়কেইটা বিকাশৰ বাবে খুবেই লেহেমীয়া" আৰু "মেয়াৰৰ সংঘৰ্ষৰ নতুন উৎসবোৰ কিছু ক্ষেত্ৰত অপ্ৰযোজ্য আনহাতে কিছু ক্ষেত্ৰত অত্যধিক যেন অনুভৱ হয়"। যুৱমনৰ অৱস্থাক সুন্দৰভাৱে উপস্থাপন কৰা বাবে মেয়াৰক প্ৰশংসা কৰিলেও তেওঁ কয় যে কাহিনীৰ কিছু কিছু অংশত বেলা খুবেই মন্থৰ। হ'লেও তেওঁ শেষৰ যুদ্ধখনে আনি দিয়া শিহৰণ আৰু উত্তেজনাৰ বাবে মেয়াৰক প্ৰশংসা কৰে। ঔপন্যাসিকা এলিজাবেথ হেণ্ডে ৱাছিংটন প'ষ্টৰ বাবে ইক্লিপ্সক ঋণাত্মক মন্তব্য দি "হতাশাজনক" আখ্যা দিয়ে। তেওঁ কয় "ই কেতিয়াও কুকুৰনেছীয়া আৰু পিশাচৰ মহাকাব্যিক ৰণৰ বৰ্ণনা নিদিয়ে" আৰু তেওঁ লগতে বেলাক এক "অসহ্য বিৰক্তি" আখ্যা দিয়ে।\nদ্য নিউ য়ৰ্ক টাইম্‌ছে ইক্লিপ্সক সম্পাদকৰ পছন্দ হিচাপে গ্ৰহণ কৰে।\n৩০জুন,২০১০ত ইক্লিপ্সৰ চলচ্চিত্ৰ সংস্কৰণে মুক্তি লাভ কৰে। ২০০৮ৰ টোৱাইলাইট,২০০৯ৰ নিউ মুনৰ পিছত এয়া শৃংখলাটিৰ তৃতীয়খন ছবি। ছাম্মিট এণ্টাৰটেইনমেণ্টে ২০০৯ৰ ফেব্ৰুৱাৰীতেই ইয়াৰ সেউজ সংকেত দিয়ে। ডেভিদ স্লেডৰ নিৰ্দেশনা আৰু মেলিজা ৰোজেনবাৰ্গৰ চিত্ৰনাট্য অনুসৰি ই নিৰ্মিত হয়। ২০০৯ৰ ১৭ আগষ্টৰ পৰা ২৯ অক্তোবৰলৈ ভেংকুভাৰ ফিল্ম ষ্টুডিঅ'জত ইয়াৰ চিত্ৰগ্ৰহণ হয়। . আইমেক্সত চিত্ৰিত হোৱা ইয়েই প্ৰথম টোৱাইলাইট ছবি।\n↑ Bob Minzesheimer (2007-08-15). "Vampire tale takes bite out of 'Potter'". USA Today. http://www.usatoday.com/life/books/news/2007-08-15-eclipse_N.htm। আহৰণ কৰা হৈছে: 2008-11-07.\n↑ 2.0 2.1 Jeffrey A. Trachtenberg (2007-08-10). "Booksellers Find Life After Harry InaVampire Novel". The Wall Street Journal. http://online.wsj.com/article/SB118670290131693667.html। আহৰণ কৰা হৈছে: 2008-11-07.\n↑ 3.0 3.1 3.2 Joshua Rich (2009-02-20). "'Twilight': Third film in series, 'Eclipse,' set for June 2010". Entertainment Weekly. http://news-briefs.ew.com/2009/02/twilight-eclips.html। আহৰণ কৰা হৈছে: 2009-02-20.\n↑ 4.0 4.1 Meyer, Stephenie (April 2011). "A Conversation with Shannon Hale, On Eclipse". The Twilight Saga: The Official Illustrated Guide. Little, Brown.\n↑ 5.0 5.1 "Eclipse FAQ". StephenieMeyer.com. http://www.stepheniemeyer.com/ecl_faq.html। আহৰণ কৰা হৈছে: July 4, 2011.\n↑ Stephen Adams (August 28, 2009). "Stephenie Meyer's vampire pushes Wuthering Heights to top of Waterstone's classics chart". The Telegraph. http://www.telegraph.co.uk/culture/books/booknews/6101138/Stephenie-Meyers-vampire-pushes-Wuthering-Heights-to-top-of-Waterstones-classics-chart.html। আহৰণ কৰা হৈছে: July 4, 2011.\n↑ Stephenie Says - Q+A at Fairless Hills\n↑ Hanh Nguyen (2010-04-02). "'Twilight: Eclipse' new book covers: Which is the best?". Zap2It. http://blog.zap2it.com/thedishrag/2010/04/twilight-eclipse-new-book-covers-which-is-the-best.html। আহৰণ কৰা হৈছে: 2010-04-09.\n↑ Megan Irwin (2007-07-12). "Charmed". Phoenix New Times. http://www.phoenixnewtimes.com/2007-07-12/news/charmed। আহৰণ কৰা হৈছে: 2008-10-01.\n↑ StephenieMeyer.com | Eclipse | Quotes of the Day\n↑ 13.0 13.1 Cecelia Goodnow (2007-08-06). "Stephenie Meyer's Forks-based saga of teen vampire love is nowaglobal hit". Seattle Post-Intelligencer. http://www.seattlepi.com/books/326554_vampire07.html। আহৰণ কৰা হৈছে: 2009-08-16.\n↑ Stephenie Meyer (2008-07-07). "Breaking Dawn". StephenieMeyer.com. http://www.stepheniemeyer.com/breakingdawn.html। আহৰণ কৰা হৈছে: 2010-04-18.\n↑ 15.0 15.1 "Eclipse Quiz". ReelzChannel. http://www.reelzchannel.com/article/901/eclipse-quiz। আহৰণ কৰা হৈছে: 2010-04-18.\n↑ 16.0 16.1 "Important News!! Everyone Please Read!!". Twilight Lexicon. 2007-07-25. http://www.twilightlexicon.com/2007/07/25/important-news-everyone-please-read/। আহৰণ কৰা হৈছে: 2010-04-18.\n↑ Stephenie Meyer's quote on the early release of Eclipse Special Edition[বিশ্বাসযোগ্যতা প্ৰমাণৰ প্ৰয়োজন]\n↑ "Profile - Stephenie Meyer: the million-dollar vampire mom". The Daily Telegraph. 2008-11-27. http://www.telegraph.co.uk/news/worldnews/northamerica/usa/3531403/Profile---Stephanie-Meyer-the-million-dollar-vampire-mom.html। আহৰণ কৰা হৈছে: 2009-08-16.\n↑ "USA TODAY's Best-Selling Books List Top 150 books of the last 15 years (Oct. 28, 1993 through Oct. 23, 2008)". USA Today. 2008-10-30. http://www.usatoday.com/life/books/news/2008-10-29-top-150-books_N.htm। আহৰণ কৰা হৈছে: 2009-08-22.\n↑ "The top 100 titles of 2008". USA Today. 2009-01-14. http://www.usatoday.com/life/books/news/2009-01-14-top-100-titles_N.htm। আহৰণ কৰা হৈছে: 2009-09-22.\n↑ Anne Rouyer (2007-09-05). "Eclipse". School Library Journal. http://www.schoollibraryjournal.com/article/CA6474707.html?q=eclipse+meyer। আহৰণ কৰা হৈছে: 2008-11-16.\n↑ Katie Trattner (August 27, 2007). "Book Review: Eclipse by Stephenie Meyer". Blogcritics. http://blogcritics.org/books/article/book-review-eclipse-by-stephenie-meyer/। আহৰণ কৰা হৈছে: July 4, 2011.\n↑ Shelby Gibson-Boyce (2007-08-10). "Free radical: J.K. who? Hottest new series is vamp fantasy". Tulsa World. Archived from the original on 2012-12-09. https://archive.is/YEHI। আহৰণ কৰা হৈছে: 2008-11-16.\n↑ "Children's Books: Week of 8/20/2007". Publishers Weekly. 2007-08-20. http://www.publishersweekly.com/article/CA6469272.html। আহৰণ কৰা হৈছে: 2009-08-16. [সংযোগবিহীন উৎস]\n↑ "ECLIPSE By Stephenie Meyer". Kirkus Reviews. September 15, 2007. http://www.kirkusreviews.com/book-reviews/childrens-books/stephenie-meyer/eclipse-6/। আহৰণ কৰা হৈছে: July 4, 2011.\n↑ Laura Buhl. "'Eclipse' by Stephenie Meyer - Book Review". About.com. http://bestsellers.about.com/od/fictionreviews/gr/eclipse.htm। আহৰণ কৰা হৈছে: July 5, 2011.\n↑ Elizabeth Hand (August 10, 2008). "Love Bites". The Washington Post. http://www.washingtonpost.com/wp-dyn/content/article/2008/08/07/AR2008080702528.html। আহৰণ কৰা হৈছে: July 4, 2011.\n↑ "Browsing Books: Editor's Choice". New York Times. 2007-08-19. http://www.nytimes.com/2007/08/19/books/review/0819bb-hardcover.html। আহৰণ কৰা হৈছে: 2011-01-31.\n↑ "David Slade To Direct 'The Twilight Saga: Eclipse'". Access Hollywood. 2009-04-23. http://www.accesshollywood.com/david-slade-to-direct-the-twilight-saga-eclipse_article_17093। আহৰণ কৰা হৈছে: 2010-12-14.\n↑ "David Slade to Direct Summit Entertainment's The Twilight Saga: Eclipse" (Press release). Summit Entertainment. 2009-04-22. http://www.summit-ent.com/news.php?news_id=111। আহৰণ কৰা হৈছে: 2009-04-22.\n↑ Adam Rosenberg (2009-06-30). "'The Twilight Saga: Eclipse' Shoot Dates Revealed!". MTV. http://moviesblog.mtv.com/2009/06/30/the-twilight-saga-eclipse-shoot-dates-revealed/। আহৰণ কৰা হৈছে: 2009-07-05.\n↑ Debi Moore (2009-10-29). "Eclipse Wrapped,aTrio of New Moon Stills & Wallpaper, Twilight Returning to Theatres". Dread Central. Dread Central Media, LLC. http://www.dreadcentral.com/news/34275/eclipse-wrapped-a-trio-new-moon-stills-wallpaper-twilight-returning-theatres। আহৰণ কৰা হৈছে: 2009-10-29.\n↑ Amy Eisinger (2009-12-09). "'Eclipse,' third film in 'Twilight' series, is first to be converted to IMAX". NY Daily News. http://www.nydailynews.com/entertainment/movies/2009/12/09/2009-12-09_eclipse_third_film_in_twilight_series_is_first_to_be_shot_in_imax.html। আহৰণ কৰা হৈছে: 2009-12-10.\nEclipse on the Twilight Saga Wiki\n"https://as.wikipedia.org/w/index.php?title=ইক্লিপ্স_(উপন্যাস)&oldid=234164"ৰ পৰা অনা হৈছে


নিখিল বড়ো ছাত্ৰ সন্থাৰ উদ্যোগত UPSC,APSC, IFS ৰ সন্দৰ্ভত কৰ্মশালা... • উচ্চতৰ মাধ্যমিকত নগাঁৱত তিনিটা শাখাত উত্তীৰ্ণৰ হাৰ গড়ে ৮৮.১১শতাংশ... • গহপুৰ শংকৰদেৱ শিক্ষা নিকেটনৰ সাফল্যঃ প্ৰথমটো বেটছৰ ১০০ শতাংশই উত্তীৰ্ণ, ৩৯ গৰাকীয়ে পালে ষ্টাৰ নম্বৰ... • গহপুৰ শংকৰদেৱ শিক্ষা নিকেটনৰ সাফল্যঃ প্ৰথমটো বেটছৰ ১০০ শতাংশই উত্তীৰ্ণ, ৩৯ গৰাকীয়ে পালে ষ্টাৰ নম্বৰ... • মৰিগাঁৱত কৰুণ ঘটনাঃ বাঢ়নী পানীত পৰি মৃত্যু শিশু, কিশোৰৰ... • ৩.৫ কোটিৰে BVFCL চিকিৎসালয় নৱীকৰণৰ কাম আৰম্ভঃ মাইক্ৰপেথ লেবৰেটৰী আৰু আলট্ৰাছাউণ্ড মেছিন ৰাইজৰ সেৱাত মুকলি... • বটদ্ৰৱা কাণ্ডৰে জড়িত আশ্বিকুলৰ ফলাফলে কন্দুৱাইছে পৰিয়ালক... • জামুগুৰিত ৰৈ থকা ট্ৰাকত বাইকৰ খুন্দাঃ থিতাতে নিহত ২ জন... • জাগুন ঘাটত দলং নিৰ্মাণৰ দাবীত উত্তাল প্ৰতিবাদ... • ৰাইজৰ সেৱা ! ঔম স্বাহা...\n১. মুখ্যমন্ত্ৰীৰ আৱাসগৃহ ত্যাগ কৰিলে মহাৰাষ্ট্ৰৰ মুখ্যমন্ত্ৰী উদ্ধৱ ঠাকৰেয়ে। মহাৰাষ্ট্ৰৰ ৰাজপথলৈ উদ্ধৱ ঠাকৰেৰ সমৰ্থনত ওলাই আহিছে হাজাৰ হাজাৰ লোক।\n২. পুনৰ ৪ জন বিসম্বাদী বিধায়ক আহি গুৱাহাটীত উপস্থিত হৈছে। ৪ গৰাকী বিধায়ককে বিমানবন্দৰৰ পৰা পোনে পোনে হোটেল ৰেডিচন ব্লুলৈ লৈ যোৱা হৈছে।\n৩. ৰাজ্যৱাসীক সম্বোধন কৰি মুখ্যমন্ত্ৰী উদ্ধৱ ঠাকৰেয়ে আজি আগবঢ়ালে এক আৱেগিক ভাষণ। এজন বিধায়কেও যদি তেওঁ মুখ্যমন্ত্ৰী হৈ থকাটো নিবিচাৰে বুলি উল্লেখ কৰে তেন্তে তেওঁ বিনা প্ৰতিবাদে মুখ্যমন্ত্ৰীৰ আসন ত্যাগ কৰিলে হয়।\n৪. মহাৰাষ্ট্ৰৰ ৰাজনৈতিক সংকটৰ বাবে কংগ্ৰেছে জ্যেষ্ঠ নেতা কমল নাথক ৰাজ্যখনৰ পৰ্যবেক্ষক নিয়োগ কৰিছে।\n৫. বহু পূৰ্বেই ৰচনা হৈছিল মহাৰাষ্ট্ৰৰ ৰাজনৈতিক সমীকৰণ। এসপ্তাহ পূৰ্বেই চৰকাৰী ভাৱে বুক কৰা হৈছিল হোটেল ৰেডিচন ব্লুৰ কোঠা।\n৬. পুনৰ কৃষক নামিব ৰাজপথত। বিতৰ্কিত অগ্নিপথ আঁচনিৰ বিৰুদ্ধে কৃষকে দিল্লীত কৰিব প্ৰতিবাদ। কৃষক নেতা ৰাকেশ টিকাইতে ঘোষণা কৰিলে এই কথা।\n৭. অগ্নিপথ আঁচনিৰ বিৰুদ্ধে বৰ্তমানলৈকে হোৱা হিংসাত্মক প্ৰতিবাদত ৰে’ল বিভাগৰ মুঠ ৭০০ কোটি টকা লোকচান হৈছে বুলি প্ৰকাশ পাইছে।\n৮. ৰাছিয়াৰ ক্ৰীড়া মন্ত্ৰী ওলেগ মাতিৎছিনে দিল্লীত দেশৰ যুৱ পৰিক্ৰমা আৰু ক্ৰীড়া মন্ত্ৰী অনুৰাগ সিং ঠাকুৰৰ সৈতে এক বৈঠৰত মিলিত হৈছে।\n৯. এই বৈঠৰত ক্ৰীড়া ক্ষেত্ৰত দুয়োখন দেশৰ মাজত সহযোগিতাৰ বিষয়ে আলোচনা কৰা হৈছে। বৈঠকত ভাৰতস্থিত ৰাছিয়াৰ ৰাষ্ট্ৰদূত ডেনিছ আলিপভও উপস্থিত আছিল।\n১০. দৰঙৰ দলগাঁৱৰ ৩নং বৰুৱাঝাৰত অঘটন। গেছ পাইপ লাইনৰ বাবে খন্দা নলাত পৰি কিশোৰীৰ মৃত্যু। দৈপাম-বেছিমাৰী অঞ্চলৰ নলাত সংঘটিত এই ঘটনা।\n১১. মৃত কিশোৰীগৰাকীৰ নাম জান্নাত তাৰা। দৈপাম আৰক্ষীয়ে উদ্ধাৰ কৰে মৃতদেহ।\n১২. আফগানিস্তানৰ বিধ্বংসী ভূমিকম্পত বৃদ্ধি মৃতকৰ সংখ্যা। ভূমিকম্পত বৰ্তমানলৈকে প্রায় ১০০০জন লোক নিহত হৈছে।\n১৩. বিধ্বংসী ভূমিকম্পটোত ১৫০০ৰো অধিক লোক আহত হোৱাৰ খবৰ পোৱা গৈছে। ৰিখটাৰ স্কেলত ভূমিকম্পটোৰ প্রাৱল্য আছিল ৬.১।\n১৪. মৰিগাঁৱৰ লাহৰীঘাটত আৰক্ষীৰ গুলীচালনা। ড্রাগছ সৰবৰাহকাৰীৰ বিৰুদ্ধে অভিযানৰ সময়ত গুলীচালনা। লাহৰিঘাটৰ ধিংআটি গাঁৱত আৰক্ষীৰ শূন্যলৈ গুলীচালনা।\n১৫. অভিযানৰ সময়ত পলায়নৰ চেষ্টা কৰিছিল ড্রাগছ সৰবৰাহকাৰী। আৰক্ষীয়ে আটক কৰে ছফিকুল ইছলাম নামৰ সৰবৰাহকাৰীটোক। ছফিকুল ইছলামৰ পৰা জব্দ ৩১টা কণ্টেইনাৰ।\n১৬. বৰপেটাৰ সৰুক্ষেত্রীৰ বেতবাৰীৰ পাথাৰ গাঁৱত বান সাহায্য চুৰি। গাঁও পঞ্চায়তৰ সদস্যাৰ স্বামীয়ে চুৰি কৰিলে বান সাহায্য আইনুদ্দিন নামৰ লোকজনে চুৰি কৰিছিল ১ বস্তা দাইল।\n১৭. মহাৰাষ্ট্ৰৰ মন্ত্ৰী তথা মুখ্যমন্ত্ৰী উদ্ধৱ ঠাকৰেৰ পুত্ৰ আদিত্য ঠাকৰেয়ে তেওঁৰ মাতৃ ৰশ্মি ঠাকৰে আৰু ভাতৃ তেজছ ঠাকৰেৰ সৈতে পিতৃৰ পিছে পিছে মুখ্যমন্ত্ৰীৰ আৱাসগৃহ ত্যাগ কৰিছে।\n১৮. ভাৰতত উপলব্ধ হ’ল তেজ পৰীক্ষাৰ দ্বাৰাই স্তনৰ কৰ্কট ৰোগ চিনাক্ত কৰিব পৰা ব্যৱস্থা।\n১৯. বিজেপিৰ যুৱ ৰাষ্ট্ৰীয় সম্পাদক তাজিন্দৰ পাল সিং বাগ্গাই মুম্বাইৰ মালাবাৰ হিল আৰক্ষী থানাত মহাৰাষ্ট্ৰৰ মুখ্যমন্ত্ৰী উদ্ধৱ ঠাকৰেৰ বিৰুদ্ধে কোভিড নিয়ম উলংঘা কৰাৰ সন্দৰ্ভত এক গোচৰ তৰিছে। কোভিড সংক্ৰমিত হৈও তেওঁ আন লোকক লগ কৰাৰ অভিযোগত এই গোচৰ।\n২০. বদৰপুৰত ২১গৰাকী সন্দেহজনক বাংলাদেশী নাগৰিকক আটক। বাংলাদেশীসহ ৰোহিংগীয়া নাগৰিককো আটক কৰিছে বি এছ এফে।\n২১. আটকাধীন ২১ গৰাকী লোকৰ মাজত আছে ৯জন পুৰুষ, ৯ গৰাকী মহিলা আৰু ৩টা কিশোৰ-কিশোৰী। দলটোৱে মহাৰাষ্ট্রৰ প্রমাণ-পত্র দেখুৱাই হোটেলত কটাইছিল ৰাতি।\n২২. অসম জাতীয় পৰিষদৰ বিংশতিতম দ্বি-বাৰ্ষিক অধিৱেশনৰ লাইখুঁটা স্থাপন।\n২৩. মৃত্যুৰ ওচৰত হাৰ মানিলে ছাই বিকাশৰ ছাত্রীয়ে। পুৱা তৃতীয় মহলাৰ পৰা পৰিছিল ছাত্রীগৰাকী। ছাই বিকাশ কোচিং চেণ্টাৰত সংঘটিত হৈছিল এই ঘটনা।\n২৪. মৃত ছাত্রীগৰাকীৰ ঘৰ তেজপুৰত। আয়ুৰসন্দ্রা চিকিৎসালয়ত চিকিৎসাধীন অৱস্থাত মৃত্যু হয় তেওঁৰ। ইফালে ঘটনা গাপ দিয়াৰ চেষ্টা চলাইছিল ছাই বিকাশ কৰ্তৃপক্ষই।\n২৫. কোকৰঝাৰ চহৰত দিন ডকাইতিৰ ঘটনা। জে দি ৰোডস্থিত এক্সিছ বেংকৰ গ্রাহকৰ পৰা দুৰ্বৃত্তই লুটিলে ৬ লাখ টকা। বাইকেৰে অহা দুই দুৰ্বৃত্তই লোকজনৰ পৰা কাঢ়ি নিয়ে টকাৰ বেগটো। বব্রুবাহন বসুমতাৰী নামৰ লোকজনৰ পৰা লুটি নিয়ে ধনখিনি।\nলেখক মৌলানা ক্বাৰী নুৰুল ইছলামৰ মৃত্যুত টুকটুকীত শোক…\nঢকুৱাখনাত মৰ্মান্তিক ঘটনাঃ হাৰ্হি নদীত পৰি দুই কিশোৰীৰ অকাল বিয়োগ…\nনিখিল বড়ো ছাত্ৰ সন্থাৰ উদ্যোগত UPSC,APSC, IFS ৰ সন্দৰ্ভত…\nউচ্চতৰ মাধ্যমিকত নগাঁৱত তিনিটা শাখাত উত্তীৰ্ণৰ হাৰ গড়ে…\nগহপুৰ শংকৰদেৱ শিক্ষা নিকেটনৰ সাফল্যঃ প্ৰথমটো বেটছৰ ১০০ শতাংশই…\nমৰিগাঁৱত কৰুণ ঘটনাঃ বাঢ়নী পানীত পৰি মৃত্যু শিশু, কিশোৰৰ…\nআগৰ\tপিছৰ 1 of 16,318